text:
2013年12月6日 星期五
Day 2 神戶Mosaic,有馬溫泉 (大渋滞)
第二天又以為自己好多時間, 落左去地鐵站食早餐, 食物唔錯, 但咖啡好一般
番到酒店影下相, 當日有婚禮, 大堂佈置成咁樣好GRAND呀, 係呢度辦婚禮一定好貴了
我地係間CAKE SHOP研究D聖誕餅, 呢個時候, 一位外籍酒店大廚出現, 我仲講笑話佢係米芝蓮大廚, 跟住佢無端端同我地吹水, 問我地邊度黎, 我地話香港, 跟住佢話自己以前係香港MIRA HOTEL工作, 住係紅磡, 佢見我對聖誕老人姜餅好有興趣, 點知佢同我地講千祈唔好買, 因為唔係HOMEMADE, 然後送左包餅比我地, 佢話呢包先係HOMEMADE
米芝蓮大廚實在好有趣
10點CHECK OUT, 然後去OCAT間NISSAN租車, 諗得好簡單地放低行李, 跟住揸車黎攞行李
點知去OCAT搵左好耐先搵到NISSAN RENT A CAR
超失望的, 居然係舊型NOTE, 個GPS好唔得, 我要二宮先生代言果架呀>.<
搵次租SKYLINE玩下
係OCAT唔識點揸車去番SWISSOTEL, 結果老公泊架車係酒店附近, 我自己上酒店攞D行李去
是日諗住先去神戶港, 因為係日本假期, 到處都超多人, 好彩係MOSAIC附近泊左架車係多層停車場
呢個位尚算平靜
神戶都有好多名物, 但老公強調我地無位放手信, 所以無MUD買野
總覺得神戶有點似橫濱
滿街都係紅葉
麪包超人不過我唔多好
係呢度無須消費頭兩個鐘係免費泊車, 我地兩點幾就離開, 諗住早D去有馬溫泉, 由神戶去有馬只係26KM, 我見距離咁近無行有料道路, 點知........
遇上世紀大渋滞
好似好誇張, 一上路已經好多車, 行得好慢, 有點後悔無行有料
最後果8KM先係戲肉, 慢到係1小時只行4KM, 我跑步都快過佢
去到有馬溫泉入口, 短短800M可以塞左半個鐘, 由神戶去有馬, 總共塞左3個鐘, 你話驚唔驚, 攪到我超煩躁
我覺得有馬溫泉咁出名, 道路系統居然咁差, 果度咁多大型溫泉旅館, 只有單線雙程行車既路, 好驚, 有馬仲要係貴到嘔, 好似我係假期入住, 講緊要6,7萬YEN一晚
去到旅館(月光園遊月山莊)果然冷清清, 因為個個都塞車未到, 如果各位要假期入住有馬溫泉, 記得坐電車去呀
一入去就招呼我地飲茶
要穿過橋先去到房間
上到房無耐就要去浸貸切風呂
好彩訂左6:30PM, 原本想早D到去六甲山, 結果呢個行程取消了
去貸切風呂要去月光園的另一家旅館鴻瀧館
如果係白天黎應該好正, 呢個係酒溫泉
貸切風呂設備齊全, 毛巾都唔洗帶
一浸完就去食晚飯, 自助餐選擇不算很多但每款都好精緻(因為我係買PACKAGE, 只有自助餐)
關西食關東煮XDDD
好彩有主菜, 清蒸神戶牛, 簡直係神戶牛最高境界
仲有魚生
最後有酒店為我地預備既結婚十週年蛋糕
食完飯又舖好床了
番房睇電視, 嵐にしやがれ嘉賓玉木宏, 我好鍾意啊
2013年12月2日 星期一
Day 1(Part 2) ARASHI LIVE TOUR 大阪初日
今年第一次的四面台, 一直心儀Arena E F區, 好彩係流通網都買到連番, 老公終於可以坐Arena了.朋友早我一個星期去札幌場, 幫我帶兩張飛番香港, 人生中首次攞住張演唱會飛去日本, 初日正是大愛色啊, Funky Dance B!!
呢幅係名蛋圖可以參考一下Arena的座位, 由於佢地大部份時間係Central Stage, ABCD區都變左睇背脊
EF區最正係又近Central Stage, 又近Moving Stage, 同埋花道
到差唔多開場時先發覺....... 唔記得帶手燈, 真係勁DOWN, 但又買唔切, 好傷心, 等我練左幾日FUNKY
係Twitter抄出黎既Setlist
1.愛を歌おう(OP)
2.Breathless
3.ワイルドアットハート
4.Love Rainbow
~挨拶~
5.CONFUSION
6.Endless Game
7.Intergalactic
8.Step and Go
9.EYES WITH DELIGHT
10.sugar and salt(櫻井solo)
11.Hit the floor(大野solo)
12.サヨナラのあとで
13.Rock Tonight
14.20825日目の曲(二宮solo,ギター弾き語り)
15.One Love
16.果てない空
17.君のために僕がいる
18.言葉より大切なもの
19.エナジーソング~絶好調超!!!!~
~MC~
20.Dance in the dark(松本solo)
21.モノクロ
~アクセントダンス~
22.P・A・R・A・D・O・X
23.Calling
24.夜空への手紙(相葉solo)
25.Tears
26.Starlight kiss
27.FUNKY
28.迷宮ラブソング
29.Love so sweet
30.愛を歌おう
~アンコール~
31.遠くまで
32.サクラ咲ケ
33.Happiness
~ダブルアンコール~
34.感謝カンゲキ雨嵐
35.マイガール
唱LOVE RAINBOW時, MOVING STAGE出, 無記錯係紅綠燈向我地呢邊進發, 停低.... MOVING STAGE停低係眼前, 第一次感受到係透明移動舞台下低望佢地腳底, 心諗上得MOVING STAGE佢地都會向STAND既觀眾唱啦, 點知, NINO突然伸個頭出黎向住我地呢邊, 我除左尖叫, 真係唔知可以有咩反應, TMD近啊, 好靚仔呀..... 感動死了, 無買錯位呀
朋友一直同我講NINO SOLO段片裡面, 佢送一紮紅色玫瑰花比佢媽媽, 但我點睇都好似係康乃馨呢, 繼札幌場SOLO唱錯歌詞後, 當日再度唱錯歌詞, 唱完佢又講失礼しました(唔好意思, 搵唔到SOLO相>.<)
其實我好鍾意呢套閃令令既外衣, 可能比較不眼熟, 其他衫都唔知係以前D咩CON見過
佢地大部份時間係CENTRAL STAGE, 我都好清楚見到佢地個樣, 老公好開心, 佢話未見過咁近, 我地坐個位超多SJ, NINO第三, 最少係LEADER
呢套衫都係比較特別
唱愛を歌おう時有一個大汽球, 佢地就升高係大汽球裡面出現, 算係比較特別既效果, 因為今次唔多MAINSTAGE, 所以都無MUD特別既效果, 又無噴水池
我個座位又真係睇唔到花畑 >.<
呢套唔知出現過幾多次
格子外衣係BEST ARTIST番兜, 真慳皮
我係F9既第二行, 前面係一家人, 所以都無太遮擋, 反而第一行有兩個空席, 真係令我太在意, 老公仲講笑話係咪牛牛賣唔出D飛, 一個鐘頭後, 終於一個牛LOOK男人帶埋牛嫂入黎睇, 唔通係傳說中只執彩帶既黃牛???? SOLO新歌佢全部坐低, 唱名曲時都有拍下手, 不過最開心都係牛嫂
點解會衝阪蛋?? 舊年去純粹係想制霸五大DOME, 但比我發現左原來阪蛋既ARENA係非常之正, 我覺得係比其他DOME細, 於是無論在ARENA的任何地方都好近, 唔好講ARENA, STAND既邊位直頭同MOVING STAGE激近, 所以有FANS可以同LEADER握手
除左面積小, 阪蛋地理位置都非常方便, 無論住心齋橋仰或難波都只須幾分鐘車程, 仲要係一出地鐵站就係, 福蛋同札蛋都要行超遠的, 所以對阪蛋確實有情義結
最後搶到兩條彩帶, 即係一人得一條, 聽講今年彩帶特別少
睇完CON超超超肚餓, 當然去食我地最鍾意既大阪燒同炒麫
都未夠喉, 再去酒店對面間四天王食拉麪
大滿足です
2013年12月1日 星期日
Day 1(Part 1) 大阪站+尼崎
第一天為左爭取時間, 坐凌晨機往大阪, 係機鐵站Check-in時地勤同我地講已經轉左我地個位去Premium Economy
向OSAKA進發
第一次坐呢種Class好興奮, 雖然身邊好多朋友都試過, 佢地都覺得好不外如是, 試坐了結果都係有點失望, 因為我身形嬌小, 個位係濶左, 但變左有點吊腳, 老公就覺得OK, 因為佢夠高大, 成程機得都覺得好涷, 無MUD瞓, 老公瞓到豬咁, 結果冷親, 大傷風
飛機準時抵達關西空港, 由於我地坐得比較前, 好快過到關, 去到鐵路站大概6:40AM, 其實趕得切坐南海電鐵ラピートB俗稱黑武士個款車, 不過唔知點解我揀左坐遲一班開既普通車
買呢隻関空ちかトクきっぷ:980 円, 可以坐多一程地鐵, 留番黎由難波坐去大阪站.
今次住難波SWISSOTEL HOTEL NANKAI, 好方便呢!
先上去放低行李, 我同酒店職員講我地想收拾下行李, 結果佢招呼左我地去一間小房間裡面, 我地即刻叉電,去TOILET梳洗, 攪左半個鐘先出番黎
然後用埋張飛由難波去大阪, 就係為左買阪神電鐵一日PASS, 只係500YEN就可以全日任坐, 可以去到神戶咁遠, 點解會買呢張飛呢, 事緣係我住難波, 去大阪DOME最快就係坐阪神電鐵, 只需4分鐘, 坐一程都200YEN啦, 咁不如買PASS, 因為散場好混亂嘛, 所以我一般都會買定回程飛OR PASS
不過呢個PASS唔係所有地方都有得買, 我地係梅田駅都搵得好辛苦先搵到呢個TOURIST CENTRE
PASS到手, 裡面仲有好多COUPON, 同埋介紹阪神電鐵沿路既名勝
係大阪站流連左一陣, 係阪神百貨買左D小物, 不過我都係鍾意係難波SHOPPING多D
跟住去左阪神電鐵其中一個重點推介地點尼崎, 由梅田坐快車去只係9分鐘咋
呢度D紅豆燒魚只係60YEN, 好好好好味呀.... 計番港紙, 唔洗$5
見到紅葉就令人身心舒暢
呢個花串好攪笑啊
行左一陣商店街, 不過無MUD野買
然後再坐阪神電鐵去DOME前站, 帶老公行下DOME先
以為好少人買GOODS, 諗住幫下朋友買場限, 點知原來都係好多人排隊
探完路番難波自由軒食野, 其實第一次去
咖哩飯好正呀
蛋包飯一般啦
老公ZOFF配眼鏡, JINS都係信唔過>.<
番酒店CHECK-IN, 一入房就見到酒店送比我地既結婚十週年禮物
今次住24樓, 飽覽大阪景致, 係酒店房係望到DOME嫁, 唔知有無人可以話比我知ARASHI係大阪係住邊間酒店呢?????
酒店AMENITIES都算齊備
訂左好多貨, 老公見到咁已經話我地唔可以再買野(CRY)
係酒店瞓左個半鐘, 儲番D ENERGY去好好好重要既CON
訂閱: 文章 (Atom)


c: text/html

text:
唔講唔知,香港執紙皮大軍成五千人咁多,其中多數係長者,亦有唔少生活於貧窮線下嘅在職人士,對呢個 所謂國際大都會嚟講,簡直係一個極大嘅諷刺.唉,冇法子喇,香港地搵食愈嚟愈艱難,好多人生活捉襟見肘,搵朝唔得晚,惟有靠執紙皮幫補生計囉.不過咁,呢 班執紙皮大軍可能好快就要失業嘞.
香港環保廢料再造業總會宣布下周五起暫停回收廢紙,表面理由係遇上最嚴峻嘅經營困難,身心俱疲,而真正原因係不滿港府即將關閉觀塘公眾貨物裝卸區,但又冇對業界作出妥善安置,「迫使同業生計陷於瀕危」.
件事其實係咁嘅,當局近年聲稱要美化維港兩岸海濱,所以計劃將觀塘貨物裝卸區改建為海濱長廊,為市民提供一個休閒嘅地方.本來呢,美化維港冇人會反對,弊就弊喺關閉貨物裝卸區後,區內十二個廢紙回收商統統要搬走,咁就有排拗嘞.
當局建議增加藍巴勒海峽裝卸區嘅污染性泊位,但受影響業戶需與現有醉酒灣經營者及同受關閉影響嘅茶果嶺裝卸區業戶一起競逐,而業界就認為咁嘅安排未能解決佢哋面臨結業嘅問題.結果公說公有理,婆說婆有理,雞同鴨講,始終傾唔掂,回收商於是發起罷收廢紙行動,以示抗議.
回收商罷收廢紙,等於斷咗靠執紙皮維生嘅公公婆婆米路,都咪話唔慘.而更弊嘅係,受影響嘅絕對唔止公公婆婆,而係成個環保回收業,隨時塞爆堆填區都有之.有 人計過數,環保廢料再造業總會停止回收廢紙,每日會令堆填區增加三千到六千噸廢紙負荷量,真係唔講得笑.係人都知,本港各堆填區就快逼爆,依家再增加咁多 廢紙,堆填區豈不是更快玩完?到時咪講話將郊野公園攞嚟堆垃圾,就算將禮賓府闢為堆填區都唔掂喇!
所以話,回收商罷收廢紙,對環保影響實在好大o架,唔該港府拿拿臨諗辦法拆掂佢喇.其實,辦法唔係冇,問題係當局肯唔肯做啫,如果官老爺肯降低身段,同回收商加強溝通,又點會搵唔到一個合適嘅地方安置吖.

robotstxt: allowed

filter: keep


text:
尋日 d 雨未停過 真係有 d 煩 但其實又好似影響唔到我架喎
星期日食 tea 時間 度度都好多人 所以都係去大家樂就算喇
今次我食油雞翼 + 春卷配熱奶茶 里奧大人食豬扒包配可樂 其實就唔係好飽 不過又唔想食咁多嘢
食完就去百佳買餸 買咗鯇魚 + 油墨菜 + 鹵水汁 + 指天椒就走喇
番到屋企就開機洗衫 熨衫 熨到腰骨痛 好在里奧大人幫手熨 唔係真係要分兩日呀
尋日突然覺得自己真係要收歛下 d 脾氣 事緣係咁 里奧大人知我貧血又欠鐵質 所以特登煲黑木耳加紅棗比我飲 我飲咗一啖就話唔甜嘅 里奧大人就話我上次話唔落紅糖都 ok 所以無落度 咁我話算啦 都 ok 啦 然後我就入書房整嘢 出黎嘅時候 見到里奧大人幫我加紅糖再煲過 果刻好感動 同埋覺得自己好衰 煲埋比妳飲仲嘈嘈閉 好在里奧大人都頂得我住 唔係就慘喇
是日晚餐 - 蔥花蒸鯇魚 + 蒜蓉油麥菜 + 清補涼豬展湯
蔥花蒸鯇魚 - 好耐無蒸魚 所以蒸完先知唔記得加大量薑絲 好在唔腥咋 其實我好鍾意食魚 但次次整親魚 (包括急涷) 都覺得好腥 好唔想食 食完硬係覺得周身唔舒服咁 所以下次都係叫里奧大人幫手整黎食算喇
蒜蓉油麥菜 - 又係好耐無食過 求其放蒜蓉就算 因為我想用埋淥菜 d 水黎蒸魚 唔駛煩嘛
清補涼豬展湯 - 里奧大人話熱氣 所以煲清補涼湯 又方便呢 唔駛洗洗切切
食完沖涼又到睇獎門人喇
今朝又落雨 再加上係星期一 咩 mood 都無哂 lu
早餐食芝蛋治烘底 + 涷咖啡 ($17) 食得超趕
晏晝同里奧大人去茶餐廳食 lunch 食炒麵 + 京都排骨飯 + 涷檸茶 ($45) 食完行番公司 有適當嘅運動量 唔錯唔錯


text:
新年前一個星期因為太痛入了Q醫院, 其實已經連續第4個星期要打止痛針, 新年好彩可以有home leave, Q醫院每天可以有ultra sound, hot pad.. 但係只有一個小時運動, 而且有好好好好多人, 每間醫院都有唔同culture, Q醫院寧願加床開到路口位, 但係每個病人的住院時間可以長些, 可憐M醫院有一半係空ward, physio 又好少人, 但係每個病人的時間好短, 講真, Q醫院的衛生真係出名痳痳, 第一晚入去心裡就只想留1,2日(但係一步都行唔到), 而且每個星期都要痛到打止痛針先可以做'人', 留就留啦 ! 但係第一晚腰痛到得半條人命, 係A&E已經等到變化石, 上了病院8點半都未食飯, 先問我轉唔轉院, 再轉院車來車去?!!! 我得返1/2 x 1/2 條人命啦, 所以冇轉院
我已經算好彩,有病人係A&E等了5小時D血流乾了先可以上病房,而且係由東九龍十字車送來,美麗醫院平均都係等2-3個鍾,都係一句,住九龍的病人都係命苦呀, 同樣都係政府醫院, 有咁大差別, D管局都唔知做咩! 另一
病房不斷一陣陣惡臭味, 好多婆婆行動不便, 要在床上'解決', 但係好耐都冇人收 'pan', 可憐病人就要對住自己同人家的 'do' 食飯同訓覺, D味好難頂 !! 最衛生就係醫生巡房同探病時間, 其餘就....
明天又要返去再戰 !


text:
第2輯o既pre-wedding...
之前都有講過bk 返HKU 影時有d阻滯
影o個日都陰陰天
but 過程都開心
最後亦順利完成所有photo shoot
影完無幾耐重可以揀相啦!
去到My memory o係金都o既門市揀相
一開始sales 姐姐都例牌咁講加幾多幾多可以要返晒
加幾多幾多又可以要本靚d o既 Album
只可惜由始至終我同Mr Right 都好堅決
一早決定唔會加錢要晒相底!
sales 姐姐亦由原本好有耐性咁同我哋一齊揀相
變成強顏歡笑
最後靜靜走開
因為我真係喪cut d 相
但唔好誤會my memory d photog 唔得
咁o既價錢其實佢哋真係影得唔差
唔係太娘
不過....
我同Mr Right 影呢輯相o既原因
真係只係想o係我哋相識,拍拖o既地方留影
要晒咁多相我哋覺得無咩價值, esp o個d o係山頂影o既相
so 最後我哋照~$8000 package 包o既嘢
揀o左~20 張印album, 其中3張再印成1中2細o既畫
最尾係要比多~$200到加一張相
sales 姐姐一開始都有講佢已經為某d相加o左effect
即係執soft o左d color ar, 抺走o左d有礙觀瞻o既背景
有d執o左o既相我有keep
而我揀o既相有d係未執o既
所以有d會影到渠蓋ar
背景牆上又有d Notices ar
總之係要執吓o既
佢當時聲稱執完會比我check
先會再印album
不過過o左2-3weeks我收到佢聲稱執o左o既相
我仍然係見到渠蓋同d notices
我EQ高~
當然無發火
只係好factual 咁叫佢邊張唔該執走渠蓋
另外邊張就執走d notices同我頸o既摺紋
有一張....我覺得我同Mr Right o既影o既顏色太深
所以叫佢tune 吓個色!
點知2星期後返o黎
佢只係執走d嘢
同我講tune 色要加$30張
我真係o mouthed
不過....我同Mr Right 都真係無執著
亦唔想比多 $30佢
所以叫佢開工印la!
因為其實我對本album 係無期望o既
(我之前o係groupon 買o左一本DIY album, 應該會印返呢d相)
我亦自覺比minimum charge影到呢d相都叫差唔多
預o左係得咁上吓o既 service
不過都要睇吓佢o既product (d畫) 出到o黎我會唔會堅躁喇!
又比吓佢d 相o既quality 大家睇睇!
都無咩驚喜ga lar
只係都唔錯
我同Mr Right 對呢輯相要求亦唔高
只係希望d 畫quality 好d可以放出o黎la~~~


text:
2015年7月1日星期三
主題之旅Berlin 2
賣古力嘅一層有古力裝飾睇.
啲cakes睇見都流口水.但係我要留肚. 今次唔幫襯佢,只係喺古力店買咗啲...
唔係古力, 係cookies, 哈哈哈. 好好食呢.
之後去附近嘅Gendarmenmarkt搵食.
太早未開,四圍行吓先.
古老廁所.
11:30am開檔喇.睇電視介紹呢檔係對面間H字頭酒店主理嘅.
佢嘅currywurst咖喱腸製造時話落咗咖喱粉,而茄汁係自家製.
唔係用紙碟,感覺高貴咗. 但係價格正常,3.5歐.
茄汁真係好好味,電視睇有好多番茄粒,可惜實際係好少同好細粒.而咖喱腸完全係冇味. Overall覺得電視係呃人嘅.
附加柏林隨影.
34 則留言:
D古古力好靚呀!回覆刪除回覆
師傅用咗好多心機.刪除
乜冇免費試食呀...回覆刪除
點好食法呀,d曲奇, 又冇相.
古老廁所超靚 !回覆
有幫襯先送粒古力試食咋,孤鬼寒.刪除
冇影相. 好牛油香囉.
通常電視都係呃人嘅,不過3.5歐都算公價,冇蝕底回覆刪除
btw,件cake算平喎回覆
3.5歐正常刪除
d cake有良心,冇劏客.
見到朱古力已流晒口水啦回覆刪除
依家咁熱, 唔知啲古力裝飾, 頂得無?回覆刪除回覆
我估落咗好多穩定劑.刪除
可能係廣告離誌回覆刪除回覆
可能係,依家啲電視節目唔覺唔覺係睇廣告.刪除
你都呃人嘅,你自己買嘅cookies就唔放張相出尼!回覆刪除
啲cakes睇見都流口水……流失體液咪會影響床事.回覆刪除
我對朱古力等零食失控,食咗1粒就癮起忍唔住食晒佢,肥屎,要限購.回覆
流到床都濕晒都幾大件事.刪除
朱古力裝飾怕唔怕啲人手多多摸㗎?回覆刪除
咖喱腸犯咗商品說明條例,告佢 :p回覆
唔多強國團去鳩烏都唔怕嘅.刪除
落一粒咖喱粉都叫落咗, 好難告得入喎.
食 cake 好過啦!回覆刪除回覆
係啦.刪除
打算下次去幫襯.
多謝你的好介紹.我月中會去Berlin, 到時一定要去這朱古店.回覆刪除回覆
到時報導吓啲o野好唔好食吖.刪除
之前試過一個全朱古力的Tea,好滑好好味,但之後成半年唔想食朱古力了!回覆刪除
小天使和Titanic都幾靚回覆刪除
古董廁所入面係點㗎呢?回覆
我估係現代化囉.唔會係旱廁卦.刪除
古力店陳列品好靚啊 , 我諗晚上這裡可能是 " 小強 " 的樂園 kakaka回覆刪除回覆
我估落咗好多穩定劑,小強都唔想食.刪除
全世界最大! D大型朱古力擺得耐會唔會發霉架?回覆刪除回覆
話全世界最大,但係o係入面又唔多覺.刪除
我估落咗好多穩定劑.
嘩,將來再去Berlin要去呢間古力鋪!回覆刪除


text: 吟叙 闲吟 唐虞门.虞舜 唐虞门.唐尧 三代门.后稷 三代门.太康 三代门.再吟 三代门.夏禹 唐虞门.再吟 唐虞门.舜妃 三代门.成王 三代门.周公 三代门.子牙妻 三代门.管蔡 三代门.夷齐 三代门.武王 三代门.又吟 三代门.再吟 三代门.文王 三代门.太公 春秋战国门.平公 春秋战国门.再吟 春秋战国门.哀公 春秋战国门.庄公 春秋战国门.隐公 春秋战国门.再吟 春秋战国门.祭足 三代门.平王 三代门.幽王 春秋战国门.韩惠王 春秋战国门.再吟 春秋战国门.楚怀王 春秋战国门.楚惠王 春秋战国门.陈蔡君 春秋战国门.陈灵公 春秋战国门.卫灵公 春秋战国门.景公 春秋战国门.文公 春秋战国门.孙叔敖 春秋战国门.百里奚 春秋战国门.田子奇 春秋战国门.再吟 春秋战国门.再吟 春秋战国门.武公 春秋战国门.顷襄王 春秋战国门.张孟谭 春秋战国门.公子无忌 春秋战国门.颜叔子 春秋战国门.王孙满 春秋战国门.宫之奇 春秋战国门.宋子罕 春秋战国门.鲁仲连 春秋战国门.再吟 春秋战国门.侯嬴朱亥 春秋战国门.再吟 春秋战国门.孙膑 春秋战国门.庄辛 春秋战国门.公叔 春秋战国门.臧孙 春秋战国门.华元 春秋战国门.冯讙 春秋战国门.再吟 春秋战国门.田文 春秋战国门.再吟 春秋战国门.毛遂 春秋战国门.豫让 春秋战国门.虞卿 春秋战国门.郭开 春秋战国门.乐羊 春秋战国门.灵辄 春秋战国门.子产 春秋战国门.管仲 春秋战国门.再吟 春秋战国门.范蠡 春秋战国门.郑相 春秋战国门.孙武 春秋战国门.夫差 春秋战国门.季札 春秋战国门.卞和 春秋战国门.章子 春秋战国门.赵宣子 春秋战国门.再吟 春秋战国门.中山君 春秋战国门.赵简子 春秋战国门.齐桓公 春秋战国门.王后 春秋战国门.黄歇 春秋战国门.屈原 春秋战国门.田子方 春秋战国门.秦武阳 春秋战国门.郤成子 春秋战国门.魏文侯 春秋战国门.樊姬 春秋战国门.韩昭侯 春秋战国门.淳于髡 春秋战国门.田饶 春秋战国门.陈轸 春秋战国门.再吟 春秋战国门.荆轲 春秋战国门.鬻拳 春秋战国门.苏厉 春秋战国门.少孺 春秋战国门.襄子 春秋战国门.再吟 春秋战国门.智伯 春秋战国门.师旷 春秋战国门.叔向 春秋战国门.又吟 春秋战国门.再吟 春秋战国门.晏婴 春秋战国门.鲍叔 春秋战国门.杨回 春秋战国门.颜回 春秋战国门.子贡 春秋战国门.再吟


text:
▼ WITH THEIR SMIRKING PRESIDENT
幾隻豬囉用個槌仔向貼左字句既玻璃窗敲打,意途打花佢,好幼稚咁以為啲人就唔多睇到紙上面寫左啲乜 嘢,之後,嗰幾隻豬囉圍住車尾團團轉,只係一剔就開得到既太平門,畀佢地搞左一大輪先開到,有一隻肥嘢唔顧自已粗身大細首當其衝,點知佢個肥胖身軀加埋佢個大肚腩剛剛好塞住左响道門度,唔入得,唔出得,要佢啲同類合力拉番佢出嚟,唉,你地呢班畜生,話你地豬咁蠢都侮辱左啲豬呀!
但係蠢成咁又真係冇人會信,可能我地呢啲一向清廉慣既特區人類一時醒唔起要餵啲豬餿 過你地食,你地先至會聽聽話話,勉強似番隻有正常反應既豬
諗諗吓查實佢地幾頭係奧斯卡豬,佢地對鏡頭既敏感度幾高吓,知道鏡頭向住邊處,就集中响鏡頭前面做戲,覺唔覺佢地是旦一隻豬囉甚少走到車身另一邊而out camera?仲有,當所有視線(包括車上揸住長短火嗰隻,佢個豬後尾枕應該冇眼)都偏向鏡頭影住既呢邊既時候,襯機會暗中搵一兩隻响疑似係佢地啲同類既司機豬逃出嚟既嗰個窿度進入或者攻擊實在係太輕而易舉,駛乜 用個槌仔去打爆窗啲玻璃,又作狀花一輪功夫開太平門,成班奧斯卡豬未食飽豬餿 都做咁多場大龍鳳,交足戲仲有,車上唯一有殺傷力既好明顯已被搞定,套戲唔係就完架喇咩,點解車外啲畜生仲向住車廂裡邊射多幾槍,呢場戲劇本原本有冇既呢?亦或係班畜生自己加上去既呢?向呢個貪污腐敗黑幕重重整定一世貧窮既豬囉國家問真相,相信永世都唔會有真實答案畀到我地,不過我堅信上天會知得一清二楚


text:
蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛蝸牛氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣氣
該要有一些原則
一,禍從口出,閉嘴為上策
二,生氣時,禁開嘴
三,聽怒言,變耳聾
四,勿事事當真
五,勿把玩笑話當閒話


text:
從running man看本土綜藝
嗰位香港人真係好勁,咁都可以考到running man
仲有,終於見識到running man製作團隊嘅強大!!!
連中國象棋同rm名牌戰都做到fusion....勁!!!!!
(想知留意明天中字,廢事爆咁多冇哂癮)
似得而家某D人仲以為running man只係得個跑字咁簡單咩.
即使可能只係得個跑字咁簡單,但係點樣令簡單嘅野變得不平凡先係running man嘅神髓.
如果真係得個「跑」字,咁人人都做到節目啦.
如果真係得個「跑」字,會唔會咁受全球人嘅喜愛?
如果真係覺得running man得個「跑」字,你實在太唔了解running man了.
也許香港電視台永遠都做唔倒running man嘅水平.以某電視台引以為傲做左18年嘅綜藝節目為例.淨係來來去去都係玩D小遊戲,次次一樣冇變化.好笑就好笑在d嘉賓同低俗笑話,純粹得啖笑.E個節目亦的確令ed小遊戲街知巷聞.係e個節目惟一值得讚賞嘅地方.但running man就唔同,利用一d看似簡單嘅遊戲,但當中有唔同嘅變化同做fusion.先至喺一套好嘅綜藝節目.淨係睇倒香港嘅綜藝節目成日比間廠困住同人地集集拍外景已經有一個對比.
也許香港電視台看準香港人八卦同低俗,以為可以滿足香港人.ed節目亦的確吸引倒一群中年人士支持.但,隨着資訊發達同港人文化和知識水平嘅提高.香港人對綜藝節目開始轉為重視內涵,意義和變化.所以香港本土出品嘅綜藝節目漸漸失去支持.大陸,有一連串歌唱或才藝比賽.台灣,有介紹地方民情同發掘才藝人才嘅節目.韓國,有以基本民間遊戲作fusion同埋一D挑戰性嘅節目.再望番香港,只係得1D純粹得啖笑嘅節目.來來去去都係圍威喂玩一D不斷重覆又重覆嘅遊戲.
香港某電視台常常播別國嘅節目,但係只係為播而播.電視台應藉ed別國嘅節目作借鏡,從中發掘自己獨特嘅一套.當然,作借鏡不等於抄襲,而係要從中得到啟發來改善.


text:
隔牆有耳:港產絲苗米 重出江湖2012年04月05日
家陣香港地豺狼當道,隨時冇啖好食.新界有農莊早着先機,舊年開始大搞有機稻米種植班,等平時食米唔知米貴嘅香港人,可以喺亂世來臨前學一技傍身.農莊莊主仲特登引入絲苗米,希望令曾經風光一時嘅「本土名牌」元朗絲苗重現江湖.
少女假日農夫落力拔稻苗,準備插秧種米.
陳耀強攝
上水樂活農莊莊主黎明輝話,喺幾十年前,元朗大部份居民都係靠種米為生,飯香米靚嘅元朗絲苗,價錢貴過晒其他入口貨.不過香港宜家冇晒稻田,佢就諗到用有機農場平台搞導賞團,俾人學吓環保兼夾做假日農夫學種米.
唔會用便便做肥料
捲土重來嘅有機稻米一年有兩造,立春之後開始播種培苗,六個星期後可以將稻苗放入稻田插秧.因為香港氣候關係,第一造會先種油粘米,大概 8月有收成;第二造再種絲苗,到 11月就有土產絲苗面世.
撮自 YouTube畫面
農莊用嘅有機肥料,大家千祈唔好誤會係用佢哋嘅便便,其實肥料係用樹葉或者骨粉,加入自製環保酵素堆肥而成.黎明輝話︰「家陣都冇人倒夜香啦,邊有咁多便便做肥料.」佢話有機耕種有三不,唔用農藥,唔用化肥同唔用基因改造種子,總之夠晒天然就係正貨,真係粒粒皆辛苦o架!


text:
過左兩個禮拜啦,上調存款準備金同美聯署上調discount window率,都對於市場唔係造成太大嘅震動,係咪市場搵到支持呢?
睇翻以上操作:
招行收市價為19.12,仲未浮上水面,但係供股詳情出左(係差供股價),消除左其中一個負面因素,而家睇第一季業績先知仲可唔可以更上一層樓.
雨潤收市價為23.1,有賺.呢次係小弟第一次用新技術走勢去買股,透過圖表確定有上升趨勢之股票,再以基本因素決定係入貨與否,希望可以有所得著.
近排少左出文,因為自己對於市場太過睇唔通,而消息嘅氾濫程度同傳言主導大市,所以都係以觀察為主.有幾點想法想提出:
- 滙市大翻天:希臘或者「歐豬」嘅財困顯露出歐盟同歐元嘅弱點,市場嘅大炒家就以呢個為攻擊點,以史無前例嘅沽空額對於歐元.但近日就算多左不利嘅消息,而美元指數再想創一年新高之際,歐元反而尋找到支持.同一時間,同病相連嘅英國同英鎊就好似食左瀉藥咁.對於呢個情況,應該係市場炒家嘅新攻擊點係英鎊,而估計歐元會有一個像樣嘅反彈;既然推唔落,反手挾淡,再追擊英鎊,實行食兩家茶禮(有點九十年代SOROS嘅FEEL).同一時間,我斷估下一被相中嘅貨幣會係YEN.近日因年結同避因素,令到佢兌美元徘徊係88-90之間,究竟佢會唔會如羅+聰所言咁會升到45呢?我就同佢打對台,認為佢有回落嘅誘因!
- 港股無咩好講,因為太有性格,太飄忽,好難預估佢係升定跌,但相信係進入左上下震盪,炒股唔炒市階段,下一步要看咩消息會令大市以大成交上衝/下衝臨界點才會有進一步方向.而股票選擇方面,相信下一個焦點會係第一季業績,而自己中期睇好嘅版塊會係內銀,內房,食品同原油(NUMBER唔講啦,有心嘅會自己做功課,況且我咁燈,費時累人).美股都係日升日跌,不過似乎係一萬零二百點搵到支持,但係就比一萬零五百點壓住,資金選擇界別轉換,應該係各基金對於第二季嘅步署.之於亞爺,雖然虎年開黑盤,但今週都叫做做翻紅盤,係三千點以上收市.而兩會同第一季業績公佈前席,市場都係觀望;但見到成交額開始大,可能係醒目資金偷步入市,炒兩會行情同業績火紅.
- 宏觀方面,新興國都開始收緊資金供應,除左因為經濟開始回復常態,仲有另一個因素:通脹!基於擁有健康嘅資產負債表,新興各國都唔需要面對減倩;另一方面,歐美等發達國經濟前景相比之下實在係差,去年巨額投入市場嘅救市資金便順理成章咁流入新與國.東炒西炒之下,無論商品,股市,樓市都有非比尋常嘅上升,從而產生出通脹預期.自己愚見認為今年年尾通脹會抬頭,為左壓抑呢種趨勢,各新興國都開始做嘢,慎防07年個種失控情況再出現.
- 香港樓市方面,有人話有泡,有人話無泡,我呢?以一個未上車嘅八十後嚟睇,當然係有泡!但會唔會爆係另一件事.每一場泡沫嘅爆破都係隨著「煙花」行情嘅落幕而出現,至少我現在感覺唔到那燦爛一刻嘅來臨.政府嘅保護態度,北水,資金成本低等呢D刺激之下,應該仲有一段時間先會進入高潮.至於我會唔會買樓?會,但係唔係呢一刻,至少回報同風險不成比例,買股好似贏面高D.至於有實際需要,其實樓價嘅上上落落都係賬面上嘅嘢,買入嚟住都唔會諗住賣翻出去(除非樓換樓),咁幾時買都得,最緊面係資金管理,若而家都要以人工四成以上去供樓嘅話,就要三思,因為息率嘅上升會對於供樓負擔好大影響.


text:
二萬二人遊行到底算多還是算少這個問題,等於一眾財經消息,好壞只在乎閣下到底係睇好定係睇淡,即係到底係得番半杯水丫,定仲有半杯水既分別.
所以睇呢d政治消息,同睇財經一樣,最緊要係耳清目明,第一要斷定消息既影響力,第二係宏觀趨勢同消息既方向係相反定一致.如果只係一d無關痛癢既小消息就無謂浪費精神去研究.
人大才剛剛否決2012普選,咁遊行人數何以為大,就要睇呢個遊行可唔可以推翻呢個決定而定.好明顯唔可以係咪﹖咁就唔駛哂時間睇究竟二萬二係多定少啦.即係好老實講,俾夠你五十萬人都係哂氣,廿三條中共可以讓步,普選問題係中共眼中極為嚴重,影響深遠,俾夠你一百萬人去遊行,我敢寫包單,佢地都係唔會俾你2012普選,而只會係香港放多幾萬解放軍預防暴動(又或者整番個「坦克碌豬」軍事演習都唔錯).
孫中山搞革命,話要學就學洪秀全.民主派要搞公民抗命,則可以學學廿一世紀最偉大既革命家.冇錯,就係拉登喇.即係......即係你明我意思啦,廢事寫到咁明俾人話我鼓吹恐怖活動.拿,放心,香港信阿拉真主既雖然唔多,但跟其他神佛搵食既都唔算少,要搵番個肯捱義氣既義氣仔女而又支持普選既應該都唔會好難.就咁話啦,唔係成日俾人話你一日到黑都淨係識得遊行,你都好冇面架係咪﹖
天地不仁,以萬物為芻狗.
哀哉.


text:
貳零壹肆年參月拾伍日 - 教堂鐘聲茶粿香 – 鹽田梓悠遊行
出番去後面就係左聖若瑟小堂,相當簡約既教堂,但屬於二級歷史建築,而且亦係聯合國教科文組織亞太區文化保諼獎,因聽講依度雖然細細地,但保留得好好,而且彩玻璃係最難修復,所以用左好多時間去搵同整番好d玻璃,望落幾好,仲有個金屬十字架都好精美,門口既十字架等等,都幾多細緻位,唔錯
出番穿過舊到生晒草但又好岩影相既舊屋,行左去遠少少既活泉井,水清而且好滿但因怕人整烏糟左d水,所以有鎖,再行就上涼亭,都有一段上山小路,當中見到山橙,較細隻個樣真係好似橙不過有劇毒人類唔食得,再行經過一條生到上頂既草同樹,連埋一齊好似隧道咁,可惜無咩陽光,唔係應該幾靚
經過又見到果實,長長地圓圓地,原來依d叫薏苡,即係我地食開既薏米,早期鹽田梓依度既村民會將佢曬乾用黎念珠,所以又叫念珠草,再見就係牛眼馬錢,好似桔咁,不過又有劇毒,香港四大毒草之一,嗯
再上多少少斜就到山頂了,望遠少少山頭仔就係墳場,因係信天主教既,所以有d墳上有十架,依度有個涼亭,可以望番落村,又可望西貢既山又有海咁,幾好view,除左望村,亦可見滘西洲golf club,中間係三丫口,有防波堤,仲有隻船係度添,前少少有幾個燒烤爐,不過村民話唔會有人上黎燒,因太遠同唔方便,所以起黎唔知做咩,哈
又見另一種植物,叫兩面針,名乎其實,葉面同底都真係有針,有小毒(又有毒!!),不過可以藥用,平時行山時較少見,仲有一種叫梔子(水橫枝),個樣好似見過下,依個無毒可入藥
落山時對面圓圓地既島叫罐杉環,無人住既,不過就好近鹽田梓,下一站去玉帶橋,兩邊都係水靜既地方,算係幾清,條橋有新舊痕跡,最下面係舊橋再上係新加建,起高左好多,睇完番轉頭行去紅樹林同鹽田,紅樹林當然多水筆仔,佢一跌落地如果直插入泥就會生另一棵,如果訓低左就無咁好彩了,當然仲有蟹仔同螺仔啦
過少少就係鹽田,得d水同泥,鹽應該仲曬緊掛,望番上去就係我地起步既村公所同客家屋,依度可以行番樓梯上去,地下有個三角型logo同寫有1964年,係大專學生社會服務隊當時幫手起依條路既印記
上番去就已經完成左我地既行程不過仲有last一個活動,就係學整客家茶粿了,我地整既係雞屎籐,黑色既, 雞屎籐葉都係附近羅番黎既,放茶粿底既葉當然都係係附近羅架啦,先將雞屎籐攪碎再加糖同麵粉攪埋就可以了,同一時間仲整埋綠色既艾草,不過比我地整既就係黑色雞屎籐啦,隔離都有檔賣緊茶粿,有4色黑色(雞屎藤),白色(花生),橙色(番薯),綠色(艾草),要黎賣既梗係整得靚仔好多啦,我地既就好多唔同形狀咁啦,之後羅去隔水蒸,完成,我整既都唔太核突,算食得落口啦
整好晒差唔多走人了,依度幾好玩,而且影相位都算多,近近地都係不錯既選擇
[15/03/14]


text:
3日前要停晒所有美白, 煥膚, 果酸等產品, 同做多 d 補濕敷 mask 咁, 今次係接受二氧化碳激光療程 (CO2 Laser), 首先會做個簡單既問卷, 睇下身體狀況適唔適合做療程, 然後就由護士帶我入房, 房內環境唔錯, 設備齊全, 與一般做 facial 唔同, 感覺有 d 似睇牙醫, haha
知道要做療程, 所以都無化妝, 不過護士都會幫我卸妝清面先既, 然後陳醫生就黎睇下我有邊度需要脫疣, 用白色筆 mark 位啦, 今次要做既範圍都好大呀, 因為真係好多疣
然後就敷上麻醉膏, 兩邊面已經用左 2 支咁多啦, 再蓋上保鮮膜, 令滲透效果加快, 初初無咩感覺, 好似敷 mask 咁, 過左 10分鐘, 有 d 涼涼地好舒服, 到差唔多 30分鐘, 就有麻痺感啦, 護士摸塊面都有感覺, 只係好似隔左層野咁
開始打疣, 當時我係蒙住眼架, 所以都唔係好知發生咩事, 頭幾下都無咩感覺, 只係好似有人用支筆篤塊面咁, 係顴骨,近眉及疣比較深既位置就有少少痛, 不過醫生手勢好好, 而且過程都好快, 完全可以接受
做完塊面都幾紅, 而且傷口有 d 腫, 即刻搽消炎藥膏就走得啦
返到屋企已經無咁紅, 仲消晒腫, 不過有流血, 感覺有 d 恐怖, 其實過左一個鐘, 已經無咩痛既感覺, 療程後頭 2 日只可以用清水洗面, 同搽藥膏, 洗面後要印乾水份, 以免傷口發炎留底疤痕, 一星期內避免使用成份刺激既產品, 如磨砂,美白,果酸,Vite C 等產品, 兩星期內避免接受果酸, 激光, 彩光及射頻療程
第 3日, 皮膚開始結焦, 因傷口未完全好返, 盡量都唔好化妝, 呢幾日睇落最明顯, 好多人問我咩事, 只係用水洗面同搽藥膏, 咩都唔用得, 皮膚有 d 乾
第 6日, 焦開始甩, 可以用返溫和既 skincare, 呢段時間我就勁敷補濕 mask 啦, 水份夠 d 焦都甩得快 d
第 10 日, 焦甩晒, 只有少少淡紅印 (啡色係斑), 粉底完全遮到, 可以開始用美白產品去印啦
差唔多一個月時間, 我要去覆診, 等陳醫生睇下需唔需要補打
醫學美容都係搵 d 有信心保證既地方先好做, 而且由執業醫生提供意見及診治, 安全又放心


text:
宋姓起名之宋姓宝宝取吉祥名大全
2016-10-17 11:43:33 来源:街道网 评论:0 点击:
宋姓起名之宋姓宝宝取吉祥名大全
宋惠兰 宋继柱 宋慧敏 宋庆芹 宋语恒 宋年平 宋佳洋 宋亮勰 宋佳政 宋宇林 宋佳丽
宋丽琼 宋天畅 宋天琪 宋利群 宋莉莉 宋柯岩 宋天易 宋良志 宋丽丽 宋则臣 宋莉莉
宋美珍 宋莉娜 宋美帝 宋金帝 宋佳怡 宋思蒙 宋丽璇 宋语涵 宋慧琴 宋则臣 宋礼文
宋丽丽 宋慧丽 宋佳兵 宋洪武 宋一涵 宋谨仁 宋谨瑞 宋荣辉 宋伟健 宋加丽 宋尤尤
宋秋萍 宋慧海 宋宇强 宋继柱 宋述娟 宋天扬 宋奕扬 宋奕阳 宋昶扬 宋天霖 宋晓洁
宋秀娟 宋霖子 宋霖霖 宋梓瑜 宋宝莲 宋大霖 宋亭瑶 宋方佩 宋宇沛 宋永波 宋海敏
宋雨晗 宋海涛 宋凤春 宋逢春 宋丰春 宋宇辉 宋枫春 宋凤春 宋凤蝽 宋凤纯 宋凤醇
宋凤淳 宋炯亮 宋凤椿 宋凤莼 宋耀辉 宋凤蠢 宋凤鹑 宋凤春 宋凤唇 宋凤纯 宋红梅
宋昀娣 宋祖英 宋家选 宋宜霖 宋云干 宋志刚 宋诗鄢 宋诗炎 宋晓梅 宋诗彦 宋诗嫣
宋诗岩 宋诗涵 宋思涵 宋诗涵 宋智彬 宋诗函 宋诗晗 宋馨颜 宋馨妍 宋欣妍 宋欣嫣
宋欣琰 宋晓红 宋鑫妍 宋鑫嫣 宋鑫焉 宋子涵 宋远杰 宋露瑶 宋凤艳 宋璐瑶 宋宇震
宋璐钥 宋万辉 宋子弈 宋诗漾 宋璐瑶 宋璐钥 宋璐侥 宋璐窈 宋子健 宋璐尧 宋仲喜
宋尚汶 宋璐珧 宋璐遥 宋慧芳 宋嘉莉 宋婉丽 宋万忠 宋常英 宋新喜 宋文伟 宋晓云
宋晚址 宋文锦 宋雯锦 宋宴祥 宋梓豪 宋宇鹏 宋嘉佳 宋年鑫 宋尚辉 宋静林 宋静琳
宋胜辉 宋顺辉 宋承武 宋 徽 宋 佳 宋春辉 宋玲玲 宋敏佳 宋煜扬 宋奕扬 宋昱扬
宋奕阳 宋海云 宋奕铭 宋洁雪 宋克飘 宋奕春 宋政扬 宋欣然 宋阔明 宋怡旋 宋奕彦
宋天翔 宋语扬 宋天扬 宋祥瑞 宋 冰 宋奕其 宋耕天 宋珏伶 宋奕成 宋焕新 宋嘉列
宋奕诚 宋韦佳 宋慧珊 宋晓丹 宋奕君 宋冠东 宋青松 宋皓哲 宋好问 宋焕新 宋字扬
宋吉扬 宋柳岩 宋启扬 宋旻扬 宋科雨 宋飞燕 宋磊鑫 宋程代 宋天罡 宋程鑫 宋天阔
宋家鑫 宋恩铭 宋芮弘 宋佳妮 宋彦霖 宋辛鑫 宋鑫鑫 宋程龙 宋怡佳 宋子阔 宋承霖
宋鸿雨 宋家淇 宋鸿容 宋淑君 宋佳淇 宋祖洁 宋祖洛 宋雅雯 宋祖洁 宋佳怡 宋莉娟
宋乾铭 宋星寰 宋跃芳 宋雅雯 宋莉娟 宋春妮 宋喜梅 宋继柱 宋晓玉 宋飞扬 宋姚霖
宋跃芳 宋茂兴 宋子谦 宋祖洁 宋兴茂 宋学泽 宋晓丹 宋世杰 宋淑君 宋秋艳 宋万连
宋乃宁 宋祖洛 宋灵珍 宋成男 宋诗语 宋建明 宋黎辉 宋思远 宋建明 宋坤卓 宋姚迪
宋颖夫 宋皓翔 宋翔宇 宋荣可 宋荣翔 宋云清 宋保行 宋万立 宋晓芳 宋克雄 宋万宝
宋荣文 宋子文 宋曾胜 宋介石 宋荣武 宋荣博 宋荣彬 宋荣斌 宋荣宇 宋荣华 宋英昌
宋荣茸 宋荣轩 宋 轩 宋轩宇 宋轩涵 宋宇轩 宋雨轩 宋镇宗 宋荣轩 宋荣雨 宋波乐
宋镇宗 宋徽宗 宋镇铎 宋镇宗 宋镇宗 宋良志 宋可颖 宋君佩 宋佩蔚 宋沫然 宋畅畅
宋玉瑶 宋玉梦 宋玉婵 宋艳婷 宋丹丹 宋盼盼 宋玉莹 宋俊廷 宋陆宝 宋玉倩 宋子奕
宋雨萌 宋霏娜 宋美荣 宋世锐 宋子文 宋可均 宋岷江 宋开新 宋岷江 宋彦杰 宋子畅
宋华兴 宋良志 宋增胜 宋增旺 宋东锦 宋小宁 宋金霞 宋铁民 宋子扬 宋奕畅 宋奕扬
宋良志 宋泊帆 宋铁军 宋培臣 宋铁民 宋文莉 宋米苏 宋曼书 宋宗涛 宋志辉 宋绍文
宋艳华 宋秉琦 宋依波 宋思承 宋智杉 宋玉坤 宋力昂 宋慧姗 宋文轩 宋轩琪 宋启轩
宋棋轩 宋琦轩 宋奇轩 宋文东 宋秉琦 宋雨轩 宋润红 宋杰宇 宋基平 宋隽奕 宋昂达
宋洁宇 宋姗姗 宋丽敏 宋雨豪 宋家力 宋鹏玉 宋振江 宋锡波 宋君佩 宋宇波 宋君奕
宋雨坤 宋润红 宋珊珊 宋益青 宋玲玲 宋彩娟 宋婉玲 宋天畅 宋子文 宋畅扬 宋天波
宋彩鹃 宋彩云 宋冠辰 宋彩凤 宋红玉 宋惠兰 宋齐扬 宋亚鑫 宋中山 宋思滢 宋奕扬
宋礼文 宋奕昶 宋亚玲 宋奕畅 宋思嘉 宋中华 宋慧玲 宋一畅 宋文畅 宋富贵 宋雨畅
相关热词搜索:
上一篇:发给你关心的朋友的晚安问候祝福短信
下一篇:最后一页


text:
家姐嘅豬大腸酸辣米線 ( 大辣 ) - 家姐話唔辣 叫我飲啖湯 我飲完一啖 覺得勁辣呀 真係唔好信佢
( 8-FEB-2013 FRI )
嘩 過多 2 日就新年喇 幾咁快呀 大家都新年快樂 身體健康 蛇蛇如意 ~
今朝食雪菜肉絲米粉餐 不過要小米粉 今次仲要唔係肉絲 係肉片 心諗如果八卦黎食就好啦 點知無幾耐佢打黎 實在太好喇 唔駛嘥嘢嘛 ~
菇場唔忙喇 老細放假唔喺度 個個又 holiday mood 真係咩都唔想做啦 ~
Lunch 同八卦出去食團年飯 點知 order 完之後要等咗個鐘 因為一次過等多 d 先炒嘛 最唔鍾意咁 應該唔會再黎呢間架喇 ~
味僧湯 / 沙律
豚肉生薑燒定食
特級牛柳粒定食
4 點幾先黎有嘢做 好在放工前哂啫 ~
放工去荃灣表妹度剪髮 估唔到今次要等 20 分鐘車 差唔多 6 點 10 分先到荃灣 ~
真係邪 里奧大人居然 6 點 45 分可以放工 平時我喺屋企煮飯又唔會咁早 所以佢次次都話我一去街 佢就會早放工 ~
唉 仲諗住一路電頭髮一路等家姐 點知家姐 7 點黎到都仲未到我 咁我地落去買零食 又買炸雞同梅子綠茶比表妹囉 ~
坐到腰骨痛 所以幫佢地掃地 郁下真係好好多 同埋無咁悶 ~
終於 9 點就到我啦 差唔多落完藥水就叫家姐去買米線 搞掂就可以開餐呢 ~
家姐慘 d 喇 等呀等 等到 11 點先剪呀 里奧大人打黎話瞓覺唔等我添呀 真係無諗過咁夜 因為初初諗住剪完頭髮就同表妹食飯 最多咪 10 點 點知依家 11 點仲剪緊 剪完即走喇 驚無 van 仔番屋企呀 ~
第一次剪髮剪到咁夜 同家姐急急腳去坐 van 仔喇 11 點 55 分上車 真係好在住九龍灣啫 10 分鐘就出到去 感恩家姐去到巴士站又即刻有車 咁可以早 d 番屋企休息嘛 ~


text:
( 5-JUN-2016 SUN )
今朝要做事奉 所以 9 點半起身 沖涼之後就落樓食早餐 食完去鴻星拎糭 家姐尋晚比咗 3 張糭劵比我地 最遲 6 號要拎 所以依家一記得就即拎 唔係就嘥哂架喇 ~
里奧大人第一時間"北"一湯匙粟米比我食 佢知我鍾意食嘛 同埋話今次好多喎 其實佢唔講呢句咪得囉 講咗之後 好似因為食唔哂就比我食咁 哈
抖到 11 點就自己番教會先 教會弟兄一見到我 安慰我之餘 叫我多 d 笑容 我都知自己真係無乜點笑 平時我番教會真係笑哂同人打招呼家嘛 之後到其他弟兄姊妹牧師問我心情 OK 未 我就忍唔住喊 所以其實我想心情完全 ok 先番教會 不過又無可能 佢地見我太耐無番都會搵我 始終我都要面對呢 ~
崇拜完畢就去 Mega Box 呢期勁鍾意 Minions 嘅呀 Bob 所以我話想買佢 d 嘢 里奧大人即陪我去大眾同 Toyrus 睇 之後我話會將之前鍾意嘅梳乎蛋轉移比佢 佢要好好保管 佢成日話我鍾意黃色嘢 話時話又係 海棉寶寶 梳乎蛋 Minions 都係黃色 佢仲話連食都要黃色 所以我咁鍾意食粟米 哈哈 ~
去埋 Ikea 睇嘢 之後 2 點半就食嘢 因為我突然間好餓咁呀 ~
熱辣辣嘅薯格好味呀
素菜丸 - 口感林 pat pat 好怪 @@
好似 $20/10粒 其實就咁食呢 set 嘢都夠哂飽 因為薯蓉好飽肚呢
好奇怪 呢餐突然間好想食肉
呢個肉醬意粉真係賣相味道都唔太掂 哈哈
我地坐最入面 中間有 2 個女仔坐 再隔離係一對男女朋友坐 咁中間 2 個女仔一齊去買嘢 但里奧大人同我講話佢地個袋就咁放喺張櫈度 係咪諗住我地會看住呢 ?! 老實講 如果我地 4 個一齊食完 佢又未番 我唔會同佢看袋 因為佢無叫我看住嘛 之後隔隔離個女人同我地笑住講 話佢地應該覺得香港治安好好 之後里奧大人話覺得我地 d 樣老實 所以先夠膽就咁放低 個男朋友笑住話好事 因為我地個樣老實 哈 ~
食飽就再行多陣 Ikea 之後再去 Aeon 行到 5 點半左右就搭 shuttle bus 番九龍灣 去埋 MP 買黃蘿蔔壽司 里奧大人無啦啦話想食齋 所以再去 Taste 買盒齋就番屋企喇 好攰呀 哈 ~
今晚只係蒸糭 所以可以沖涼先 實在太正喇 沖完涼食飯 ~
我問里奧大人 d 糭熱唔熱 之後佢笑 我即食咗啖 係暖咋 佢話驚我辛苦 所以唔敢講話暖 我話一定要講出黎啦 唔熱會屙架 我已經蒸咗 15 分鐘 無諗過唔熱 唉 最後再蒸多 10 分鐘 拆開哂應該快熱 d 啦 哈哈 ~
搞掂哂就睇下旅遊書同睇下電視 11 點唔夠就瞓 lu ~


text:
今朝 5 點 45 分起身 梳洗之後就打的去尖沙咀嘅中港碼頭喇 ~
首先去麥當勞食早餐先 超多人呀 買完都 6 點 40 分 但 6 點 45 分要去莎莎門口報到 所以里奧大人就即飛去報到喇 ~
好耐無跟團喇 d 感覺都幾得意 最緊要唔駛諗去邊去邊嘛 啱啱病好 所以其實個人都好攰下 唔好叫我諗嘢 ~
woo 7 點半準時開船 坐咗 2 個幾鐘就到廣州南站 之後再坐武廣高鐵去韶關 只需 45 分鐘咋 真係好快呢 ~
等船開
一個細喼搞掂 ^^
成架船 full 哂
出境
之後坐 10 分鐘車去廣州車南站
又係周圍都起緊樓 @.@
灰灰的天 但完全無影響心情呀 哈 放假嘅心情係零舍唔同 d 嘅 ^^
廣州南站
鴨仔團 ^^
天幕都幾靚
閘口顯示屏
新年呀 所以好多人坐高鐵 好難買飛添呀
閘口
粒粒石頭 兒時回憶 ^^
和諧號
等開車了
最高時速係 304km 領隊話之前想係時速 400km 架 不過試車後話太快 所以最後改為時速 300km 喇
沿途又係起緊樓 @.@
開始行得快喇 之後我都瞓着咗 lu ^^
d 大陸人真係好奇怪 仍都係我非常之唔鍾意嘅一樣嘢 就係明明買咗飛 佢都可以若無奇事當個位係自己 我座窗口位 我去到時見到有個大陸男人坐咗 之後里奧大人同佢講呢個位係我 條大陸友話佢想同老婆坐 里奧大人話佢都想同老婆坐呀 所以叫佢比番個位我 到里奧大人個位係 3 人位嘅中間位 又係一去到已經有一家人坐咗喺度 妳話係咪痴線丫 不過里奧大人都無所謂 反正佢自己一個人坐嘛 唉 真係對住佢地真係乜 mood 都無啦 ~
一到韶關 覺得超級超級超級凍呀 好在着咗夾棉褸 冷帽 大披肩同毛毛 Boots 咋 唔係凍暈都似 ~
到韶關站喇 個天仍然係灰灰暗暗 感覺仲凍上加凍 不過感恩無落雨呢 ^^
第今次個團有 21 人 1 圍枱係有小朋友嘅家庭 ( 11 人 ) 另 1 圍係無小朋友嘅家庭 ( 10 人 ) 咁 fit 哂啦 我最開心係可以影到 d 食物 好在 d 團友又無咩嘢 可能個個都鍾意影相啦 雖然 d 食物無咩特別 但都想做過記錄嘛 ~
第一餐都 ok 啦 唔知係咪太凍 所以好鬼餓 平時食麥當勞早餐可以頂好耐家嘛 ~
鴨定鵝呢 ?! - 幾好味架 如果有埋酸梅醬更好 哈
魚腩 ?! - 無食呀
青瓜炒雞腎 ?! 食食下突然諗起門口寫住狗肉煲 好驚係食緊嘅係狗嘅內臟 所以即刻唔敢食
菜甫炒蛋 - 味道有 d 怪
梅菜炒扣肉 ?! - 都幾惹味架
客家豆腐 - 無食呀
茄子 - 好味呀
消咗毒嘅餐具 但一拻開膠袋係有水囉 @.@
狗肉煲 @.@
首站係去南華寺 我就真係無咩興趣喇 但都要行下嘅 仲要係比妳由 2 點 20 分行到 4 點 我聽完 O 咀啦 唔駛咁耐呀嘛 最慘係之前落過雨 所以個地烏糟到不得可了 加上 d 人真係好無公德心 煙頭周圍掉 食完 d 柑皮又周圍掉 咬完 d 蔗就掉去花槽 最大開眼界嘅就係放生池 d 水係黑色架 死水黎架 umm 我只能講一句 無一處地方係乾淨嘅 本來想行到最高處 諗住吸收下 d 新鮮空氣 不過 d 人係咁食煙 都真係幾難會有新鮮空氣囉 最後同里奧大人 2 點 50 分上車 喺車到抖下好過 ~
坐車嘅沿途會見到好多山 如果天朗氣清就好啦 ^^
唔記得咩廟
南華寺大門
領隊小琴詳細講解
呢日未完架 ~


text:
Monday, January 6, 2014
Go Pro, Phantom, What's Next?
曾幾何時,仍然係大學年代o個陣,身邊好多人,包括自己,都對知識追求好有熱誠.記得當時冇參加過任何學會,亦冇上莊,但參加左一個比賽 - 全港大專生機械人大賽.當年o係香港係第一屆,所以資源唔多,亦冇人教路.我好enjoy呢個比賽,brain storming,整prototype,由十幾組人變成三隊去參加比賽,全部都瀝瀝在目.
當時o既teammate而家己經各有所長,各散東西之後,各有各精彩.我相信最精彩o既應該係Frank Wang, DJI公司o既創辦人.當年佢己經對直升機好有熱誠,今日,佢己經將熱誠化為產品,由轉為金錢.每個故事背後總有一段辛酸史,而且唔係每一個故事都會有完美o既結局.Frank Wang之所以成功,除左佢自己努力之外,亦好需要天時地利人和,佢o既故事可以o係呢度睇到:
DJI公司最為人所知o既產係Phantom系列,可以同黎高空攝影,拍片,同Go Pro有異曲同工之妙,甚至根本可以同Go Pro一齊用.
好多人會話,如果我係佢,我都得啦.拿,咁而家有個機會放o係你面前.唔需要自己去發明D咩,因為己經有人發明左,你只要攞返黎,改少少,再賣出去,咁就可以賺大錢.咩黎?咪就係OpenROV.
OpenROV係一部潛水機械人,佢可以潛入水底,將影像傳送返去水面o既電腦.最特別係,佢成個project都係open source,無論係零件,軟件,安裝過程,如何買到零件,全部都寫得清清楚楚.亦都係因為咁,我相信大陸好快就有人抄足呢部野,然後大量生產,然後改良,然後再生產.想做第二個Frank Wang,機會黎啦~
Subscribe to: Post Comments (Atom)


text:
Tuesday, January 21, 2014
轉工 X 10
如果由大學畢業進入一間公司打工都算係一次轉工,咁我己經轉工十次了.
朋友,舊同事,家人,身邊所有人都會覺得我轉工咁多次係唔啱,應該乖乖地做一份工,最少都做返兩三年先轉啦.講真,我從來冇話過我唔想做得長,其實正正相反,我每次做一份工作我都好滿懷大志,希望可以用到我每一分嘅知識同經驗去做一番大事.
好多人會覺得好好奇,點解我做左9份工之後,都仲有人肯請我去做第10份工.咁我就要問返轉頭:如果有兩個人黎見工,A同B,佢地嘅學歷,年紀,性別都一樣.不過,A做左一份工10年,B做左10份工,最長嗰份做左兩年,而你一定要請其中一個人,你會請邊個?如果我要請一個clerk,我會揀A,如果我要請一個IT Manager,我會揀B.點解?
如果我要請一個clerk,呢份工唔需要好高技巧,唔需要見多識廣,不過我唔想請個clerk都要請完又走,走完又請.所以我會請個做得長嘅人黎做.而A嘅往職話我知佢比較大機會可以做得長,所以我會揀A.
如果我要請一個IT Manager,我就會諗,A只係做左一份工,佢識嘅野,思考方法,見過嘅野都只係局限喺同一間公司入面.就算呢間係幾大幾好嘅公司都好,佢見得唔夠多,遇過嘅問題唔夠多,見過嘅人唔夠多,接觸過嘅公司culture唔夠多,我好難叫佢幫我manage我嘅IT Team.而B,冇錯,佢的確係好jumpy,但每一份工其實學得最多野嘅時間係最開頭𠴱半年到一年,而B好明顯學過嘅野,接觸過嘅project,處理過嘅問題種類,甚至工作上合作過嘅人,都比A多好多.由B黎manage我嘅IT Team,我一定會比較安心.
所以,諗深一層,到底你叫我唔好轉得咁密,係想我做clerk,定想我做IT Manager?
Subscribe to: Post Comments (Atom)


text:
泰式米粉嘅精髓就係~辣椒粉
食飽就返酒店check out等司機接我哋,首先車我哋去tour shop比錢拎speedboat船飛,職員問我哋幾時回程,一次過比晒來回船飛同回程車飛我哋,跟住就轉坐11人van去碼頭,架車好新冷氣又夠凍,正常應該要同其他遊客share van的,但嗰日無其他人只得我同牛牛兩個,包車,正!!
車程約1.5hr就到Pakbarra Pier,回程時嚟番呢個鋪位就有人送我哋去機場架喇.
碼頭職員比兩張number card我哋,夠鐘就跟號碼輪住上船,唔洗驚人打尖,good!
個碼頭都好新好大
班船應該係1130am的,但唔知咩原因遲咗一個鐘!1230pm上船喇~~
我估架船起碼可以坐50人
又係強勁冷氣,仲係梳化櫈,可以舒舒服服瞓一陣!
大約1.5hr船程就去到Koh Lipe喇,可能架船太大埋唔到岸,要喺海中心轉快艇上岸,五十幾人迫上隻大飛真係有啲驚,坐位約20幾個,其餘都係企,好似朝早搭地鐵返工咁!!
上到岸已經見到幾個酒店職員,比張voucher佢哋睇吓就會幫我哋拎埋行李送我哋去酒店
去到喇~~Sita Beach Resort & Spa
杯綠色welcome drink唔知係咩,唔好飲
lobby望出沙灘
間房都幾大,仲有好多條毛巾可以拎出沙灘用
好Honeymoon feel呀!
廁所都幾Thai feel
右邊係淋浴房,最前面就係outdoor bathtub
outdoor bathtub即係上面係半露天
本來以為可以夜晚一邊睇星星一邊浸bubble bath,但係好多雲無星星囉!!
影完間房就出去沙灘行吓搵嘢食喇!


text:
開心既時間過得特別快,今日係第三日.食完早餐後出發去Siam Ocean World參觀,入場費每位750銖包入場,坐玻璃底船,一杯飲品同睇4d電影.入面有好多野睇,有個好大o既魚缸,d魚好大條,其實個缸係弧形,有放大o既作用.d鯊魚,海龜好大隻仲有企鵝,海狸等等,好得意,d蜘蛛水母好特別.之後坐玻璃底o既船睇水底o既魚類.本來仲有4d電影睇架,但我地要花時間去搵食飯o既地方所以淨係睇完d魚就走.
我地食Lunch o既餐廳叫Crepes & Co.,地點唔算難搵,要坐BTS o係Asok站落車,經過Time Square o係Soi 12轉入去,最後要行到身水身汗至到.如果唔同你講一定唔知係間餐廳,因為佢係用園林做主題,入到去裡面好多樹,d座位o係d樹旁邊.餐廳本身成間全部用木做,用竹手藝品裝飾,好特別.個侍應帶我地去樹旁張枱坐低,天氣好熱又行左咁多路都幾辛苦架,後來我地轉左入去餐廳裡面坐(太太話外面有好多蚊咬佢).我地點左兩客特色可麗餅主菜再加香蕉朱古力班戟同埋飲品,埋單成九百幾銖.佢地張單拎埋黎個陣係放o係個竹製既細盒入面,好特別架.
食飽之後我地繼續下一個重頭節目就係去做massage喇,要去個度仲複雜過黎呢間餐廳.個booking約左4點鐘,宜家兩點所以仲有時間先去Emporium行下打發時間.個商場o係下一個BTS Phrompong站2號出口.行左一個鐘左右就出發,o係BTS站1號出口行一段大路再轉入Soi 39,o係 Coca餐廳出面搭Tuk Tuk(50銖),架Tuk Tuk左穿右插一輪先至去到Let's Relax.間Spa係花園別墅式,外面冇乜野特別,推門入去已經有一隊人列隊歡迎我地 "拾華d給".送上拖鞋,飲品,整個過程如下: 有員工送上多種按摩及磨沙用品任君選擇,再帶我地上三樓套房,內有兩張床,一個浴室,首先要沖涼換衫(有底褲供應).先來半個鐘全身磨沙,再小睡半個鐘後沖涼換底褲,然後送上茶同芒果糯米飯,太太話d糯米飯非常好味.休息一陣就開始全身按摩一個鐘,按完身之後又再沖涼就完成整個過程喇.兩個按摩師全程做足兩個鐘,聽講佢地好低人工,我地見佢地做得唔錯,就每人醒左100銖做小費(小小心意啦).最後埋單唔計小費3,240銖(係discount左架,因為我地一去到佢地就問有冇coupon,我地就俾左本旅遊書入便張coupon俾佢地喇).
回程我地搭Tuk Tuk (50銖)返去Emporium,o係Na Ra Ya出面見到好多人圍住睇野,原來係隻小象,好得意架,仲用個鼻同我握手添(o係泰國象係好神聖o既,咁係會帶黎好運架).
由於我想食正宗泰國餐,所以太太就改變計劃,帶我去懷舊老媽店食晚飯(Ban Khun Mae).
食飽就行返酒店,咁又過左開心既一日."要執野喇!"


text:
媽咪真係有少少產後抑鬱
小B媽咪我--昨日去左健康院見專
科姑娘, 因為之前做產後檢查, 評估我有少少產後抑鬱,傾左個半鐘, 淨係講廢話, 叫我有咩唔開心要發洩出黎, 要話比人聽, 唔好谷埋,
又叫我要學識寬恕別人, (講耶穌), 最離普話如果情緒轉壞, o係緊急情況下打999報警. (唔係嘛-如果我真係要傷害自己 & BB,
果時都控制唔到自己啦, 仲點識打999報警呀 , D人跳樓同劈人前會自己打定電話報警先咩, 攪笑), 所以話理論同實踐係唔同架
小B去左婆婆屋企住左五日啦, 媽咪當然掛住小B啦, 所以有兩日忍唔住去睇小B, 唉!下星期媽咪返工就真係唔可以偷偷地去睇小B啦. 婆婆話小B好摟計, 曳曳唔乖, 媽咪明明同小B戎左夜奶嘛, 去到婆婆度半夜起身喊要食奶, 攪到婆婆一頭煙, 無覺好訓, (小B要乖乖地呀, 如果婆婆唔收留你, 就惟有要媽咪唔返工黎照顧你啦, 咁你就曳曳啦, 打你個臭屎PET呀)
今日星期五, 我終於可見到小B啦, 下午我會去婆婆屋企, 同婆婆 & 小B去飲茶 (等婆婆RELEX下嘛) 夜晚會帶小B返屋企啦, 我諗小B老豆都好掛住小B, 因為佢要返工, 只係透過WEB-CAMERA見過小B咋, 今晚就由佢兩仔爺自己玩啦.


text:
今朝如常帶阿B落街跑下,跑跑下又跌倒就叫佢起身拍拍手再跑過,叫左唔好跑要行,但叫極都唔聽.
佢又例牌走入〝惠康〞跑,跑跑下〝咇~啪~〞就跌左落地喊,我即刻上前抱起佢,望下佢見到佢個嘴好似有血,想睇清楚D又唔肯,我用張紙巾抺下喇!嘩~血,有好多血丫.之後,發現我隻手與阿B隻手都有血蹟,呢到又唔係屋企又冇糖,咁我就拎左粒〝司各脫~陽光軟糖〞阿B吃,又比〝寶礦力〞佢飲,有少少血隨住飲管流出,之後又發覺佢塊面都有少少血蹟,不過,我抺過就唔係好明顯.
若然,個口整到流血我就會用糖止血,呢個方法係以前小時候整到住斜對面個〝師奶〞教架!我覺得好有用,萬試萬靈.
衰仔一飲完〝寶礦力〞收聲後又立即要落地,我緊係唔準喇!一直抱住佢去到休憩處一齊坐係櫈到睇車,阿B就〝飲啖茶食個包〞囉!咁我就緊係服侍佢喇!
佢而家好鍾意用手放入〝臭C角〞內,好似人地玩布公仔咁!不過,今日就放腳入去玩.
阿B又食奶嘴和飲奶都冇問題應該頭先都係皮外傷,但事發時嚇到我死咁滯,好擔心佢整到D牙.
阿B前晚開左罐新奶粉,到今朝已經冇左半罐,因為阿B而家每日至5-6餐奶,以一個22個月既小朋友來說是多,不過,之前肥仔同我講過佢肚餓就開奶比佢食,但我話食無定時長大後〝生活無規律〞係專家話架!佢話阿B唔夠營養比多幾餐冇所謂,之後娣婦又叫我開多幾餐比阿B〝高風期〞,阿媽就一向都實行一日幾餐奶既政策,最大問題係每餐開6安又開咁多餐奶阿B都差不多吃晒,我見既然大家都係咁我一個人既堅持又做唔到D乜,自始之後我都跟佢地做法一樣,咁樣我都唔知阿B幾時可以戎到奶.


text:
幾年前初初學整野食o個陣整過自溝冰皮月餅, 不過好硬, 之後都係用冰皮粉, 白玉粉咁, 但硬係唔似…今年又再挑戰, 未食, 不過個樣都係咁透咁既? 點先可以白d? 好似白d似d.
搵唔返當年個譜, 跟左呢個.
另外冇買到奶黃餡, 試下自己整, 用左冇椰漿既食譜, 蒸完應該唔好就咁由佢放涼, 會乾, 可以既話兜兜佢, 整皮o個陣都係咁, 熄火後趁熱撈勻佢, 未涼就入袋, 再搓搓, 好過奶黃餡放乾左個面再搓, 搓極都有粒粒= =
加左d切粒鹹蛋黃, 尋日預先焗過, 約160度焗15分鐘.
今次總共整左11個
食評: 有3位試食團團員話個皮唔係幾似, 其中一個話有D彈; 另有3位同事即完即嗌好味, 2位事後再食其他月餅時話我整o個d好味呀~ ^^ 有個一食就認真地問我係美心定大班@@ 另一個問我點整同攞食譜^^
今晚同大班一齊食
原來我個仲細咁多, 不過高D
大班真係好軟, 專員就話鍾意我個多D, 煙un d(今日有另一位同事都話煙un, 我話冰皮係咪唔應該煙un架…2位同事話好食就得), 專員都話鍾意食煙un, 大班o個隻食唔倒層皮又痴手.
我自己就覺得都幾似, 起碼係咁多年黎最好味既自製冰皮XD 如果雪過先包唔知會唔會改善唔夠白既問題?
同大班比較, 我就覺得大班呢隻無糖奶油太甜…今日食過恆香既雙黃白蓮蓉勁甜, 要即刻飲水…


text:
2011年7月8日下午2:47公開累積瀏覽 493
跟 cherry 午聚 ~
7 - 07 - 2011
今天約 blog 友仔 " 大頭妹 cherry " 見面 , hi 妳好呀 靚女
其實妳應該叫 大眼妹 先啱 , 妳對眼咁大
我哋揀咗去 尖沙咀 嘅 伊呂波 食晏
今日佢哋嘅 lunch time 好爆 , 我哋冇房坐 , 坐咗出面嘅 塌塌米
午餐又係例牌 ~ 好味嘅牛肉燒 + 大 set
雖然我哋係第一次見面 , 不過一啲隔膜都冇 ,仲一邊食一邊傾 , 傾得好開心
食完晏 我哋仲去埋 The one , 因為 大頭妹 要請我食 Yogurt
原來佢團購咗呢間嘅 Yogurt 卷 , 只須 $ 15 就可以換倒一張 $ 40 卷 , 好抵呀 , 下次有咩筍嘢記得話我知呀
我揀
咗 話梅味 綠茶味 荔枝味 yogurt 配 蜜糖杏仁 紅豆 爆珠 荔枝椰果 古古力餅碎
大頭妹 嘅 Yogurt 有綠茶味 北海道牛奶 落咗好多料 好豐富又色彩賓紛
食埋呢個餐後甜品 我哋仲去咗 龍城 , 不過行咗一陣我就有事要走先 , 我哋下次再約過啦
今日收倒 "大頭妹 " 送我嘅韓國之旅 手信 , 全部都係扮靚靚嘅 , 好啱用 , 多謝哂妳呀 佢仲送我一張 yogurt 卷請我 老細 食 , 我代 老細 多謝妳
2011年7月6日上午11:45公開累積瀏覽 429
南瓜蓉湯 ~ 5 - 07 - 2011
尋日行街市買餸時睇見菜檔擺咗啲已經一開二嘅南瓜
睇見啲瓜肉顏色好靚
好似黃昏日落嘅咸蛋王 ~
即刻埋去揀番半個靚靚嘅
再去埋肉檔買咗廿皮瘦肉
返歸即刻開工 洗 洗 切 切
落鍋 煲 煲 煲
煲咗約大半粒鐘 後 見啲南瓜都淋哂
即刻將所有材料 ( 除咗水份 ) 撈起 倒入食物儲理器 快速打拌成蓉
然後倒番落鍋再煲番滾 煮多陣就攪掂 !
2011年7月2日下午11:49公開累積瀏覽 656
日本料 理 ~ 下午茶餐
今日同老細 出咗去深水埗 買嘢
順便去埋嗰附近搵食
泊好車後一行出嚟 老細就睇見 呢間 "駿 "日本料理
佢話 > 不如去呢間試吓吖
( 呢間料理 其實早兩年前我都話想試吓, 等到今日佢終於都同我去試喇 )
入到去睇見佢哋裝修都幾好 , 幾有特式 , 仲有二樓 tim , 都幾大間吓喎
諗唔到呢啲舊區開嘅料理店 都幾有誠意 , 唔會求求其其
,
入番正題 .
我哋坐低後打開餐牌研究吓 , 佢哋食物款式都幾多幾吸引 , 價錢又唔貴 , 下午茶仲好抵食 tim !
我揀咗客 炸雞翼 + 蟹籽沙律 跟飲品只係 $ 18 蚊
呢個餐 兩樣都好味 , 幾抵食
老細就揀咗客 焗豬扒飯 跟飲品都係 $ 35 蚊 ( 日式料理有焗豬飯食 ? )
呢個焗豬飯都唔錯 , 仲好鬼大兜吓 , 我都要幫 老細 啃咗幾啖
再加多一客 蕃薯 + 南瓜 天婦羅 $ 40
一客每款有4 件 炸得幾靚 , 不過啲蕃薯就厚咗啲硬咗啲
餐飲 ~ 老細 嘅凍奶茶 + 我嘅凍 0 茶
埋單都係 $ 105 蚊 幾抵食 , 搵日試吓嚟食晚飯先
食完呢餐行埋街買埋嘢返歸後 我已經即刻踩番一粒鐘機希望減番頭先食嗰餐嘅卡路里


text:
2009年2月25日 星期三
梓瑩今日打針
老公尋晚出完trip返嚟喇 佢个客送咗个金嘅小天使比阿囡,好得意架 今日帶咗阿囡去健康院打乙肝第2針,原本想打6合1,1來阿囡可以打少幾針,受少d苦,2來私家d疫苗比政府好.但我問过兒科医生,佢話返健康院打咗乙肝第2針先会比較有效,到bb2个月至去診所打5合1都末遲.我心諗医生無理由有錢都吾賺架? 所以我亦聽佢講今日帶梓瑩去健康院打針.去刭健康院,又係好多人 除晒衫磅重, 嘩 梓瑩又重咗喇!星期六磅只係9磅14安士,今日竟然係4.54kg,即10磅多少少! ヌ破紀錄喇 打針既時候,我好驚!我驚我会見到梓瑩喊,我ヌ喊埋一份,所以抱梓瑩ge重責就交比老公,我就企係旁边預備隨時backup! 个姑娘好似睇都吾洗睇咁,1針拮落梓瑩个大脾度,梓瑩即時大喊! 好彩喊咗1分鐘左右就收声喇 雖然姑娘話呢針吾会令bb發燒,但我都係好吾放心,呢幾日会多d留意阿囡
可愛"大"腳仔
ヌ問daddy攞4百万喇 !!
2009年2月18日 星期三
梓瑩滿月宴
梓瑩滿月喇! 為咗吾想阻住各位親朋戚友过情人節,特登提早係2月13号為梓瑩擺滿月.嗰日梓瑩好乖,6點鐘就碌大对眼見人,到入席時佢就瞓覺,到敬酒時佢就醒咗,眼仔碌碌咁同親戚朋支影相,撑足半个鐘有多至瞓着! 令我兩公婆最意想不到ge係,阿囡咁細个就識幫我哋賺錢,酒席吾洗蝕之餘,仲賺番洒席ge 2陪錢tim呀! 嗰晚我鍚阿囡都锡多2啖呀 另外,仲有金鏈同玩具
啲菜都吾錯呀,地方又夠大,ヌ有海景!
一家三口影張先
同舅公一家! 另外个BB叫睛晴 (Josie) 佢得2星期大ge時候,我去佢屋企探佢,
抱过佢之後1星期左右就發現自己有咗喇!
吾肯上鏡ge BB係我弟婦个囡,叫海盈! 佢5个幾月大喇,可能出牙仔令佢吾舒服,所以扭計仔 lor
婆婆送ge鑽石十字架
ヌ係婆婆送ge礼物 ~ 金鎖匙
訂閱: 文章 (Atom)


text:
科學
科學(來自日文翻譯.英文:science,源自拉丁文 scientia)係指有系統咁得到知識.佢係基於體驗,實驗,方法同自然.科學亦都引申到所有由研究得來,有紋有路嘅人類知識.中文之前譯格致,來自《大學》中嘅格物致知,卽係探究事物原理,從而得到知識.
科學家堅持科學研究一定要跟足科學方法.科學方法就係一個獲取同埋評估知識嘅過程.佢假設咗一切出於自然嘅嘢都可重覆驗證.科學唔理任何唔可重覆驗證嘅嘢,而叫呢啲嘢做超自然.無咁嚴格咁講,科學係用來描畫所有有系統嘅研究.專門一科用上面方法嘅都可以叫科學.呢度集中講科學嘅定義.
科學各門可以分為兩大類:
數學同其他科學有同有唔同.有人會分佢出來,叫形式科學.數學同其他科學一樣咁嚴格,咁有結構.主題都係講數量,結構,空間同變化.但係,佢搵結果嘅方法就好唔同.科學唔可以無咗數學,數學甚至引發其他科學有重大突破.科學上嘅發現,過程講解,社會科學裏面人係點想點做,為呢啲整假說,理論,定律都無可避免要用到數學.
語原[編輯]
英文叫科學做 science,來自拉丁文 scientia「知識」,「學問」.拉丁文有一句 scientia potentia est,就係『知識就是力量』咁解.佢傳到中國叫格致,來自格物致知.康有為由日本引入科學一詞.
要知道一直到啟蒙時代,拉丁文 scientia(同佢響其他文變化)都係有系統或有記錄嘅知識.個意思係好廣泛.有啲話都一直保留呢個意思.
公元1600年到1800年,科學叫自然哲學(natural philosophy),以別於研究人嘅行為同互動嘅道德哲學(moral philosophy).到1800年就讓位畀自然科學.之後自然科學就縮到家下嘅範圍,即係包括物理科學同生物科學.而道德哲學就變咗做社會科學,家下因為佢都跟科學方法,都邊歸埋入科學.而今時今日嘅道德哲學,就係哲學一支,專講道德(ethics).


text:
租車公司係OTS, 佢本身有中文網頁, 但識日文既我梗係去佢既日文網頁睇吓, 對比之下發覺中文網頁只有"STANDARD PLAN", 而日文網頁既租車PLAN比中文網頁就多好多, 例如有"舊車PLAN", "越早BOOK折扣越多PLAN", "租車+景點入場費PLAN"之類, 如果你肯細心去搵, 可以搵到D便宜既PLAN架~ 所以我就喺日文網站BOOK, 4日租車費連保險係12,600円. 另外我地去到COUNTER租車時, 買埋個額外保險 (525円/日, 內容包括可以遲還車1小時, 如果唔好彩壞咗車可以豁免拖車費etc.), 所以總共用咗14,700円.
我地租既車仔:
我地9點幾去到DFS既OTS COUNTER辦手續, 當時已經有唔少人排緊隊, COUNTER有職員講普通話, 方便香港/台灣旅客.攞咗車之後仲未可以出發, 因為話說尋日我喺機場發現到3,000円可以去5個景點既PACKAGE, 但可惜我返轉頭果陣個JTB COUNTER已經CLOSE咗. 所以焗住要今朝去買, 好彩我問到JTB喺我酒店附近有OFFICE, 唔駛專登返番機場買. 於是我就等JTB OFFICE 10點鐘一開門我就衝入去買, 買完先開車出發.
JTB比你既只係"換領券", 唔係真正既入場門票, 你要拎住呢張"整理票"去到第一個景點, 到時喺果度再換門票:
黎到日本又點可以唔去魚市場呢? 今日第一站去咗泊市場, 泊市場喺那霸市, 我見有blogger無租車, 佢地搭到去最近泊市場既單軌列車站, 然後行大約半小時入去都可以.
泊市場裏面得一間舖頭賣魚生飯, 可以比人坐低慢慢食. 其他舖頭都係賣魚, 賣包裝好既刺身之類.
即買即食生蠔:
魚市場入面唯一一間食魚生飯既舖頭:
左面既係墨魚汁味噌湯, 成碗都黑忟忟:
今日食魚生飯同刺身做早餐, 哈哈~~


text:
......所以我從未幫大少爺同千金攪過生日會!
有個麥Queen水印貼紙,芊芊好開心好興奮呀!(但係番到屋企想卒甩佢嗰陣痛到喊)
覺得自己好似嚟咗個嘉年華咁,有得食又有得玩!
呢對兄妹真係一時糖黐豆,一時水溝油!
生日會中有個靚靚吹汽公主,梗係要同佢影番張靚相啦!
到咗期待而久嘅節目嚟啦,就係大家一齊去弘景臺嘅室內兒童遊戲室
一D都唔講得笑,成個Playhouse搬咗過嚟咁,差唔多5-6米高嘅樓底,有着各種唔同類型嘅設施!
當然小朋友自動波去玩,只係要睇住芊芊先至一路跟住佢上去
呢條傳說超刺激嘅瀡滑梯,成2-3層樓咁高,真係瀡落嚟個速度唔知有冇80kilo!
每個小朋友瀡落嚟嗰陣,個Pat Pat都係撞落個軟墊度再翻彈上嚟,你話勁唔勁!
但係要上去呢個滑梯就要爬番咁上下嘅迷宮先可以到達最頂層!
正所謂「瀡落1秒鐘,爬上10分鐘」,真係辛苦得嚟至在瀡
芊芊瀡咗落嚟之後仲笑笑口...快D走啦,後面嚟緊啦!
另一邊又有一條滑梯,不過唔可以叫滑梯,因為一D都唔滑!但係就安全好多
其實屋苑會所見得多,有一個咁大咁有規模嘅室內兒童遊戲室真係好少見!當然大前提要有朋友住喺度你先有機會嚟玩啦!住喺度嘅朋友仔真係幸福~~


text:
椰林春天
餐廳地圖
餐廳描述
「椰林春天」一個美食之旅嘅開始
小編今次覓食覓左去尖沙咀天文臺道,大家都知喺嗰條街嘅餐廳,全部都有返咁上下價碼,不過今次小編介紹嘅「椰林春天」就唔同,稱得上係高人一級嘅食材,但就係普通雞煲嘅價錢~小編本身都比佢好靚靚嘅門面「拋疾 」,但估唔到佢地嘅定價真係一啲都唔算高,而且真材實料,每樣菜色都好有質素.老闆堅稱佢地所有菜色都係純天然,一滴味精都冇,不過淨係講係冇用㗎,你講到識飛都得㗎啦!所以小編為左可以將最真實嘅感覺帶比大家,就係呢間「椰林春天」開始左一段尋味之旅!
原味椰子雞窩
呢到嘅招牌菜,就係佢地嘅椰子雞窩~呢個雞窩其實有四種唔同嘅味道,分別係原味,竹笙,野生菌同野生水魚,而小編今次就試食左佢地嘅原味~呢個椰子雞嘅食法都好講究,佢有一張說明書話比你知個步驟同時間,仲有計時器提供,未食就已經feel到呢間餐廳相當認真!佢地嘅雞係採用自家農場飼養嘅走地文昌雞,日日都係海南新鮮運到香港.等個窩滾起左,小編就先勺左一碗椰子雞湯,個雞湯好清,睇得出完全冇加其他配料,只係用原汁椰青水做湯底.一啖入口,相當清甜,椰子味好香濃,加上小小雞嘅鮮味,相當一流,唔怪得知有個食客話佢試過一口氣飲左六碗!飲完湯再來就係試個雞,小編建議大家雞要襯熱食,剛剛滾好嘅雞肉帶住椰子嘅清香,加上因為係走地雞嘅關係,肉質相當彈牙同嫩滑.最值得一提嘅係佢地嘅雞皮,好薄,而且只有好少油脂,雞肉連雞皮食都唔會覺得油膩,反而有多一種滑同香嘅感覺.而最重要嘅係,個雞一定要沾上佢地嘅秘製醬油,加上少少海南野柑仔汁,同新鮮即磨沙薑粒,可以話係為成道菜做到錦上添花嘅效果!
野生菌拼盤
食到一半,老闆就建議我地可以加埋一個野生菌拼盤落個煲到.呢個野生菌拼盤分別有四種菌類,羊肚菌,松茸菌,牛肝菌同竹笙菌,將拼盤加入湯窩之後,湯就變左另一種風味.野生箘有好濃烈嘅香味,加上椰子嘅清香,同雞嘅鮮味,湯底變得更加香濃.如果你有飲酒,呢個湯底就相當適合啦~
香煎南瓜瓦煲又燒包
椰林春天嘅老闆堅持所有食材都要純天然,呢個叉燒包嘅靚靚黃色外皮,都係用新鮮紅蘿蔔汁打成,絕對冇任何人造色素.小編其實好期待食呢個包,因為當佢上枱嘅時候已經非常香,令人食指大動!小編最欣賞嘅就係佢地嘅包皮,因為係全人手每日新鮮製造,所以食落去個口感相當鬆軟,甚至有種入口即溶嘅感覺.香煎包嘅餡係蜜汁叉燒,但因為加左日本南瓜粒,食落去比普通叉燒餡更香,南瓜粒亦都相當清甜.成個包一啖咬落去,口感好豐富.
田雞煲仔飯
呢個煲仔飯,真係好值得一讚,田雞食得出非常新鮮,咬落去,每一啖肉都相當彈牙,仲好juicy,但個重點其實係啲飯.椰林春天嘅煲仔飯選用左泰國頂級油粘米,好夠飯香,米嘅口感相當好,好彈牙,而且做到粒粒分明.個飯食到最尾,當然要食埋佢個飯焦啦,呢個泰國頂級油粘米去到呢個moment,完全將佢嘅特點表露無遺!飯焦完全唔乾,而且做到外脆內軟,加埋田雞嘅鮮味,真係好正!
椰林秘製生煎包
外皮係用菠菜汁打成,用豬肉做餡,因為加左洋蔥,食落去非常香.
安格斯手切肥牛片
除左安格斯,椰林春天仲有和牛供應.師傳就算手切都可以切到塊塊一樣,油脂分佈平均.食落口,牛味香濃,加上椰子雞嘅湯底,同牛嘅鮮味配合得剛剛好,愛牛一族真係唔可以錯過!
椰皇奶茶
奶茶係師傳新鮮手拉,充滿椰子嘅香甜味.小編飲嘅時候,其實奶茶入面嘅冰都溶得七七八八,但飲落一啲都唔會話淡而無味,仲係又香又滑!


text:
「螢光」
螢光棒入面係含有雙氧水,苯基草酸酯同螢光染料,我哋只要屈曲螢光棒再令到螢光棒入面裝有化合物嘅玻璃管斷開,當各種化合物及染料混和之後就會有發光嘅效果.早係二零一四年,其實已經有報告指出螢光棒入面嘅物質大多數係苯二甲酸二甲酯同苯二甲酸二丁酯.一旦洩漏就有機會引致吸入性中毒,皮膚接觸性中毒及誤食性中毒.小朋友接觸到嘅話,更有機會出現頭暈,麻痺同昏迷嘅狀況.
「環保」
相信好多人都會玩過螢光棒,但係好少人會知道螢光棒對環境嘅影響.每年嘅中秋節,好多大人同小朋友都會玩螢光棒,而要回收螢光棒真係一件不可能嘅任務.點解?事關要將螢光棒入面嘅化學液體同細小嘅玻璃碎取出係要好小心,而且液體係有毒性同怕被玻璃碎整親,所以真係非常費時失事.另外螢光棒只供大家玩幾個鐘頭,所以大家係短短幾個鐘就會製造大量嘅污染物.
「污染」
雖然現時仲未有對於螢光棒內嘅物質有清晰嘅健康測試,但係令螢光棒發出粉紅色光嘅染料就被懷疑係致癌物質.所以如果不慎吞咗螢光棒入面嘅液體,有機會有灼熱同反胃嘅感覺,如果接觸到眼睛之後甚至乎會引致敏感.因為螢光棒入面仲有玻璃碎,所以家長一定要非常注意,唔可以俾小孩咬碎或者扭斷螢光棒.如果我哋玩完螢光棒之後,就算啲垃圾被送去堆填區,螢光棒入面嘅化合物亦好難被分解.所以大家中秋節都係唔好玩螢光棒啦!
Also published on Medium.


text:
明朝洪武李可勤无水印:明朝洪武年间言情小说:[多图]明朝洪武李可勤
明朝洪武青花瓷器真假鉴别
明代洪武青花瓷器拍卖行情怎么样
明朝洪武,青花釉里红鱼藻纹盖罐
明朝洪武李可勤无水印:明朝洪武年间言情小说:[多图]明朝洪武李可勤
明朝洪武青花碗
(明朝洪武青花瓷器历届成交记录)-黄页88网
明代洪武时期青花双耳尊
明代洪武罐 - 中华古玩网
明代空白期-洪武官窑青花碗
明朝洪武,青花釉里红鱼藻纹盖罐
明朝洪武青花瓷器去哪鉴别
明朝洪武釉里红玉壶春
明代洪武小罐
明朝洪武,青花釉里红鱼藻纹盖罐
明朝洪武青花瓷器有什么特点?
明代洪武小罐
明朝洪武,青花釉里红鱼藻纹盖罐
明代洪武小罐
电视剧《 洪武三十二 》剧照
明代洪武时期青花双耳尊
明朝洪武青花瓷器展览
明朝洪武青花瓷器价格走势
明代洪武花钱-古币钱币-鉴定交流-艺粹
如何鉴别明代洪武青花瓷器?-kvov信息发布网
(明朝 洪武 青花瓷)-漯河易登网
之-洪武陶瓷鉴定
明朝洪武通宝
洪武碗2-图1
明朝洪武,青花釉里红鱼藻纹盖罐
明代洪武时期青花双耳尊
(明洪武釉里红瓷高价出手找李经理)-黄页88网
上一篇:三人的英文对话片段
下一篇:手机锁屏图案快速破解


text:
朝早要幫細佬續車牌,聽黎開的人講,今早算多人,平時都係十數人云云.好彩一切尚算順利,返到屋企食飯.
仙姐係楓葉國回來玩幾日,之後去日本.下晝就約左仙姐去旺角買notebook,因為先前已經幫佢搜集過一些資料,已經有target,差在見下實物.去「百魯會」睇左一陣,唔岩佢心水,再行到「風閘」,點知佢見到Asus部eeePC 1000H,就覺得唔錯,機身仲要係佢喜歡那隻色.試左一陣,又同個sales爹左兩句,得知Asus呢部會長氣過Lenovo部同級機S10,後尾睇返資料,所言非虛.1000H 雖然用Intel Atom N270 1.6GHz CUP,能力當然不能同Duel Core系列相比,但可以睇到720p的電影檔,算係咁啦,喂,四千四咋,如果要80G hard disk,四千有找添.況且,仙姐都係旅行時上下網,check下email,MSN/Skype 一下,同埋寫下Blog,其實夠用有餘.
晚上原本幫仙姐約齊佢D麻鵲腳係尖沙咀打牌,佢地打到食飯,我先一齊食.不過有個舊同事打黎話不如去食四川麻辣米線,見佢地打牌我又無野好做,而且又好想食麻辣米線喎,所以決定推仙姐,約舊同事食米線去喇.


text:
第四天(續)
好耐好耐之前計劃白川鄉行程時,係冇諗過會去到平湯溫泉,因為呢道交通比較唔方便,而且又要走回頭路,所以都唔諗住去到咁遠;之前我都講過今年天氣好反常,一月中時白川鄉都仲係冇積雪,為左增加睇到雪既機會,我就計劃去位於奧飛驒溫泉鄉既新穗高,相信山上會易啲有積雪;既然去到奧飛驒溫泉鄉,一於試試呢道既溫泉,我就揀左比較大既平湯溫泉

第四天(續)
琴晚匆匆黎到高山又匆匆離開,未有時間係高山停留,今日終於有時間係高山遊覽一下,雖然只係短短幾個鐘,不過都夠去兩個高山重要既地方「高山古街」同「高山陣屋」;其實以前我係完全唔識高山呢個地方,係上年開始好多旅遊節目都介紹呢道先知有個咁既地方咋

第三天(續)
由白川鄉黎到高山,好快就要再坐車向下呂出發;原本係冇諗過去下呂,不過book酒店時先發現今晚高山酒店超full,係full到大部份酒店都冇晒房,就算有房既一係好遠一係好貴,應該太多人黎睇點燈迫滿高山,最後四圍睇下邊道有得住就睇到去下呂,都好彩搵到個平平地既地方住,而且可以乘機試下日本三大名泉之一既「下呂溫泉」,總算冇白費去到咁遠

第三天(續)
五箇山位於白川鄉附近,兩個地方都係世界文化遺產,可能五箇山既合掌屋冇白川鄉咁多,交通又冇咁方便,遊人亦都少好多;有時候少人都有少人既好處,起碼影相都方便啲,而家就出發去五箇山參觀

第三天
白川鄉就好似一個童話世界,白雪襯托住薑餅屋,同故事書入面既世界一樣,感覺似歐洲,更加似童話;今年世界各地天氣特別反常,香港冬天熱左好耐忽然又好凍,白川鄉呢道都唔例外,今年天氣異常咁熱,往年一般十一月就會開始積雪,而且經常落雪會越積越厚,不過今年就慘啦,去到一月中都因為天氣熱雪溶得快而積唔起雪,去到一月尾有寒流南下先叫有啲雪咋,今次可唔可以係白川鄉見到雪都係未知之數,正正因為咁所以我計劃左去兩次白川鄉,希望可以大啲機會見到白川鄉雪景啦


text:
今次應該係出發去尼泊爾之前最後一次行山,怕因為行山整親,而影響出發就唔好啦!
星期六天氣好好,涼涼地,最適合就係行八仙嶺嘞!
呢一段路,沿途無乜樹蔭,而且大部份都係石仔路,有好多上落,係一條頗難行o既山路.平時行完山都好少會腳痛,即使痛,第二日都會無事,不過今次行完八仙嶺,依家隻腳仲痛緊.而且o果日都唔知做乜,無端端跌親都跌o左3次,老公都跌親o左1次.
12:00nn落o左Van仔,行入o黎呢o度,都用o左20分鐘.
開始上山嘞!
第一個要上o既係屏風山
一開始,呢段路就已經攞o左我命嘞!
上山o既路好直,花o左好多力氣呀!
上山途中,遠望深圳.而且仲可以望到山下o既鶴藪水塘,不過o係我影相o既時候,"We韻韻"又出現,嚇到我走得走唔切,無影到水塘呀!
呢o度之前應該發生過山火哩!
用o左差唔多一個鐘,終於上完呢段辛苦o既路嘞!
上到o黎,望落去,條路直到睇唔到哩!
跟住落o黎o既路比較平坦,無乜上落,可以回一回氣嘞!
沿路有好多呢D金色o既草,好靚哩!
遠望深圳
呢種唔知係乜o野草? 滿個山頭都係呀!
上次由南涌去大尾督,o係尤德亭見到o既景色,不過今次企得更高望過去呀!
呢邊都係深圳呀!
仲有兩個幾鐘先到八仙嶺哩!
又行o左一個鐘左右,又開始上山落山嘞!
跟住o既呢段路好開揚,景色唔錯哩!
一邊係香港
一邊係深圳
呢舊石,好似一個打側頭o既人呀!
呢次行山,無乜花花草草影哩!
好似仲有好遠路程哩!
行到o黎呢o度,有架直昇機不停o係o度轉圈,好嘈呀!
行完一個山頭,又一個山頭
就o黎3:00pm,o黎到黃嶺嘞!
已經行o左好多個山頭,究竟仲有幾耐先到八仙嶺呀!
就快3:00pm,離八仙嶺仲有個半鐘,努力呀!
已經望到船灣淡水湖呀!
景色好靚哩!
行完一個山頭 ……….
……… 又一個山頭
行到好攰,坐底休息o下,望番轉頭,原來我o地之前已經行過好多好多個山頭嘞!
個山好靚喎!
差唔多4:00pm,終於o黎到八仙嶺,仲有個幾鐘先到大尾督哩!
遠望純陽峰
o黎到純陽峰.
究竟係邊個將個牌整o係個o甘"騎呢"o既位?o係堆石埋邊,都唔知點影好.
落去鍾離峰
果老峰望番去純陽峰
向住拐李峰前進
拐李峰望去深圳
望向曹舅峰
曹舅峰
o係曹舅峰望到o既景色
繼續向住采和峰行去
采和峰
湘子峰
湘子峰望落船灣淡水湖
湘子峰望向仙姑峰
終於o黎到最後一個峰,仙姑峰嘞!
同豆豉影番張先
離開八仙嶺郊遊徑,落到o黎呢o度,已經5:15pm嘞!
跟住沿路去大尾督,呢段路一直都係落落落.
呢次我o地行到半路,o係叉路落新娘潭路,沿馬路去大尾督,途中地下有好多樹葉,唔係o甘好行哩!
呢日o既黃昏好靚呀!
差不多6:00pm,終於去到大尾督嘞!
呢日行山,不停都係o係o度諗緊忍者小靈精首歌,"又越過高山,又越過谷",行完一個山又一個山,好似沒完沒了o甘.去到八仙嶺,行o果八個山頭,去到最後,雙腳真係已經無乜力嘞!好攰呀!不過我o地好好o野,呢日行到o甘攰,我o地之後竟然仲有精神去旺角,行暈D舖頭買Netbook呀!


text:
Cybertron版既音波可以話係新一代TF名作, 無論做型, 可動, 變形, 好玩都係1流, 必入之作.筆者本身雖然好鐘意TF但經過多年既"洗禮"已經變左個衰人,"一出唔買", 等日版例跳. 所以一出無賣日版, 等佢死.可惜音波真係無得跳, 最後只有入返美版.連柯柏文咁好既設計同角色都死直, 點解佢唔洗死?就等我lee個衰人帶大家睇下佢有幾給引?
音波做型真係勁好, 佢對腳比較幼, 下身都唔係咁大隻, 倒3角得黎無其他狂派大隻佬既肥膩身型, 加埋大大對翼響背脊, 睇落輕型好多. 另外1望就知佢係音波!!!正留意佢心口有個蓋, 同G1音波1樣 加埋藍色身, 無眼珠一塊過既眼, 保持到g1 音波外型既風格!唔擺post都型!
加個支架舉起佢 又有另一番味道
post得 變形又有幾得呢? 今次音波係變一架類似F117隱形戰機非常神似, 而且以音波既陰沈性格非常合適. 變形唔複雜, 完全唔洗夾硬黎, 要變爛佢有一定難度.
機翼底兩邊精靈炸彈位一樣有準備炸彈!仲可以拆出黎!正
睇完post同變形又點可以唔講下可動呢? Cybertron系列既可動性都非常之好,lee隻音波都唔例外, 手, 膊, 腳等關節都好齊, 係衰左無腰囉...! lee D舉槍姿勢唔係隻隻 tf 都做到ga
轉腰出拳啊, 起飛腳啊 lee 類超大動作都係TF既弱項, lee隻音波當然做唔到或 做得唔好,扣左D分.
最後講下佢有幾好玩...講玩真係好好玩, 首先睇下D parts
3舊parts獨立已經可以玩!! 上面講到既兩粒精靈炸彈, 可以獨立變型成為兩支音波用既槍!!!
另外1舊真係不得了, 變身激光鳥!!
激光鳥既可動非常驚人, 翼可以上下擺動, 爪可以上下活動, 連頭尾都有關節又細隻又似樣 動態1流 好玩到不得了!
夾埋音波本身仲更得意,上面D圖已經話比大家知隻激光鳥係可以插響音波對翼既尖端, 真係有型死....差唔記得講cybertron音波心口個蓋係可以打開好似g1音波咁收立激光鳥!!!!只要插cybertron條key落音波背脊個位就會打開!! Lee個4過當音波變左戰機一樣玩得 仲好似轟炸咁!~!
總括而言lee隻音波真係得, 保持g1 feel , 可動ok, 做形靚仔, parts真係好玩, 儲cybertron一定要有佢.比細路玩都可以設計得咁有型又好玩...唔怪得日版無跳樓啦


text:
今日去真係好失望,好失望!
原因係文章末端交待,而家去一去相先!
首先係今日既收穫
2隻都係平常價位入,價錢尚算ok,其實仲有一件tee,不過就不影了,但就是很平很靚,個人覺得件衫最抵
之後我地返番黎tf既世界,當然係.....都係個d啦
會長大大既私藏全攻略!
呢一張,我既寶庫淨係得bumble bee,optimus同埋sixshot
而呢一張我就淨係得soundwave
seeker!!decepticon rise up!
呢幾件限定品,可恨程度簡直係天地不容呀~~~~~
前面個隻,大家有錢都買到,右邊同埋後面個隻,就真係...多多錢都買唔到
armada我唔熟,不過見到都好靚!透明靚過實色!
睇番d大合體真係童年回憶標哂出黎,記得以前細個,淨係有錢買d手手腳腳(即係逐隻買...),到有錢個陣都已經搵唔到其他成員,
變左呢隻得手,個隻得腳
一樣又係有錢都未必買得到既正野
都係再黎有錢都買唔到既!!
隻prowl我認為全場擺得最好,係邊個整架呢?
放成萬幾兩萬蚊係最後,影又難影,睇又難得(去過既朋友會知道),因為佢放係最低個格,仲要放最後.....
好失敗..真係好失敗!!
頭先影既就係哂眼前個display櫃度喇~~
影住黎止咳止痕先...原因一:因為係建議"零售"價,原因二:未有位...
文哥真係好靚仔!!
雖然比例爭左少少,但都已經好滿足!!話哂係全球性第一個咁樣出show法
呢個真係電鍍柯柏文喇
大家睇下佢立立令架!~~
再黎last一張喇~真係一個喇叭座黎!!佢仲話會送神秘禮物,唔知係咩黎呢?
可惜我屋企唔係過八百尺...如果唔係實整番隻....
其實仲有影到其他花絮,不過就同tf無大關係,所以不作多述同post了
講番唔高興既事就係,一開頭就過去tf counter先,問佢有冇刀文,佢話冇,ok
再問有冇classic格,又話冇,都ok
再再問佢有冇tfa v op都冇,都ok哂!
見過前輩話轉頭番去試過番左貨,於是就走哂全場先,last再番去tf度
第二次番去睇下都係冇以上三種貨番,於是將剩餘資金拎左去買星星叫同tee
俾完錢擰番轉頭,見到有2位工作人員推住車仔,睇下上面d貨,係tf黎!係hasbro既車仔!好幸運呀!!!!!
即刻追住佢地,沿途望住D盒,見到寫住TRANSFORMERS ANIMATE VOYAGE CLASS,心諗實有OP啦!
跟住番去tf個booth度,再問多次佢地有冇貨番,佢地都係話冇,
今次我拎住佢地張單張,好清晰咁話想要v op,仲話你d同事拎左貨番黎,
d sales就拎隻spider man俾我
我話我唔要蜘蛛俠我要變形金剛,佢就推介個op vs mega俾我,
我再講多次,我係想要v op,於是工作人員就去問拆箱既工作人員有冇v op,過左一陣,佢回答我冇番到貨,
咁我當然好失望咁行走左去,真係超失望,跟住同老婆睇下其他檔位既毛公仔,我都係死唔服氣,自己走去tf booth度
點知竟然放左d v op出黎...
我真係好想大聲"fxxk"佢地,做左三日sales分唔到客人想要乜唔緊要,我指埋俾你睇,仲要拎隻spider man俾我都算
親手拆箱可以同我講話冇,轉頭唔夠幾分鐘就放左出黎...
我真係好激氣
各位版友如果會去既話,記緊要相信自己對眼,唔好相信個度d "臨時銷售員"
孩記你地D SALES質素真係好差好差,態度係一流,但係一般認知程度似乎超出於正常人!!!
[ 本帖最後由 星星叫 於 2008-8-4 03:07 編輯
]


text:
「逼得太緊」- 給每日都要攞電腦返屋企OT的您
做marketing有團火好緊要.比人覺得你有passion唔單止對仕途有幫助,其實仲對你工作嘅quality,creativity有直接影響.前日同一個做marketing師妹食飯,佢轉新工剛過probation,同佢嘅一段對話可能係好多人寫照:師妹:「做咗呢份新工三個月,我個Manager比唔到好清楚嘅guideline我,啲同事又好忙,我又唔好意思成日問佢地嘢,而我又係AM,唔想比人覺得我冇料.」
「手頭上有好多個project要lead,又要study好多嘢先做到份proposal,啲deadline又趕到死,我而家差唔多日日都要拎電腦返屋企做,星期六日都唔例外,好似冇放過工咁!」
最後師妹嘅結論係:「而家真係做到好灰好frus,睇吓我幾時頂唔順啦.」
對工作嘅熱誠就好似一條能量bar咁,有升有跌:返一份新工你會好有熱誠同期望,如果自己做嘅campaign有result,有人賞識仲會令你愈做愈有信心;相反,隨住老細/客戶一次又一次嘅打擊,teammate間嘅互插,加人工加得三舊,同無限嘅OT,呢條bar就會愈來愈少.當去到臨界點,亦好可能係你想遞信嘅時候.
師妹做嘢其實唔錯,而且非常勤力,對間公司嘅product又有興趣,喺呢間較大嘅公司應該有發展.所以我同佢講:「好似你拍拖咁,逼得個男仔太緊,佢都想走啦.如果你真係覺得呢間公司有發展嘅,就唔好咁快消磨哂自己對份工嘅passion.今個weekend比自己同部電腦唞吓,refresh一吓自己,話唔定仲有收穫呢!」
如果你每晚臨瞓著嘅前一秒,同瞓醒擘大眼嘅第一秒都會諗起公事,咁就係時候要諗下你嘅’能量bar’仲剩返幾多.
令我估唔到嘅係師妹有少少眼濕濕答我:「啱啱我boyfriend就係話覺得同我一齊’好逼’,所以要分手.你係咪都覺得我個人性格太’chur’呀?」
我:「啊,唔好喊住先啦…」


text:
我好想“老笠”佢哋返屋企,但係我奶奶唔比,我哋養Charco仔
佢都唔係好鍾意,佢話明唔可以再養,我又開始擔心,到咗冬天佢哋唔知點渡過,後來我問我老闆,老闆娘我可唔可以帶佢哋返公司養,佢哋都話無問題,我就開始
諗點樣捉佢哋,有一朝我帶埋貓籠落樓下,我捉佢就好容易,因為佢哋都肯比我抱,但係佢哋死都唔肯入個籠度,所以嗰朝捉貓就失敗咗,之後我都唔知點算好,點
知原來想捉佢哋係好簡單,就係我抱佢返屋企,最先我係抱Shadow返屋企,我唔敢帶佢坐電梯,我驚嚇親佢,我就行樓梯,佢一路都好乖都無掙扎,一入到我屋企佢自己仲行入厠所,咁我咪順便幫佢抺吓個身,其實我覺得佢哋都唔污髒,後來佢行去見到個沙盤,嗅兩嗅仲識去便便,好叻呀,真係抵錫,佢見到Charco仔一啲都唔驚,仲挑釁仔仔,反而Charco仔好驚仲fee佢,咁我就盡量分開佢哋,但係Charco仔又要驚,又想去睇Shadow(其實佢哋已經見過面,接觸過,因為之前我哋都有帶過仔仔落街散步,佢哋見過面,不過我唔肯定有無Shadow份),就咁Shadow就係我個厠所過咗一晚,第二朝我帶咗Shadow返公司
Chocolate都係照辨煮碗 咁
帶佢返公司,點知我養咗一個禮拜多啲,我老闆娘話佢對啲貓沙敏感,叫個帶佢哋走,我同老闆娘講我會換過另一隻貓沙佢都話唔得,我懷疑佢根本唔鍾意佢哋,我
一聽到老闆娘叫我帶走佢哋,我真係好唔開心,我覺得我自己好衰,佢哋都已經當咗我係主人,但而家我又要佢哋做番流浪貓,我真係覺得好對佢哋唔住
不過話時話佢哋雖然係有瓦遮頭,其實佢哋都好悶,佢哋放係樓上,老闆娘未返佢哋都敢落o黎同我玩,一有人係度,佢哋就唔敢落o黎,我得閒就上去同佢哋玩,我一坐低佢哋就兩隻一齊坐係我大髀,比我摸,佢哋真係好鍾意比人摸,但係我又唔敢同佢哋玩太耐,想炒魷咩
老闆娘叫我帶走佢哋,但我都拖到禮拜尾至帶佢哋返我屋企樓下,佢哋返到
o黎都幾開心,學仔仔爸話齋,佢哋係度自由慣,天師一見番佢哋仲好開心添
之後我每日放工返屋企樓下,見到
Shadow,
Chocolate都會帶佢哋到公園坐,餵佢哋食貓零食,佢兩個會一齊坐係我大髀,迫迫哋但好得意,我要走放番佢哋落地,佢哋都唔捨得都仲想即刻坐番係我大髀度,佢哋係我心目中
o既
dream cat,又嗲又癡人
帶粉紅色帶嗰隻係Shadow,唔駛講另一隻係Chocolate,兩隻一齊坐係我大髀幾溫馨
Shadow︰原來床係咁舒服o架
佢隻腳係曲唔到,所以佢坐低隻腳都係伸直,唔知點解,佢隻眼雖然唔係好大,但一影相對眼就會變咗「王喜」
上次帶Chocolate返屋企都唔記得同佢影相呢張就係Charco仔見到Shadow,好驚但有要搵“定”匿o黎觀察
妄 想
見到家中有幾隻貓o既卜友,啲貓打打鬧鬧,溫溫馨馨,真係好羨慕
我成日諗如果三隻貓成為我家一份子,咁我個卜名就要改名做“黑貓樂園”
我成日諗如果三隻貓成為我家一份子,我諗我一定會偏心三隻貓,咁
Charco仔一定會呷醋,就會發狂咁咬我,咁我好唔好
call消防捉佢呢
我係屋企見到Charco仔,我成日同個仔講,你就幸福啦做家貓,難為樓下啲貓要做流浪貓,要受風吹雨打,你仲咁惡死
呢成個禮拜天氣都好凍,早幾日前仲落過雪,尋日得華氏十二度,今朝得八度,我已經六日無見過Chocolate,Shadow, 都唔知佢哋去咗邊,個貓竇剩番天師係度,照計咁凍天時,佢哋都唔會週圍去,都盡量留係貓竇度,究竟佢哋去咗邊,希望佢哋無事,快啲返出o黎啦,仔仔爸話希望係有人帶咗佢哋返屋企,望就係咁望啦,我真係好掛住佢哋,好彩今日我都仲見到天師係度,我諗有同我一樣有餵開流浪貓o既卜友,都會明白我而家o既心情
最後希望啲卜友睇完唔好比我嗰啲寫得唔好o既言詞同長篇大論悶親


text:
2015年3月8日 星期日
大澳海陸空之旅
明哥話今日Hea 住玩 ,莎莉又話好掛住大澳間cafe ,一於去大澳掃街.
話貢快到咗大澳海濱,禾就貢企定定已經吸引不少目光,嘿嘿 !
禾哋三個都未曾試過出海睇白豚豚喎
決定出海賣票哥哥話禾坐得穩陣就可以上船
Yo ! 有貢大張安全椅使咩怕 Y(^_^)Y
先係內圍走一圈參觀棚屋
就係掛住呢間cafe ,幣家伙 ! 巧似矛開門
紅橋即係新基橋
見唔見佢哋紥兩條龍,zoom 埋啲就見㗎喇
唔知間茶寮可以點樣先去到
出口在望
大澳舊水警改建成酒店
哎 ! 無白豚豚睇,去永安街開始掃街 ,第一
個就係剛好出爐-合桃蛋膠,
熱辣辣 !巧巧味 !
要排長龍 - 等等等
呢檔埋唔到去買
呢間就任禾行
莎莉買咗個送比人做生日禮物(估下係邊個)
古色古香
到底係客棧定係住宅 ?
行錯路,不過幾靚影張留念
你認得佢嗎?
係海搵唔到豚豚,不如同陸地既豚豚補拍
吉慶街擁有強勁臂彎既炭燒雞蛋仔叔叔
呢間鋪由門口到入邊有巧多貓咪既嘢賣
巧曬唔影相喇
都話曬咯!
朋友推介
呢個景正唔正
涼粉 + 紅荳 + 荳花 + 雪糕
夠薑薑撞奶 + 炸魚肉春卷
炸咩呢?炸型 ?
又係要排隊 - 沙翁
潮退後的一幅畫
趕到已經關門=_=
矛得入去唔開針
明哥話不如上山跑一圈喎,good idea
嚟喇 ! 禾哋比賽邊個最快上到山頂
一上梯級,哈哈 ! 莎莉輸晒
莎莉最愛既動物 - 海豚
佢哋巧巨大
又要坐低,真係無鬼用
跑唔跑㗎?
再跑遠啲巧唔巧
哈哈 !
邊個掉咗貢大舊骨骨落海
禾哋背後就係港珠澳大橋
禾哋又準備 開⋯⋯始
巧多松果
未熟
佢叫迎客松
大澳酒店.門口
禾上次由呢度入去
呢度巧巧跑
呢處有樓梯同電梯上去上面
禾帶你行
哈哈 !禾整估你哋,佢哋18:00 收工
禾家下趕住去食海鮮餐 , 拜 !
訂閱: 張貼留言 (Atom)


text:
雖然我就唔算係胡杏兒既die hard fans,但對佢選港姐時既印象非常深刻.99年正值互聯網開始普及,TVB亦設立99年港姐既網頁Forum,俾一眾粉絲留言.當時因為佢響準決賽係最後一位入圍既,所以喊到喊包咁,我就響forum留言支持佢,但估唔到亦有其他網民評擊佢扮哂野.當年既我好在意啲人點睇港姐,搞到我花好多時間同其他網民互駁,而家諗返起都好幼稚.好彩佢都選到季軍,記得當年類似東張西望既節目追訪佢當選後返科大宿舍,佢竟然響個書包度拎個后冠出黎,當時感覺呢個都係走傻大姐路線既港姐.
胡杏兒之後開始有戲拍,拍「流金歲月」時飾演有輕度智障既少女贏得好評,以為佢既戲路唔會局限十三點路線,點知之後啲戲枕住苦情樣,乸埋口面既演技被一眾網民惡搞為"胡囧囧",肥田一角都幫唔到佢.之後有一排沉咗響谷底,估唔到巴不得爸爸搞笑角色又有啲noise喎,到今年終於榮登視后,而其他劇集角色亦發揮得唔錯,憑「怒火街頭」奪得我最喜愛的女角色一獎,又由視民投票奪得非凡風采女藝員,可謂係冇乜反對聲下奪后.
睇胡杏兒攞獎時我都有啲感慨,原來佢出道咗12年架喇,今次仲同bosco發表愛的宣言,實在係雙喜臨門!
胡杏兒成為第四位港姐勇奪視后,咁岩之前蔡少芬同佘詩曼都係季軍,另一
張可頤亦只係頭五名,唔通港姐名次同視后成績係成反比既??
戀情終於浮上面,梗開心啦
而另一位港姐焦點係奪得「飛躍進步女藝員」既馬賽,擊敗同屆港姐高海寧短短三年獲得此獎,難怪得獎時都非常激動啦!
同是港姐季軍既馬賽奪飛躍進步女藝員
徐子珊個髮型幾型仔,但條裙會唔會累贅咗啲
鍾嘉欣偶有佳作,但年年都係坐冷板櫈,從來未被視為熱門,
究竟衰乜呢?
李詩韻無懼其美容院負面新聞,心情
靚靚出席盛會
點解陳茵媺唔係拖陳豪既?
陳法拉受面癱困擾,希望佢早日康復啦
伍姑娘今次騷一騷令人嘩然,不愧為
亞姐經典之一
高海寧選08港姐時輸咗個馬(賽)鼻,估唔到今次
角逐飛躍進步女藝員又歷史重演
久違了的「最美麗相中人」陳妙瑛做盼獎嘉賓,今次一輪
咀講咁多野都冇騰雞喎,個樣又keep得好,俾個讚你!


text:
今個christmas真係好累! 基本上由24晚開始就打MJ打到星期六晚﹐ 當然有返屋企訓﹐ 但連續打幾晚通宵MJ真係想死﹐ 不過其實我又唔打MJ﹐ 係佢同
christmas 正日去左 see Avatar! 我地買左3:00﹐ 不過2點前就去到﹐ 好彩咋! otherwise 就好多人排隊﹐ 我地去lincoln center 間imax, 我好中意個到因為個screen實在太大﹐ 好正!! 所以一定要坐係最高個行~ 真係唔錯! 雖然好多graphics, 但係D graphics 真係好正! 仲有D 3D真係好真!!! highly recommend~~~~ 之後食完飯就去左 rockafeller center 睇樹﹐ 雖然係無咩氣氛﹐ 但好過無啦~~~~ 只要同佢一齊就開心! 嘻嘻!
今年同朋友又有個christmas party, 其實本來幾開心﹐ 不過病病地真係有D辛苦~ 我地年年都有交換禮物﹐ 今年我個christmas gift 好特別﹐ 哈哈!!! 本來都expect 有D野﹐ 點知又比人玩野!!! 我個little brother 今年又抽中我﹐ 我開頭都唔知﹐ 見到我份gift得一張爛紙真係唔知好嬲定好笑﹐ 開左之後原來係一張metrocard, then我就知一定係佢玩野! 因為佢之前扮問我想送一份gift 比一個人﹐ 咁我又唔識佢就是但比個answer佢, 我又唔知點解會講metro card, 不過係真係有用﹐ 但係.....真係好搞笑!!! 比佢激死我!!!!!


text:
偷天情緣
《偷天情緣》(Groundhog Day)係美國哥倫比亞公司喺1993年出品嘅英語電影之一,屬於奇幻式嘅愛情喜劇.
電影資料[編輯]
制作[編輯]
出品機構:
- 哥倫比亞電影公司 (Columbia Pictures / Tristar Pictures)
導演:Harold Ramis
編劇:Danny Rubin
主演:標.梅利(Bill Murray),安迪.麥杜維(Andie Macdowell),基斯.伊利渥(Chris Elliott)……等.
簡介[編輯]
劇情講述一個乞人憎嘅電視天氣報導員,因一次去到第二個地方採訪時發生嘅奇遇,令到佢嘅人生觀點從此完全改變.
劇情大綱[編輯]
有一個叫做菲爾(Phil)嘅電視天氣報導員,佢為人自私自大,成日覺得自己懷才不遇,而且又口不擇言,所以佢身邊嘅人都覺得佢好乞人憎.
有一次佢被派去賓夕凡尼亞州(Pennsylvania)嘅一個小鎮普蘇塔尼(Punxsutawney)採訪土撥鼠節;呢個鎮有個習俗,就係每年二月二日冬天就嚟過嘅時候,鎮民都會喺呢日聚集埋一齊,睇吓一隻又係叫做菲爾(Phil)嘅土撥鼠會唔會出嚟「講嘢」,如果佢會叫,即係冬天好快過去,而春暖將會降臨,相反如果佢唔叫,即係冷天可能重會持續一段時間.報導員菲爾聯同美麗女導演麗塔(Rita)同埋攝影師拉利(Larry)三個人一齊嚟到呢個小鎮,喺菲爾下塌一間旅館之後,佢嘅奇幻旅程就正式開始.
第二日,即係二月二日土撥鼠節嘅正日.呢一朝早,菲爾床頭嘅收音機鬧鐘準時六點響起,輕鬆嘅民謠帶住菲爾去梳洗換衫,然後開始一日嘅工作;當菲爾同女導演三人做晒嘢之後就諗住走,點知因為天氣報告話外圍天氣開始變壞,離開普蘇塔尼嘅路已經俾大雪封咗,於是菲爾就被迫要留多一晚.到第二朝瞓醒,個鬧鐘搭正六點響起,而收音機裏面亦響起同一首民謠,菲爾發現電台主持講嘅嘢同前一日一樣,佢以為電台播返前一日嘅錄音帶,不過佢都覺得奇怪,於是伸個頭望出窗口,見到又有人流向住土撥鼠節嘅會場進發.佢出門口之後,所遇到嘅人同埋事都曾經發生過,土撥鼠節個會場又係有好多人;菲爾見到女導演同攝影師,點知佢哋又係講返同一樣嘅開場白,菲爾喺報導緊嘅時候越諗越亂,於是劈低支咪走咗……自此之後,菲爾週而復始咁過住同一日,一到六點就紥醒,一樣都係土撥鼠節,而佢跟本唔知點先可以脫離.有一個土撥鼠節,菲爾終於發咗癲,於是諗盡方法尋死,但係佢呢頭死,嗰頭紥醒又係朝頭早六點鬧鐘響起嘅時候,又係播住同一首民謠,又係土撥鼠節.
期間菲爾有啲鍾意美麗女導演麗塔,於是發奇想,想喺一日之內令女導演對自己改觀,搵機會同佢上床;喺每一日都係同一日嘅情形之下,菲爾利用無限嘅時間一啲啲咁去了解麗塔,但係始終都冇辦法取得麗塔嘅完全信任,就算有一次麗塔俾菲爾說服陪佢喺間房度等天光,到第二朝床上一樣剩返菲爾一個,一樣係回復返土撥鼠節.最後菲爾明白到,與其冇方法要人鍾意自己,不如令自己嘅每一個同一日都過得充實同埋有意義,等到萬一可以脫離框框會有個新嘅未來,於是佢利用無限嘅時間去學咗好多唔同嘅手藝同自己增值,同埋因為佢已經好熟咁知道每日喺邊度會有咩事發生,佢亦會積極咁週圍去幫嗰啲要人幫嘅人;不過當中都有個小遺憾,就係佢唔可以阻止其他人生命嘅終結.
喺某一個土撥鼠節,菲爾感動人心嘅現場報導,令到在場所有專注聽佢講嘢嘅人都大拍手掌;而喺呢日嘅夜晚,麗塔去到鎮上開早春慶祝會嘅社區會堂,只見到菲爾喺舞檯度彈住一手輕快兼且熟練嘅鋼琴,之後人人都爭住向佢打招呼,成為咗席上最閃耀嘅人;原來一日嚟佢幫過幾個女人架車換呔,所以幾個女人都走埋嚟多謝佢;佢幫過一個食嘢啃親嘅肥佬吐返粒核出嚟,於是兩公婆又走嚟多謝佢;佢鼓勵咗一對心大心細想結婚但又唔放心嘅情人,於是呢對準新人又嚟多謝佢…….到到慶祝會嘅壓軸環節,就係由鎮上面嘅女人出錢競投王老五共度良宵嘅慈善項目,菲爾一上檯就個個爭住開價要投佢,而麗塔唔知點解之下就傾盡成副身家競投,終於俾佢投到菲爾.
兩個人離開咗社區會堂,菲爾用好紳士嘅態度去對待麗塔,陪佢傾計,重喺條街度整咗個好靚嘅冰雕頭像送畀佢,令到麗塔大為感動,重接受咗菲爾嘅示愛,不過菲爾只係發乎情止乎禮,冇再進一步向麗塔要求;當晚麗塔去到菲爾嘅宿舍,兩個人喺張床度傾傾吓大家就瞓著咗……
六點鐘,收音機鬧鐘又再響起,菲爾慢慢掰開雙眼,心諗又要預備土撥鼠節嘅一日,點知一隻懶洋洋嘅手打橫撳熄咗個鬧鐘,菲爾唔敢相信自己眼睛,但係呢隻手已經暖暖咁抱住菲爾,手嘅主人就係麗塔;菲爾彈起身伸個頭望出窗,見到出面陽光襯住一片白濛濛嘅雪地,街上面亦靜英英咁冇晒湧去睇熱鬧嘅人……菲爾已經跳出時間嘅循環,土撥鼠節終於過去!
菲爾嘅人生觀完全改變,而有情人亦都終成眷屬.
主要出場人物同埋演出者[編輯]
- 菲爾:標.梅利(Bill Murray)
- 女導演麗塔:安迪.麥杜維(Andie Macdowell)
- 攝影師:基斯.伊利渥(Chris Elliott)


text:
今次第一次坐凌晨機去關西空港再轉機去札幌, 其實都唔錯, 因為由香港去大阪只係3個鐘飛機, 跟住去札幌個程大慨1.5hr, 轉機等3個鐘, 同樣坐凌晨機, 如果係成田轉就要等5個鐘
關西空港已經充滿聖誕氣紛了
我就係呢度瞓左半個鐘, 跟住去左lounge坐, 洗面同埋化妝
真係好多年無坐過JAL
我絕對相信機上有一半人係fans lor....
由新千歲空港出札幌架車好full, 前面個兩個肯定係fans, 睇下佢地把con扇
d位雖然好闊, 但又唔夠放大行李, 攪到我一個人要擺兩個位, 前面個兩個fans仲要教後張椅, 攪到鬼咁迫
無論係飛機上同去到札幌市, 都好多人咩住呢個shopping bag囉
所以一定唔會唔識路去札幌dome, 記得係坐地鐵東豐綫去福住再行十分鐘就係
無幾耐見到dome
是日諗住去買con goods.... 唔去由自可..... 一去........
大排左3個鐘, 攰死喇, 如果d人仲要今晚睇埋con咪會攰死
我都估唔到我可以一個人排咁耐, 因為我真係無諗過, 條龍一直都有郁嫁
d posters好吸引, 不過我無儲poster
其實我真係唔係好儲呢d野, 諗左好耐, 我諗我老公一定想買松潤, 我呢.... 呢期鍾意NINO
原來真係買得好少野
番到酒店都要隊番罐淡麗......... 爽呀


text:
2016年2月6日 星期六
燒腩仔揮春
一年一度燒腩仔揮春終於都出場啦﹗今年艾菲咁嘅身勢,的確係有諗過唔整㗎,但整開咗忽然停產,燒腩仔婆婆實會好失望,所以見仲頂得住就照整啦﹗
第三年整揮春,每年都同自己講早D開工,一月頭已經同燒腩仔剪定頭髮,一月中就同兩個小model影相,今次不得不讚燒腩仔大個仔咗好影咗,以前成日影影吓走咗去無來合作嘅佢,今年喺氹吓玩吓嘅情況下,艾菲一個單對單同佢影一個鐘就搞掂晒(不過影完腰骨痛咗成晚>.<),反而表妹仔啦...真係影到艾菲無晒心機,成村人勁落力氹佢都唔肯就範,全程扁晒咀好可憐好委屈嘅樣,要出動至愛姨丈米高先肯畀少少面笑吓(佢好奇怪由BB開始已經係要見到米高先肯笑).
月中已經搞掂晒D相,但艾菲就一直懶懶閒諗住拖到一月尾先砌稿,心諗仲有兩星期實夠時間,點知...忽然一場大感冒,被逼休息咗足足四日,拖慢晒個進度,搞到今個星期先正式開工,仲要遇著燒腩仔停課兩日加忽然病假一日,艾菲單係招呼佢都忙到一頭煙,然後hea爆咁為慳時間,決定用返上年嘅template換相就算,下年再加埋BB豆豬,混亂情況更加不敢想像,但可以的話艾菲真係想認真D搵過D圖砌過D新稿出來囉﹗
由於有晒經驗,今年又只係換相唔換稿,所以砌稿方面係快咗好多,只用咗兩晚時間就順利砌晒全套14張揮春,偏偏就喺後期工序出現一波三折,一直都記得係send JPEG file畀米高返公司print,點知印完先發現效果其差(起晒格),研究一輪先發現原來係yahoo email好聰明咁幫艾菲壓細D相,搞到米高又要專登返公司再print一次,之後就係計錯數cut錯PVC膠,整到半夜先發現新買嘅唔夠用,要漏夜搵返櫃底D存貨出來,好彩嘅係最終都趕得切喺星期五返娘家食團年飯前畀到燒腩仔婆婆同姨媽.
今年除咗自製揮春之外,艾菲都另外幫襯快圖美$99福袋,整咗一對揮春同20個利是封(另外仲有$50現金券可以用來曬相),揮春嘅效果略嫌有D行貨同色水唔夠靚,不過利是封又確係幾靚幾特別喎(個設計係可以做埋賀卡),燒腩仔婆婆收到都好開心,但講真其實無咩人啱派(除咗燒腩仔婆婆嫲嫲同艾菲自己呢D有戀孫/仔情意結嘅人,仲有邊個會收到利是封好好珍藏吖),所以下年應該唔會再整㗎啦﹗
訂閱: 張貼留言 (Atom)


text:
Day time nap: 日間㗎Nap 仲係唔定時.有時成日瞓得半個鐘,有時一瞓又可以瞓兩個鐘.之前試過跟住個nap schedule, 但係人仔成日唔肯瞓,攪到我成日就係攪佢瞓覺,所以我已經半放棄個nap schedule. 有時佢晌swing 度瞓咗都比佢繼續瞓,最多停咗個swing,難得佢瞓得著.
Bedtime routine: 每晚八點會同佢沖涼,之後食奶.有時佢食下食下會瞓咗,不過佢都可以食曬.之後同佢掃風然後放佢落床仔.通常佢都會好快瞓番.如果佢食完冇瞓又唔扭計的話,就同佢講故仔,之後放佢落床,捉住佢手仔等佢唔好拙眼R面,又會掃下佢額頭,同唱下瞓覺歌,佢大約會二十分鐘內瞓著.如果佢大喊,咁我就會開吸塵機,佢就會好快瞓.
Sleep through the night: 佢八,九點瞓. 通常我地十二點一點倒餵一次,跟住四,五點再餵.有一排佢成日醒,十點十一點醒,兩點三點醒,四點五點醒⋯⋯ 佢醒咗又瞓唔返,有時冇法就就餵佢令佢瞓.不過都盡量跟番一點同五點食.我地好想再將佢呢兩餐隔開D,什至cut 一餐.唔想佢慣咗半夜二點至四點𠴱段時間食嘢.呢幾晚開始有D成功!試過一點醒咗跟住瞓返,亦試過四點醒咗,我抱下佢同佢換片,之後放番佢落床,佢就瞓至六點幾!


text:
今個星期阿B開始返9點,而娣婦又返晏,所以我只係湊阿B放學,即係有上午既時間可以整下野!
我原本整左我喜愛的〝擂沙湯丸〞,但係係包餡時有問題,總係穿窿流餡,好唔容易包到喇!到搓圓時又爆流餡,真係包到有D滾滾地,唔緊要下次我一定會征服你既.
我約2點出門口回娘家,但要去買銀芽和洋蔥先,為左買餸目送班車離開,唔係繁忙時間等左好耐先有車~熱死人喇!
我未食lunch返到娘家樓下茶餐廳買下午茶,跟住去左〝惠康〞買免治牛肉,開得一個counter等左好耐,再折返茶餐廳見到我set外賣以為拎得,點知老闆話〝個飯炒得少,叫廚房炒過,等等〞,我返到屋企打開盒飯得2/3,咁之前咪仲少!
我返到去先知肥仔今日返1點,咁即係今晚唔係到食喇!我諗住炒好春卷個餡待涼時,就去食野,阿婆忘記浸冬菇,所以我就食左野先.我怕忘記接阿B放學,就叫阿公3點9提我.肥阿哥3點半到來電幫我接阿B放學,咁我就可以安心預備餸.
我與阿婆都覺得今次包春卷快左好多,唔通我進步左?肥阿哥與阿嫂6點幾就湊阿B回來,肥阿哥一來到就食左幾條春卷,佢話肚餓喎!
肥阿哥:係8,9點都未有得食丫?
我:咩丫~而家煎埋漢堡扒,切埋〝芝〞腩肉就食得喇!
今次未夠8點就可以開餐喇!我諗大家都估唔到會咁早就有得食,今次我煮左春卷,蒜泥白肉,煎漢堡扒~阿蘇,而老豆就炆冬菇.
肥阿哥話我有舊五花腩係手就煮第二樣野嘛!之前我煮過另一樣,但都係麻麻地,我未搵到一個好既食譜.
頭先煮餸期間有空閒時間,我就出去睇下阿B,我發現某一個落有個波仔,但有太多阻礙物,好辛苦先執到,正因如此我就扭到肩和頸條筋,即時肌肉實晒不能正常郁動,只可以稍微向左右郁少少咋!好在無影響我煮餸啫!食完飯我立即搽冬青膏,希望明天無事喇!
我上次整左4隻月餅〝心灰意冷@月餅〞,今日拎左2個回娘家,大家都食飽飽,所以冇試過,我都係切出嚟影下相,又〝meet〞左少少試食,個餡唔駛試喇!買現成的,個皮比上次好,今次應該OK既!
尋日開心果姐姐約左老公放工交收,因為開心果姐姐訂左米奇砧板比我,係咪好熟口面呢?係丫,與熊貓姐姐既一樣架!而家有2塊,又有4個月餅,不過,我唔吃月餅,所以拎回娘家,在此衷心多謝佢地.


text:
最近港鐵就開通咗黃埔站同何文田站,交通方便咗咁多梗係要搵下有咩好食啦!今次第一站先去黃埔,其實黃埔係屬於紅磡區,附近嘅美食真係多到不得了,是但行一轉已經搵到好多唔同嘅小食店,仲有好多老字號嘅食店添.快啲睇下有啲咩正嘢推介啦! 正宗港式漢堡包 - 時新快餐店 地址:紅磡黃埔街1A地下 食物:雙層漢堡芝士蛋包 $23 個人評分 : ★★★★☆ &nb
朋友生日想食西餐,又唔想出到尖沙咀同灣仔咁遠,咁就提議不如去觀塘「曼哈頓」啦.想喺觀塘搵間靚少少,除咗APM同工廈之外其實都仲有選擇,今次就去咗亞太中心嘅Manhattan Grill & Bar. 餐廳環境分吧檯,室內同室外,本人因為一早book咗檯,當晚就揀咗坐室內嘅普通檯,位與位之間都算闊落同有空間,不過就幾應聱,有時傾計都要大聲少少,如果你坐個位近餐廳個open ki
7仔又有新嘢啦!最近獨家引入咗日本Lotte甜品杯,一共有8隻味道.佢唔稱呼為雪糕,因為佢牛奶份量比較少,口味都唔太相似!等我試下依個最新嘅日本甜品杯啦,我一共揀咗5款,今次我就同大家食晒佢! ▲7仔一共引入咗8個口味,有抹茶,提子冧酒,香草,朱古力,芒果,蘋果,士多啤梨,提子,依8種味道! 「宇治抹茶甜品杯」 價錢 HKD$20 個人評分 ★★★★★
一年一度嘅香港美酒佳餚巡禮又嚟啦!今年活動就係中環海濱舉辦,日期就係2016年10月27日至30日一連4日.今屆規模係歷年最大㗎,一共有超過400個美酒同美食攤位,完全足夠你地留足一日呀!我Stella就趁今日開幕第一身同大家感受下今年最大規模嘅Wine & Dine啦! ▲今次場地真係超大型,就連摩天輪嘅位置都用咗嚟做活動呀! 建行攤位有禮物 今
又到食大閘蟹嘅季節啦,近年有好多唔同嘅大閘蟹放題,酒店又有,大排檔又有!今次我就選咗一開大排檔嘅大閘蟹放題,親自同大家試味!哈哈 今次我就選咗九龍灣嘅蘇記大閘蟹放題,大家應該對蘇記都唔陌生㗎啦,因為佢地之前做過$98任食放題,雖然只係頭30位係$98,但已經吸引到好多人去食啦!不過依家$98優惠已經完咗,但仲有另外一個優惠喎,九龍灣分店(星期一至日)4位送1位,荃灣分店 (星期日
講到去澳門相信大家都會諗起賭場同美食,其實去澳門周圍都可以食到好嘢㗎!就例如氹仔官也街啦,個到除咗買手信之外,搵好野食真係完全無難道,如果大家“快閃”澳門又唔想再去大三巴咁悶咁逼的話,氹仔官也街真係一個唔錯嘅地方㗎!今次我同我嘅好姊妹沙律就去咗氹仔同官也街“快閃”搵咗幾間必食小店同隱世咖啡室!唔知啱啱大家口味呢?!HAHA
講起商場掃街的話,相信大家一定會諗起旺角中心或者葵涌廣場啦!上次就同大家介紹咗藍田嘅匯景商場,今次我Stella又有新地方推介啦! 今次推介嘅地方就係觀塘嘅「東廣場」!本來東廣場地下嗰層係動漫為主嘅商場,但而家已經變咗美食廣場,全層有超過20間嘅食店,有齊唔同嘅食物種類,例如日式,台式,港式,韓國……齊晒!食物種類仲冇重覆,唔洗擔心行兩步又見到間差唔多
一講起行街同掃街,相信大家一定會諗起旺角中心同葵涌廣場啦!但其實位於九龍東藍田嘅匯景商場,都一樣好多嘢食㗎! 講到你哋認識嘅匯景商場,相信一定會諗起當年嗰個買平衫褲鞋襪,賣二手教科書,食冷麵,超平釘耳窿嘅熱門地方! 但經過時代嘅變化,匯景商場已經好少見到賣二手教科書嘅鋪頭,平價嘅衫褲鞋襪已經可以變返高質量少少,唯一就係多好咗好多唔同種類嘅小食,可
最近觀塘apm就開咗一間韓國Coffee Shop--Tom N Toms Coffee,呢間Cafe除咗飲Coffe之外,仲可以食吐司,更係香港人最鍾意嘅「厚多士」!其實,本來我係比佢嘅「Nutella棉花糖吐司」吸引,所以先想試下呢間Cafe㗎,但發現原來佢哋會不停推出唔同嘅期間限定,保持住新鮮感! Nutella棉花糖吐司就無喇,但最新期間限定就有「綠茶紅豆
觀塘工廈區咖啡室,閒閒地都十幾廿間,唔少都有特別主題,相信已經成為唔少人假日去Hea嘅好地方.喺機緣巧合之下,小妹就發現咗一間同自己好有緣嘅小店--Interstellar Studio.點解有緣,因為大家個名都有「Stella」吖嘛!哈哈…… 唔好講咁多!立即跟我上去探秘啦!去片!
之前試過喺Asia Miles夥伴餐廳食飯賺到里數,而且入帳時間都幾快手.如果用「亞洲萬里通」夥伴銀行嘅信用卡埋單,再可以賺多一重里數.而家喺每月 11 號消費滿 $300,每$1 就可賺到1里數,其他日子就每2港元賺1里數. 聽講近排Aisa Miles同幾間夥伴餐廳推出咗新優惠,餐廳包括峰景餐廳及Watermark,金滿庭京川滬菜館同foodpanda.個人對foodpanda最有興趣,因為佢
如果成日去日本,又鐘意打邊爐烚下烚下,應該對「溫野菜」呢個名唔會陌生,事關佢唔單止喺日本有超過350間,喺台灣都一樣有分店.上年12月溫野菜就係香港尖沙咀LCX開張,今年4月仲喺銅鑼灣開咗第二間添,今次小弟就去咗尖沙咀個間食咗個Lunch. 叫得做溫野菜,當然主打蔬菜啦,種類比一般火鍋店多,Menu就寫佢啲菜係由日本直送(當然我估唔係隻隻菜都係啦).至於肉類就有和牛,熊本豚肉同雞肉等


text:
話說呢個星期日我去左美善同道果間美華菜館搵食,間鋪頭個老闆娘咁樣同個客講:你嚟幫趁唔係大哂,我唔做你生意至係大哂.好有勢,真係要有番咁上下至可以講呢句話.其實聽過呢間鋪頭好耐,不過對於美善同道我係好驚嘅,唔係驚有賊,係驚行錯路,果頭對我嚟講係一失足成千古恨,錯過左個街口就唔知要兜到去邊先至有回頭路.咁今次有人願意做司機就唔同咁講法喇.
去到係下午一點半,係刻意避過午飯最繁忙時段.但係去到都重係滿座,不過有幾個位埋緊單.冇幾耐就坐低,嚟舊式上海鋪就一定要食上海湯麵,呢個係我個人喜好,另外見到枱枱都食緊小籠包同窩貼,收到喇,呢兩樣一定係手本名菜,於是又每樣叫一籠,呢個時候老闆娘發聲,真係全場收到,兩樣只可以叫一樣!
我個心當然有少少唔高興,但係見個場咁多客,而蒸籠只可以蒸果幾籠,師傅亦都已經不停手咁包,於是算,就揀左窩貼.不過老闆娘都有好體貼咁補番句,佢話如果之後有多,會俾一籠我.咁又合理喎,佢都想個個客都有得食啫.之後我又叫左其他食物,只見佢不停咁叫我唔好再叫喇,食唔哂唔好呀!啱,食唔哂唔好,但係我食得哂吖嘛!
黑醋排骨先到.佢有三款排骨,我個心係想食酥炸排骨,但係老闆娘推薦黑醋,到我見到係兩碟一齊出,我就明點解.個黑醋味唔錯,排骨都諗得嚟幾有𡁻頭.
之後,係我嘅上海湯麵,對於呢個麵,我係非常有資格講好定係唔好,因為我真係食左幾十年上海湯麵,以我嘅經驗,呢個麵嘅湯要好濃,面頭尐肉絲唔駛多,夠味就得,而最重要係大白菜嘅絲要多要諗,再加一個豆板醬,咁就very good嘞!
呢碗麵嘅湯係淺啡色,顏色不對.飲一啖試試,味道都不對,飲落口毫不滿足!面頭尐菜唔夠諗,亦因而唔入味,又切得太大條,整體嚟講,唔係一碗有水準嘅上海湯麵.坦白講,好失望,因為喺香港自從小巴街果間上海鋪冇做之後,可以食到好味嘅黑色上海湯麵已經好難,一心以為呢間係我嘅安心之所,點知!
希望鍋貼會好尐喇!都係有少少失望,睇個樣就知,可以煎多兩分鐘就好嘞,而家係熟但係表皮未脆,咬落去係韌嘅.另外,我地亦分配到一籠小籠包,不過不失,不過尐薑絲真係切得好幼細,值得一讚!
臨尾見隔離位叫高力豆沙,老闆娘話一碟八粒,你食唔哂,唔好叫,嘩,咁我重唔乘機,我話,我同佢分呀!老闆娘見我咁欣賞,就話,平日唔可以,今日我幫你做!呢碟高力豆沙,係食得過嘅.
埋單二百零蚊,唔算貴,但係我相信我係錯過左佢嘅黃金時期,又或者係我叫錯嘢,但係基本功係唔會冇左㗎!如果連上海湯麵都做唔好,就唔好咁大口氣喇,雖然話小店有情,而無可否認,老闆娘係性情中人,生意亦都好到佢做唔切,但係打開門做生意就點都要顧下客人感受,因為你尐嘢好食就話俾你丙下當係情趣,如果尐食物唔能夠保持水準,到時你想做生意都冇人幫趁,重可以咁豪咁話我唔做你生意咩!


text:
好多年前起大角咀食過碳爐打邊爐真係十分回味,除了係比較特別之外,用碳爐打邊爐亦有另外的一番風味,可惜大角咀老店已經結業,自此之後都無再食過碳爐打邊爐.早排起openrice見到起土瓜灣都有碳爐打邊爐仲可以bbq.
見今日又凍凍地加上尋日又出左考試成績,不竟都叫做辛苦左差不多2年都總算叫做畢到業,真係不枉我多年來的辛苦及努力,終於都叫做完成左,今晚當然係要順便要興祝一番啦!
因為轉左工的關係加上今個月有兩日去要鋪stocktakes 所以堆積了很多的工作,搞到我今日都要返公司做野,今日13:40返到公司走的時候已經係22:00,我唸大家以後要約我食飯都係約我食消夜會好d 囉!
其實之前起openrice 見到人地post 出來的相,這間食店的環境都係比較惡劣,當我從條巷仔行入去的時候,其實已經想走,但係見到好多人企晒起度,於是好八卦咁行埋去睇,睇睇下又覺得個bbq幾特別所以就行左入去...
入到去見到d 地方真係污jo 到不堪,真係唔想坐低,但係咁夜都唔知仲可以去邊度食飯,所以都係照食啦!
再望下個餐牌其實都幾多野食,但係大部分海鮮都係時價,所以我都唔會好知每樣野要幾多錢,我地兩個人去食埋單$625.
講返佢地d海鮮,因為該店有自設魚缸,所以佢地供應的海鮮都係非常之新鮮,真係全部上碟時都仲人係活生生的,當我將佢放上去個燒烤爐時不斷掙扎真係覺得有d殘忍,但係咁新鮮的食材,食物入口真係好鮮味!
今次打邊爐個湯底係泰式豬骨煲 (原來我唔記得打開個蓋影返張相),個豬骨煲$98,但係個味道令我徹底失望,個湯底有4大件的豬骨,一隻鳳爪及幾粒紅棗.個湯底的味道只係得d豬ge 味道,同埋太油.唔知係咪個煲太厚,我地食晒所有食物先至見到個湯滾 (個湯底本身都已經煮滾左先至上枱).
食完個bbq & 打邊爐都已經係淩晨1點幾lu...
碳爐打邊爐&燒烤
醬料
大蜆~$12/隻
餃子半打$30
大蝦$36/両,一隻蝦有3両,即係食一隻蝦要$108
就咁睇係唔會知道隻蝦有幾大隻,將對筷子放起隻蝦旁,便可以知道隻蝦真係好大隻!
活生生的大蜆,於火爐上捶死掙扎
牛胸~老闆推介燒烤必吃 (要用浸一浸豉油再放上網燒,當牛胸開始熟時再放椒鹽燒一會便可以用),一個幾爽口的食物,雖然白雪雪一片好似食肥膏,但係一d油的感覺都無!
呢張就係我地坐個張枱
呢度就係個食店的環境,完全無裝修之餘,仲要係好污jo
行出食店見到店主養左隻黑貓,至於隻黑貓ge 用途真係大家自己知道就算啦!


text:
2011年9月29日 星期四
CHIPS....CHEAP
以往原裝日本卡樂D薯片只會响日本旅行時先會買黎食
原因
:响香港買貴過响日本買
記憶中响日本買嘅話,價錢大約由120YEN至170YEN不等
原因
:雖然日本買會平D,不過哩樣食物絕對唔會買返香港當手信
基於以上嘅原因,所以以前只會响日本先買黎食
(其實白加煎係無食薯片癮,只係响日本先會有哩個雅興)
不過當日元係咁有上無落之時
竟然發現响香港買哩隻薯片無乜點樣加價,同以往都係差唔多
咁就覺得可以响香港買黎食都唔會有"被昆"嘅感覺
哩次揀左北海道牛油醬油味
沖繩石垣島柚子鹽醋味
哩隻"石垣島塩ぽん酢"應該係當地名物
而負責監修嘅"石垣島ふたばや本舖"應該係名店
以上哩D純粹係推測,事實上白加煎仲未踏足過沖繩
所以對沖繩嘅事所知不多
寫明係監修,而且更加聲明唔係用哩間名店嘅"塩ぽん酢"
卡樂D都相當誠實
咁哩兩隻味道又邊隻好食D呢?
個人認為勝出者係右邊嘅石垣島柚子鹽醋味
至少味道分明,同埋斜紋薯片口感好似係厚D又脆D
左邊嘅北海道牛油醬油味就真係無乜牛油味
不過嚴格黎講哩兩隻味都係無乜驚喜
至今依然覺得麻油味卡樂D係最好味
詳文請click看原裝卡樂D
趁住日元有升無跌之時
可以同家人一齊分享哩D以往唔會由日本買返香港嘅手信
咁即使只係CHIPS...CHEAP CHEAP地,但都係開心幸福嘅事
因為能夠分甘同味
幸せだ
2011年9月25日 星期日
心靈煲日劇(愛與寬容+14歲的媽媽)
謝絕左追港產電視劇已經超過10年,實在好怕睇無聊多角戀
韓劇.....唔係我杯茶
韓劇唔單只有多角戀,劇情仲婆婆媽媽得緊要
唯有日劇令我追隨多年,哩個都係令白加煎去學日文嘅原動力
不過即使係粉絲,但都唔係盲目嘅人,嗰d無意義嘅日劇
都一樣會謝絕
年輕人憧憬愛情,俊男美女嘅愛情片就最令哩d人陶醉
當人年歲越高,越明白親情可貴
所以哩d以家庭為題材嘅都變為擇戲嘅首選 (胡鬧家庭劇除外)
[愛與寬容] vs [14歲的媽媽]
[愛與寬容]
[14歲的媽媽]
日劇之中以家庭為題材嘅都相當多,反而香港就好少哩d題材
一直到宜家都好懷疑日本人嘅家人關係係咪比香港家庭融洽
首先係日劇令人有哩個觀感
繼而係日本人經常都會同家人响週末作國內旅行
反觀香港家庭,父母總係較關心子女嘅學業
一家人出外旅行可能都唔會係經常嘅事
甚至唔少仔女係交由外傭姐姐黎照顧,父母外出拼摶
如果日本人嘅家庭觀念真係好似日劇之中嘅咁樣,咁又真係相當溫情
睇左兩集[愛與寬容]就令我記起[14歲的媽媽],兩部戲都係講影響家庭嘅事~
[愛與寬容]: 10歲兒子成為殺人兇手
[14歲的媽媽]: 14歲女兒懷孕
日本嘅家庭係以媽媽為中心,教養仔女係媽媽嘅責任
所以兩套戲都一樣以媽媽同仔女嘅關係作主線
兩套戲都一樣,令觀眾有感動嘅地方
[愛與寬容]
兩個唔相識嘅普通家庭,10歲嘅野口智也殺死只有7歲嘅小澤清貴
突然間兩個家庭出現左巨變,當中包括每個家人嘅自我反省
兇手家庭
(左)野口紗月-母 (中)野口智也-子 (右)野口和彥-父
哩套戲入面,飾演媽媽嘅稻森泉不得不讚
終於都表現佢唔再係花瓶,而係可以賣實力嘅演員
智也係獨生子,媽媽婚前係一個職場女性,爸爸係一個以事業為重嘅男人
同好多日本大男人一樣,婚後以事業為重
自以為合理地疏忽家人,家庭嘅事就全權交俾妻子
哩個爸爸响最初嘅行為係令人看得相當氣憤
媽媽以為自己已經係全心照顧兒子
直到兒子殺手之後,响家事法庭調查員嘅引導之下先漸漸明白與兒子嘅鴻溝
結果哩對夫妻對兒子嘅錯,由不諒解反省後悔寬恕再愛
响日本社會上,對於哩d犯案殺人嘅人係一生俾社會所排擠
唔單只係犯人,連同犯人嘅家人都一樣會被其他人歧視
當家庭中發生左哩d事
咁全家人都需要用勇氣去面對哩d可能係終生被歧視嘅目光
受害者家庭
(左)小澤美帆子-長女 (中)小澤秀昭-父 (右)小澤聖子-母
哩個家庭同犯兇手家庭唔相同
本來係一家4口嘅平凡家庭
爸爸都係上班族,但比起兇手嘅爸爸,哩個爸爸比較注重家人關係
細仔出世之後,搶去左全家人嘅視線
所以身為大女兒嘅姐姐一直都唔太鐘意細佬慢慢變得任性反叛
而細仔就有d過度被溺愛嘅囂張表現
父母就以為係女兒踏入反叛期,難以管教,其實哩d都係家人之間嘅誤解
兩個本來完全唔相識嘅家庭
就係响兩個兒子一次偶然相遇之後而發生殺人事件
兩個家庭嘅人除左要用愛去互相體諒/了解自己家人之外
仲用愛去寬恕左兇手嘅家庭或者期望得到諒解
能夠做到哩一點,一d都唔容易
受害人嘅媽媽對於兒子嘅死係相當傷心
但最後依然可以抽身以兇手媽媽嘅心情去諒解對方
哩d係發自光輝嘅人性
劇中除左兩個家庭成員係主要角色之外
劇中嘅家事法庭調查員(富田葉子)更加係不可多得嘅角色
劇中佢有一個跟兇手年紀差唔多嘅仔,丈夫已殁
因為能夠理解哩個少年兇手同兇手媽媽嘅心情
所以富田葉子成為哩套戲之中舉足輕重嘅角色
田中美佐子同樣有主演[14歲的媽媽],同樣係不可多得嘅角色
媽媽知道只有14歲嘅女兒懷孕
由反對直到支持鼓勵,哩個媽媽都絕對不易為
只有14歲嘅女兒未婚懷孕,一家人同樣需要面對其他人嘅異常眼光
睇黎當女人嘅小宇宙要發出勇氣同毅力之時
哩份表現可以係不能計算嘅咁多
[愛如寬容]比[14歲的媽媽]沉重,前者因為10歲兒子做左殺人兇手
家人要响絕望中找出勇氣
後者係14歲嘅初中生突如其來多了一個小生命
家人要响迷茫中找出勇氣
人如果能夠擁有充滿愛,體諒與支持嘅家
家中每個成員都會有無限嘅勇氣去面對人生嘅挑戰
訂閱: 文章 (Atom)


text:
2014年5月10日~星期六,大阪天氣
响膠囊酒店只係齋泊,無朝食
所以哩朝早CHECK OUT後就返東橫INN CHECK IN
哩兩日响大阪嘅活動只係食+買,所以會四圍去
哩張週六,週日及假日適用嘅特惠ONE DAY PASS只係600日元(平日原價係850日元)
又係要買佢黎用啦!
可能有PASS在手,白伽煎無懼坐錯車,出錯站,所以就掉以輕心
咁樣就真係出錯車站喇!
第一晚黎到大阪時住响船場東嘅東橫INN,當時係使用堺筋本町
住左一晚就搬左去隔鄰谷町四丁目嘅東橫INN
結果就係出錯左車站去左堺筋本町
本來可以行10分鐘去谷町四丁目嗰間東橫INN
不過既然買左ONE DAY PASS,咁就再返落車站再坐過,唔想嘥腳骨力
去到東橫INN CHECK IN同寄存埋個"細仔行李"後就出發上路
白伽煎以前試過响早餐時間CHECK IN,細心嘅職員邀請白伽煎可以食埋個自助早餐
不過哩間就無咁貼心嘅職員
雖然食堂响2階,白伽煎真係食左都無人知,不過哩啲咁厚面皮嘅事白伽煎就唔想做
出得門就要記住自己身份係香港人,唔好做啲失禮香港人嘅事
繼續空住個肚就去第一個觀光點:黑門市場
哩次係白伽煎第二次去黑門市場,都係第一次認真咁行
以前响黑門市場好易聽到廣東話,不過宜家就係四圍都係普通話人
黑門市場已經俾國內人攻陷左,佢地繼續响人地國家表現出佢地特有嘅民族修養
唔理其他人塞住人地門口/通道,整跌啲貨又唔執返......
去到一間售價偏低嘅藥局,迫滿好多普通話人,只見啲職員面無表情
連大和人嗰種點都要有禮嘅服務態度,似乎都無力再表現出黎
蝗蟲對全球人嘅影响力真係不能睇少
仲未食早餐嘅白伽煎走左入一間超市,買左哩兩樣食物做早餐
乳酪奶+"脫印"布丁
其實黑門市場有好多刺身可以即買即食,不過白伽煎就無興趣
都唔太想响哩度逗留太耐,買完要買嘅野就快閃
白伽煎之前上網睇過以下條片介紹漬物
紅酒大蒜到底會有幾好味呢?對於食好野,白伽煎從來都唔會放過/錯過
要揾嘅就係哩間漬物店
仲設有試食,當時店外圍左一個香港家庭响度話:咁平就買啲啦!
傳說中超好味嘅紅酒大蒜漬物係相片中,中間嗰個
絕對唔係3袋1080日元嘅貨品
紅色嘅係紅酒浸醃,橙色係白酒浸醃,其實兩款都好味
不過就好似紅酒嗰款係更特別
咀刁嘅白伽煎無懼重量,買左4包返香港歎,哩個做手信都好
哩次响黑門市場買到零食帆立貝
响黑門市場買完就走,準備去食午餐
話說到埗大阪當晚,白伽煎計劃再去食大魚子丼
但係當晚揾黎揾去都揾唔到,夜晚認唔到路,又無左個食店招牌
大阪又正值係GOLDEN WEEK,購物區一帶人太多,咁當晚就係揾唔到
旅程再回歸大阪,唔食過哩間嘅大魚子丼,白伽煎會抱憾返香港
所以哩日再黎食店大搜尋(哩間係大魚子專門店,只係間中有海胆丼賣)
白天果然係認到路,好快就揾到,食店招牌仲响度,咁即係唔係結業
行入大廈入面食店無開門,咩事呢?
只見門口有告示
原來店主突然入院
吓!希望佢早日康復可以快快復工,明年白伽煎要再食到佢嘅大魚子丼
大魚子丼就食唔到,咁點算?
唔怕!仲有其他後備,坐車去谷町一味禪,幾年前都去過一次,又係一間有口碑嘅食店
海老穴子天丼係名物,事實真係好大件,900日元係超值
不過白伽煎唔食鰻魚,咁就注文其他丼,
同上次黎食時一樣,注文最貴嘅海胆大魚子丼,盛惠2100日元
海胆係連同木棺材咁放飯面
掉左個木棺材之後,其實食材又唔算多
白伽煎都係懷念嗰間店主入左院嘅大魚子丼專門店,一味禪已經OUT左喇!
仲記得第一次去一味禪係2010年,嗰時都絕讚哩間一味禪
到左2012年第一次去大魚子專門店,當然又係絕讚啦!
之後2013年又去過,真係好記得哩間啲大魚子味道+口感
哩次再去一味禪,海胆無得比較,但大魚子真係無專門店嗰間咁好
一味禪嘅大魚子只係好普通料子
無法食到大滿足,之後下一個景點又係去三井OUTLET
時間唔多,只係鎖定幾間舖頭就掃,週六嘅購物地方都相當熱鬧
買到一袋二袋,先返酒店放低戰利品,再出難波食晚飯
去到難波又見人潮,本來响難波都容易迷路,人多之下更迷路
白伽煎企响0101外面睇地圖,有個保安叔叔主動問白伽煎想去邊
其實白伽煎當時大概都知道要行邊個方向
但遇上熱心友善嘅天使,咁又不妨珍惜哩點點緣份
哩日晚餐再黎手打烏冬,哩間三佳屋响食評網站都有3.47分(滿分係5分)
白伽煎一個單身女子咁獨行,注文之後又四圍望,又影相
終於引起肥店主嘅注意,佢問白伽煎係邊度人?
跟住就問白伽煎係咪寫雜誌嘅人?
原來肥店主以為白伽煎嘅職業係寫旅行稿或者旅行天書
肥店主仲遞上兩張名片
講返食先~注文左兩件鯖魚壽司+咖喱手打烏冬
咖喱仲要揀辣度,白伽煎不嗜辣,揀左普通
終於都開飯喇~
鯖魚壽司:就有啲失望,入口無滿滿嘅魚油口感
手打咖喱烏冬:手打的確係有彈牙口感
但係咖哩汁就比預期中遜色,哩個汁係廣東菜嘅獻汁多啲,咖喱味又唔濃
不過當時禮貌上都仲係要講:おいしい~おいしい!
好彩白伽煎唔係寫旅遊天書,如果唔係實倒佢米都似!
响哩度倒佢米都影响不大,因為哩度無乜人氣
店內有個色士風,夾左世界各地嘅紙幣,原來都係食客主動留低
白伽煎都揾到10元,20元面值嘅港幣,如果佢無,白伽煎都會留低一張以示"到此一遊"
哩晚返到酒店第一次用東橫INN嘅洗衣機
屋企嘅電器中,洗衣機都係白伽煎從來唔會接觸嘅電器
結果哩晚搞左個大笑話出黎,實在太低能所以唔公開講
不過哩次之後,白伽煎知道其實無需用乾衣機,洗完之後拎返房間掛起
翌日都會乾透,仲可以為房間保濕,皮膚都唔會太乾,又慳返乾衣錢
又唔會傷到啲衫令佢地縮水


text:
雖然自己一個人 去過日本好幾次,但即使係咁
每次去到完全陌生既地方,總係會有少少不安感
所以每次最後一站多數都會安排去一d好熟識既地方,算係輕輕鬆鬆
以後仲有好多機會再去大阪,因為我幾鐘意關西呢個地方,反而東京唔係我杯茶
呢幾年仲做埋民宿生意
仲因為當時自己d日文"爛無可爛",去日本自由行既經驗係完全無
出出入入都係民居,唔再只係睇到酒店區,商業區,購物區既一面
响度住左4次,住開都真係有d感情既,所以呢次行程尾站又係住呢間民宿
又可以即日來回附近既京都,奈良,神戶,姬路黎觀光
到埗當日由函館飛抵關西機場已經係16:40
落機後就即刻去民宿放低行李,之後第一時間又趕住去搵野食
响"難波"有分店,因為呢間响購物區,所以超多人
如果買芝士蛋糕大約要等30分鐘,下面張相都睇到人龍
民宿附近都有一間,因為呢度係民居,所以瘋狂排隊既情況就唔見有
其實以前我都唔覺得呢間舖頭既芝士蛋糕係傳聞中咁好味
佢的確係好食過香港當年既"E騰家",不過都稱唔上係好味啵
今次去過北海道,食過當地d芝士蛋糕之後
就更加覺得大阪呢間芝士蛋糕店最好可以檢討一下
其實呢間大阪既芝士蛋糕店,佢地既材料都係用北海道十勝既牛奶
但係佢地都做唔到北海道既香濃芝士蛋糕,究竟點解呢 ?
梗係啦,個價錢咁平,一個直徑18cm既,都只係560yen
好味既關鍵咪就係材料重手囉,真係一分錢一分貨
一落機就趕住黎呢度並唔係為買芝士蛋糕,而係買另一樣超好味既野~牛奶雞蛋布甸とろ~りプリン
以前對"牛奶雞蛋布甸"完全無興趣,只覺得係"日式燉蛋"
但自從上次去大阪時,有幸食過佢之後,就對佢念念不忘,朝思慕想喇!
呢次黎到日本之後,為左可以早d回味呢個咁好味既布甸
我响東京,札幌都曾經食過好幾次牛奶雞蛋布甸,便利店買既又有,百貨公司買既都有
不過全部都唔好食,所以無寫出黎,還是要等到响大阪同"佢"再重逄
如果便利店買到既都好味,咁咪唔洗對佢牽腸掛肚,可以响香港都買黎食囉!
不過便利店呢d真係唔好食,全部都彈牙既,古古怪怪,化學品咁樣!
(我好似倒緊香港d"日式超市"米咁!咁彈法,仲有人會買黎食既?!)
"りくるーおじさんの店" 網頁: http://www.rikuro.co.jp/index2.html
唔趕時間又唔係攰既話,我鐘意行路,沿路就係會見到日本民居既一面
ZOOM埋d睇下個名: うめだ東動物病院
仲有一個原因鍾意大阪既,日本人出名守規舉,紅燈時一定唔會過馬路
但係大阪人就例外,除左响大街大路,光天白日之外,夜晚一定會見到有人唔理燈號而亂過馬路既
去到大阪可以亂過馬路時,特別開心架,因為已經抑壓得太耐喇!
响民宿住既呢幾日,正正係嗰區政黨議員補選既前夕
朝早响民宿出出入入就見到佢地拉票
响香港見到呢d情景,一定係眼尾都唔望個候選人,唔想佢地煩自己
但作為一個遊客,又真係咩都好奇
我望左個候選人一眼 (佢個樣都唔差架喎!)
佢即刻當迎接貴賓咁走埋黎握晒手,又講左一大堆日文
(梗係啦!個個人都當佢透明 難得有人會望佢一眼)
又係要表露身份既時候喇!
又要話佢知我唔係日本人,只係一個遊客,佢一聽到即刻O晒咀,仲有d尷尬表情
乜都無再講喇!
其實佢都可以求其講幾句野打完場以示有禮貌卦?!
呢位仁兄d應變能力咁低,咁點信佢有工作能力為居民服務呀?!
唯有住民宿先會見到呢d日本人既日常生活點滴,都唯有可以有一個長假期
咁先可以悠悠閒閒,放慢腳步黎 呢個地方


text:
鐘意食甜品嘅人睇完以下哩段宣傳片,有無幸福嘅感覺呢?
戲名:洋菓子店Coin de rue (中文譯名:幸福洋菓子)
主演:江口洋介,蒼井優
兩個主角都係白加煎鐘意嘅藝人,江口洋介當然係有型+man啦!
蒼井優都相當唔錯,白加煎鐘意佢有氣質,而且係賣實力嘅女優
其實套戲係相當平淡,兩個主角嘅性格都唔係好突出
套戲想表達嘅可能係幸福都需要勇氣黎克服困難
人需要忘記過去,繼續為未來而努力,咁先會有幸福
睇到日本人對做洋菓子嘅認真,真係份外欣賞大和人認真處事之道
下面嘅洋菓子有無引發食的慾望呢?
哩d又靚又好味嘅洋菓子,絕對唔會响香港出現
日本有名嘅甜品師傳都需要出外修讀甜品課程
最令甜品師傳夢想要去嘅當然係法國
不過好奇怪嘅白加煎响香港食過有名法國餐廳嘅蛋糕
但就唔係好欣賞,都仲係覺得日貨比較啱口胃
唔知會唔會係日本人响法國學技巧,然後融合日本人比較自然清淡嘅口味
咁樣日本人號蛋糕都別樹一格
追崇歐美文化嘅日本人
佢地唔只會着重洋菓子質素,連舖頭嘅裝修擺設都係令人賞心悅目
日本人對洋菓子嘅重視,香港餅店真係學唔到
蒼井優白加煎鐘意嘅其中一個女優,尤其係睇完料理仙姬(おせん)之後
劇中蒼井優飾演半田仙,佢係一個只有22歲嘅女生,繼承母親嘅食店
响速食文化嘅入侵之下,東京某處仲有一間堅持要保留傳統做料理方法嘅食店
套戲最令白加煎着迷嘅其實係半田仙哩個角色
人如其名,佢個性溫婉,柔中帶剛,而且相當脫俗,有仙女下凡嘅感覺
(溫柔永遠都係女性最殺食嘅武器)
因為所經營嘅係傳統日本食店,半田仙响戲中任何時間都係着和服
實在難以想像現今响日本會有後生女子只着和服
不過和服先可以表現出半田仙有仙女下凡脫俗嘅感覺
其實蒼井優嘅和服打扮都相當有氣質
欣賞哩套戲純粹係為半田仙哩個咁脫俗嘅角色而着迷
更鐘意一個只有22歲,溫婉可人,與世無爭但又有個人思想,自信嘅女仔
如果白加煎係男生嘅話,咁半田仙一定係夢中情人


text:
法國婚紗其實幾有系統,join嘅時候佢會俾一個website login你,叫你喺試衫之前自己上網揀定20套想試嘅衫,到時去到就會直接拎出黎俾你試.我地約左5月中去揀衫,因為我有2件係婚紗1件係晚裝,所以我之前揀嘅大部份都係婚紗.咁樣都好,因為之前台中嗰輯,婚紗嗰輯我地都覺得麻麻,呢個都係其中一個俾自己影多次嘅藉口!
佢試衫呢part就真係拍馬都追唔上法蝶!佢只係有一個類似bontique嘅fitting room俾你試,同法蝶嘅獨立試身房連3面台再有埋沙發茶几真係無得fight!仲要個fitting room喺正個門口隔離,d人行出行入都會見到你!試嗰時真係趕到無朋友,佢有2個staff serve你,一個負責幫你著,一個負責幫你拎走除咗嗰件衫.一著上去,佢就叫你出去企上個台階影張相,前後都無10秒就要換過第二套,基本上你係無可能睇清楚件衫,個姐姐有講過話睇唔切要出聲,但當你想照鏡照多兩眼,佢就會話,我地影咗相架,你一陣可以喺電腦睇番!咁即係......我出聲都無用!
積成功偷影! 因為嗰度係唔可以影相架,所以積影咗兩張就要收埋個電話喇!之前去法蝶我地直情拎埋單反出黎任影唔嬲!咁一分錢一分貨,我地都好明白個道理!
極速穿過晒嗰十幾件衫上身之後 (注意: 個程度唔用得上個試字,我只係覺得穿過一次上去),就坐低睇佢地幫我影咗嘅相喇!之後發現都幾出事, 因為佢係用嗰d極舊款嘅DC,呢個都唔係大問題,最大問題係佢個機檬到阿媽都唔認得!基本上有5-6件婚紗我喺個mon度望上去係一模一樣架...我唯有 憑我頭先速記嘅能力,回想番我頭先"穿"過嘅衫嘅感覺黎揀!圖中呢件最終無揀到,因為另一件同呢件差唔多,但係佢係designer系列,係我 upgrade咗個plan先包,所以抱住唔好蝕嘅心態就揀咗嗰件!
之後就到積揀男裝禮服,但基本上佢都無咩得揀,印象中好似得兩款唔駛加錢,而只有一款係正常,另外嗰款係勁古怪!所以完全唔需要費煞思量就可以揀到,試啱個size就搞掂!之後佢同我地講番影相當日嘅注意事項就走得喇!成個過程都係一個鐘頭左右!原來中途俾過一份問卷 叫積填,但份問卷並唔係問你覺得佢d服務點,而係問你幾多錢人工,除咗呢輯婚紗相之外仲有無影其他etc. 我地估計係俾佢d sales到時用黎sell我地買相用既!希望到時我地可以堅忍!


text:
2015年3月15日星期日
新春行大運Berlin (2/5)
茄汁樽係一個聽筒聽講解.
坐香腸梳化睇香腸製造過程
介紹茄汁
茄汁成份
咖哩中嘅香料
咖哩腸嘅發明史.二次大戰後物資短缺...
腸仔都係用長方形紙碟承載.
呢part講到啲紙碟好環保,埋入泥土裡可成為樹林養料.但係我估好多都係拎咗去燒囉.
體驗賣腸仔.
電視遊戲.
鄉下仔唔識玩,玩到好似想拆咗佢部機咁.工作人員要嚟示範.
最平嘅入場費包一小杯咖哩腸. 又幾好食喎. 對咖哩腸改觀咗.
44 則留言:
下次去柏林,會去行下!回覆刪除回覆
見到D蕃茄就想食!XDXDXD~回覆刪除
超齡打工假期我無睇; 打機整腸仔好似幾得意噃~回覆刪除回覆
個位哥仔怕左會整爛部機回覆刪除回覆
似係啦. 快快咁過嚟.刪除
咖哩腸好簡單,返屋企可以老翻回覆刪除回覆
我覺得主要係要老翻個茄汁味.刪除
咖喱汁好好食,配肉同疏菜都好易夾,之前應該係鬼鬼唔識煮印度咖喱汁,撈嘛一齊咪好難食.回覆刪除回覆
咖哩腸唔係用咖喱汁架.佢係茄汁加咖哩粉.刪除
我都有睇超齡打工假期, 我覺得他們好假...回覆刪除回覆
我都覺得好假,只係睇咗德國嗰幾集刪除
咖喱腸真係幾好味!回覆刪除回覆
我估係一檔檔.我第一次食嗰啲完全唔好食.刪除
做食探喇!係咪新博物館呀?回覆刪除
有嘢食又有漫畫睇幾好喎!!!回覆刪除回覆
漫畫係展品嚟㗎,冇得睇.刪除
咖哩腸機好先進新穎, 又整潔! 睇見都想試食.回覆刪除回覆
冇人煮o野當然整潔刪除
鄉下仔擺明想去拎免費野, 冇就搞破壞整爛人部機.回覆刪除回覆
呢啲唔係鄉下仔 ,係爛仔先啱.刪除
原來Wurst 係香腸,是德國叫法嗎?回覆刪除回覆
Wurst 係香腸o既德文刪除
香腸郡有博物館,犀利回覆刪除
最鍾意香腸梳化回覆刪除回覆
知你鍾意一碌碌o野.刪除
鍾意茄汁樽聽筒^^回覆刪除回覆
如果有電話都係咁會幾盞鬼.刪除
下次有機會去柏林也要來參觀下先,上次在慕尼黑走也要買一些德國腸仔回港呢!回覆刪除回覆
德國腸仔做手信好吖.刪除
呢個兩豆啱去呀,佢地都鍾意食腸仔.其實我麻麻地柏林,感覺好陰沈好sad....可能我的感覺錯啦回覆刪除回覆
太細個去呢度未必覺好玩.刪除
腸仔和茄汁是最佳拍檔!回覆刪除回覆
我度啲人鍾意點芥辣食.刪除
腸仔博物館 ? 你地嗰處真係乜都有得介紹喎 , 你有冇諗試下整咖哩腸仔呢 ?回覆刪除回覆
呢度係德國呀!刪除
唔使整㗎. 有腸仔,茄汁,咖哩粉就得.


text:
房間size未算好大, 不過2大1小就絕對無問題.
另外酒店內都有一個小型水上樂園, 以陶寶B既年紀, 小型既樂園已夠佢玩了. 酒店房間唔係好大, 2個大人加1個小朋友就剛剛好, 雖然我地book既係seaview room.
但佢個seaview係要打側才望到呢, 不過就對正pool view, 所以都唔錯.
放低行李後就那那聲去酒店既餐廳食個Late lunch, 因為真係好肚餓, 所以都唔周圍搵了. 我最愛既泰菜呀, so yummy.
不過陶寶B就話要食Spagatti喎, 真係唔識食呀, 但係又要食串燒, 嚟個Cross-over.
返房沖個涼Refresh一吓就又出去行街啦, 剛好就係黃昏時間, 由黃色既日落睇到佢轉為紫紅色, 真係好靚喔.
陶寶B同謝菲都忍唔住嚟張"加油, 努力, 我要奮鬥"pose.
呢個Weekend剛好撞啱係Pattaya music festival, 所以晚上beach road就封了路, 無車可以搭, 唔緊要啦, 封了路既beach road仲好行添. 因為係音樂節既關係, 所以路邊有好多美食攤位, 不過莎拉唔係太肯定係咩食物, 所以唔係太夠膽試呢, 見到有一檔賣中東烤肉, 大家都忍唔住買了一份嚟試, 的確好好味呀.
呢位小朋友行無耐就話攰, 唯有辛苦謝菲同佢騎膊馬了.
話明係音樂節當然就係music all around you, 整條beach road有大大少少不同既舞檯有人表演, 陶寶B都忍唔住跳番part舞呀.
行吓行吓都開始肚餓了, 因為成條Beach road都封咗, 原先想食既餐廳實在係太遠了, 所以不如就見咩食咩啦, 剛好路邊有一排類似大排檔既食店.
門口有炭燒魚, 烤海鮮既攤檔, 見到都流晒口水啦.
最後就叫了一條炭燒魚, 燒蝦, 燒鰤魽, 炸蝦餅, 冬陰公, 菠蘿炒飯, 飛天通菜, 真係成檯都係呀.
果魚, 燒蝦, 燒鰤魽真係無得頂.因為食落真係好香既炭燒香味呀, 加上鰤魽平時好少機會有得食, 真係特別鮮甜呀.
食完埋單都係1500baht, 真係好抵食呀. 食完晚餐當然唔少得食甜品啦,
人在泰國當然食泰國甜品…..芒果糯米飯呀, 要數芭提雅最出名既芒果糯米飯就一定係Central Pattaya road夾Pattaya saisong road行過少少(張龍記斜對面)既姐蓮芒果糯米飯, 一盒糯米飯好似係65Baht, 我地就買咗2盒返酒店慢慢嘆呀.
我排隊買既時候, 剛好有班香港人order了20盒明天送去酒店拎返香港, 當時莎拉仲心諗有無咁誇張呀, 之後返到酒店一食就真係好好味, 個芒果真係好清甜, 同其他檔口既真係有唔同, 因為莎拉第二日是但係街買咗盒芒果糯米飯, 個芒果真係食得出有好大既分別呢.
食完個甜品就早早瞓覺, 準備明天出外島玩呀.


text:
下午同Pong去左沙田市中心食Lunch,諗住食完可以去AIG度買水鞋,點知又多人排隊等位,食意大利粉,都唔錯Pong食一個餐有蒜蓉包一個辣肉腸意粉加一杯野飲,我就食一個磨菇肉醬意粉加一枝西柚汁,加埋全部$81,不過枝西油汁就貴左少少啦,因為7仔賣10蚊那處就賣15蚊呀,有機會下次都可以去食,食完都45分啦,不過我都唔甘心行去睇一睇,嘩!貴左幾十蚊喎,所以我都無買到就搭火車各自返公司啦.
食完飯返到公司小姐請左假,所以我下晝都無咩做,不過手頭上的工作可以捱到6點鐘.6點我打比Pong問佢走得未,佢話最快都要7點,咁我就自己去旺角食野先啦.去到旺角食牛根丸河加紫菜,同我同枱有一個肥佬,佢叫左一碗面加一碟菜,佢碗面連湯一齊飲晒,其實都唔奇,不過最恐怖嘅係佢碟菜食完仲要用舌"奶"乾淨埋,我心諗....如果我食唔晒走左佢會唔會攞埋去食呢??我都唔理咁多食完即走啦.
7點去到中心跑步見到教練,佢又捉住我講問我要唔要加堂,講左一大輪我都唔知點講,不過真係好貴,所以我都推左話比Pong話事.玩到9點鐘有一堂Bodycombat係唔洗錢嘅可以行去玩,我同Pong同佢個FD都係第一次玩,那裡的冷氣好凍,等上堂時凍到震........一到9點準時上堂,跟住音樂做動作,初初我都跟唔上,不過我無放棄,去到中間出好多汗呀,個人可以熱我連塊面都紅晒,真係勁........不過真係幾好玩,下次我都會再玩.
玩完10點,平時沖涼好少人,不過今日要排隊所以我都無焗啦.搞掂晒我想打比Pong時佢就打黎啦,我去交毛巾時剛剛撞到佢真係好今日唔洗等啦.行左一陣旺角就搭車返屋企,本來諗住唔食飯,點知返到屋企見雞翼咁好食我又忍唔住食左少少飯啦.


text:
咁我就即係坐車返觀塘攞身份證, 再坐皇巴去皇崗Pong係閘口等我坐的士去振興路嘅巴蜀風, 兩位朋友仔已經坐左10分鐘啦, 唔知係咪經濟低迷, 以前嘅星期一都無咁靜, 真係靜得恐怖
滷水拼盤點左上角個碟紅色嘅辣粉好好味架
唔知咩牛肉, 好辣
蟹皇豆花, 次次黎都會叫尼個湯
乾扁四季豆係我至愛, 用平時嘅煮法我係唔會食架, 第一次食佢就係尼間餐廳, 正
晾衣白肉, 又係次次都一定叫嘅, 今次可能無咩人, 所以每件都好大塊
尼個唔記得咩魚, 酸酸甜甜嘅好食架
水煮雞, 食完佢之後我個咀紅晒呀
尼d一粒粒野一咬到條利超麻痺
我就覺得尼個麵麻麻啫, 有醋味
大陸嘅豆苗細細條好好食架, 唔同hk個d嘅
唔知咩三大炮成舊都係麵粉, 我無食, 因為食完咁多野都好飽啦
食飽之後個姐姐攞左7碗湯水比我地, 我地得4個人, 可能真係無咩人黎送唔出, 不過我地都無食過, 因為好似水咁淡
食飽之後吹水吹到10點鐘就走人, 坐的士去皇室假期按摩, 個度好大架, 仲有幾個泳池, 不過我梗係唔夠膽游啦, 按到2點鐘就坐返車去皇崗返屋企, 返到屋企3點半啦
食咁多辣野, 一陣去大大一定痛痛啦
最後我想問下大家覺得我d相影成點呀???


text:
是日買左都營線Holiday Pass, 500YEN任坐都營線, 就已經去晒我想去既地方
第一站 : 汐留
今期Arashi有個新節目係日TV, 再加上Arashi成員leader有套新劇怪物小王子, 所以今次決定潮拜NTV, 之前聽d人講, NTV只係得間shop, 無得參觀, 今次去到見到做緊黃金週Promotion, 可以入去座building, 雖然都係無mud野睇, 但係有d攤位遊戲
呢個都算係汐留ge地標
裡面有勁大怪物小王子廣告
仲有d劇集剪報
我最鍾意個兩個廣告
入一入去間shop, 就敗左成萬yen, 白色個件係怪物小王子T-SHIRT, 藍色個件係武士高校T-shirt, 仲有怪物小王子folder同匙扣, 同埋魔女宅急便,龍貓毛巾
出黎就係麪包超人shop
番落地鐵站, 又有Arashi
第二站 : 五反田
買左pass, 唔怕搭多幾轉車, 番酒店放低d野, 就去五反田, 去五反田係因為諗住幫我個妹買d bb衫, 網上面話五反田有平bb衫買, 我地又見都營淺草線經呢個站, 於是就去下啦
我地間酒店一落去就係都營淺草線月台, 咁arm一落月台就有車, 我老公話呢架車arm嫁喇, 雖然有d質疑 但都上左車, 坐下坐下點解去左品川, 我明明見個都營地鐵線都無品川呢個站, 老公仲話我print個地鐵圖雞, 都show唔晒d站名, 越來越唔對路, 跟住架車係咁飛站, 去左京急蒲田 原來呢架車去羽田機場嫁, 拿拿林去對面月台坐番轉頭, 卒之都去到五反田
呢處地方都幾新鮮, 因為未黎過, 首先食左lunch先
食大阪燒同霜降牛lunch set, 約4000yen
食完飯去買bb衫個度, 去到先發現個座building原來係outlet, 有好多shop, 例如ABC Mart, Uniquo
最後買左呢d日本製bb用品
五反田沿路好多shop都大減價, 好似右手邊個本知床阿寒, 只係200yen, 雖然係2009年版, 我諗唔係東京, d野唔會成日變卦
第三站 :上野
跟住即刻又趕去上野買食物 淡麗啤酒係Arashi賣廣告嫁, 真係好好飲嫁
第四站:新宿
然後直驅新宿激安之殿堂買野
不過新宿真係好多人, 怕怕, 番濱松町食飯, 但係由於係日本黃金週, 好多餐廳都無開, 我老公仲講笑話係日本Good Friday (註: 如果有睇我Tasmania + Melbourne 之旅, 都知我地係澳洲遇上Good Friday, 所有舗頭都close), 所以唯有食拉麪
個晚我好趕時間, 因為要睇怪物小王子, Leader表情多多, 真攪笑
接住係Arashi最新節目
松本潤扮阿婆
不過最攪笑都係相葉, 個晚我爭d笑死左


text:
銀禧婚禮統籌 Jubilee Wedding
服務詳情
評語 提交評語
我哋架結婚花車係經酒店介紹係銀禧租既,佢無得俾我哋揀顏色,只可以request,結果最後都confirm唔到個顏色俾我哋,不過車既質素同埋司機既態度都好滿意既.
呢間喺酒店介紹嘅,佢哋話好多人都用呢間公司.我租咗兩架60人嘅旅遊巴,差唔多千六蚊來回,又有附加費,加埋大概三千六蚊,自己冇諗過租巴士都會喺呢個價錢,覺得都幾貴.
佢哋嘅服務唔喺特別殷勤,好似照本子辦事,成日叫我快啲落單,如果唔喺就會冇車.其實我都唔喺好遲覆佢,但佢好快已經話冇車,因為感覺唔搵佢唔知搵邊個好,所以都焗住繼續幫襯.我唔會覺得佢service特別好,當日冇見過架旅遊巴唔知架車舒唔舒服,但聽返意見喺佢哋都準時到,而且態度都OK,唔會催人落車,又冇聽到話架車舊或者臭,所以我諗應該幾唔錯.
Jubilee屬於大公司,而且我自己之前返工嗰間公司同佢哋book過車,啲車都幾新正,價錢又ok,所以揀咗佢哋.結婚當天都準時,車身車箱都清潔,服務都ok.
我仲租咗架2架接送巴士,一架24座,一架45座.24座$1,850包6個鐘.大巴$900一程,段程計.架車okay無問題,質素都ok.
很不幸當天主婚車和小巴的司機都唔熟路,一早已溝通好路線,但當日因迷路所以要兄弟們自己提供路線.後來司機同我地講佢係外判既,因遲到所以當日搞到幾不安.
小巴冷氣不夠,好熱;主花車雖然迷路但司機態度還是很好.真的是不熟路是致命傷. 期盼改善.


text:
2013年6月29日
半年一度的同學聚會又嚟喇
出席者包括:
Mike爺+Mike嫂, 靚太June+靚佬, Mingle+周生, 阿珊+阿就, Ada, 歡歡, 鳳儀
多謝 Mike爺Mike嫂再次借出豪宅熱情招待
靚太June的醉雞醉鴨舌好正, 薑蔥炒蟹又好味
Ada的紐約芝士蛋糕美味
更加要多謝工人姐姐啦
當晚仲整咗滑滑豆腐花
掛住玩唔記得影相添
佢地個個都話要攞番屋企玩
路人R給我的食用石膏粉比佢地搶晒呀
要快快入貨
隨時想玩都有得玩
2013年6月29日
另一款因為靚太話要食鳳梨酥
所以再咗呢個鳳梨卷
當然我唔會自己炒鳳梨餡啦
去咗二記買咗呢隻鳳梨餡
味道都OK 架
2013年6月30日
今日係舊同學聚會
為大家準備了兩款小食
先來一個元寶椰汁桂花糕
因為心急得滯
椰汁層未凝固好就加桂花層
搞到有d混合咗
2013年6月28日
終於第5堂喇
食咗4次賓墟
今日食下第二間
價錢差不多
都係賓墟好食d
Coey試咗個肉燥冬菇豬扒飯配熱檸水
佢話豬扒好實唔夠冧
檸水有怪味
我因為Lunch食得太飽
所以食奶醬厚多士配紅豆冰
多士OK紅豆冰好淡
2013年6月28日
今日 Lunch同芳芳撐檯腳
佢話要食越南野
公司附近呢間大叻都唔錯
佢例排食香芧雞扒飯
我就食法式蕃茄牛坑腩飯
加埋杯鹹檸七真係 very good
食食下芳芳見隔離檯碟馬拉棧炒通菜鬼死咁正
我地又叫咗一碟
今個 Lunch真係Full Full Full
2013年6月27日
成個星期冇同班好姊妹食Lunch喇
今日佢地話去飲茶喎
周小姐第一時間就話食木桶雞
佢真係犀利
為咗張優惠劵 ($38/半隻雞)
可以日日去食都唔厭
呢個木桶用來載豆腐花都唔錯呀


text:
( 28-may-2011 sat )
每月難得一次嘅 off 當然瞓到自然醒啦 不過瞓到 9 點半就醒咗 lu 對我黎講 一覺瞓天光係一件好奢侈嘅事黎呢 ~
同里奧大人去茶餐廳食早餐 食完就番屋企梳洗就出發去荃灣 lu ~
其實諗住行下咋 估唔到里奧大人又買到衫喎 同埋去食咗之前好想食果間米線呢 有心搵就搵唔到 無心搵呢 原來要去果條街就喺隔離 ~
食完再行陣商場就走喇 諗住去旺角 咁啱見到有 van 去旺角 感恩感恩 條街好似火爐咁 超辛苦呀 ~
我地喺快富街落車 因為司機話近花墟 其實我唔知邊到係花墟架 所以就問警察喇 佢無理由唔知 ~
諗住買水種植物 點知得好小水種植物 再入去繽紛過冷河 買咗香薰就走人 lu 難得同里奧大人出旺角 所以就同佢食夾餅喇 食完行下花園街就番屋企 lu ~
里奧大人坐 van 無啦啦問我番屋企第一件事要做咩 我以為話沖涼 原來佢話要開冷氣 佢好小話要開冷氣 咁佢真係好熱好熱呢 ~
番到屋企沖埋涼 嘆住冷氣超舒服呀 本來約埋家姐一齊去九龍城食嘢 後尾家姐打黎話都係唔去 所以我地都懶得再出去 喺屋企蒸糭食算喇 ~
7 點幾家姐又打黎問我地食唔食麥記 因為佢又要換杯嘛 咁我無乜所謂嘅 免費晚餐喎 我地一齊開餐 之後再食雪糕 睇下電視 坐到差唔多 10 點就走 lu ~


text:
( 16-nov-2010 tue )
今朝又去椰林閣食早餐 不過今朝飲杯咖啡都唔熱嘅 因為我食燕麥糠嘅時候食到粒粒黃糖呀 唉 如果唔係加咗燕麥糠 我實會換過杯架 ~
晏晝食麥片啦 原來過咗 3 日期都唔知添 不過唔理喇 3 日都無問題嘅 ~
今晚家姐即興黎我屋企食呀 住得近真係好喇 咁可以有人陪下我嘛 ~
是日晚餐 - 芝士焗肉醬意粉 + 蒜蓉包 + 雜果沙律
芝士焗肉醬意粉 - 家姐睇住我整汁 搞住傾計 所以唔記得加豉油老抽調味 所以今次淡咗 d 好在今次加埋芝士腸 咁就平衡番喇 ~
蒜蓉包 - 今次買咗一個好新鮮熱辣嘅法包 同埋一個硬過石頭嘅法包 真係好彩買兩個咋 因為用新鮮熱辣焗係唔好食囉 都唔脆嘅 話哂家姐特登黎食 整得唔好食我會唔開心架 ~
雜果沙律 - 今次食材有蘋果 + 椰果 + 粟米 + 紅腰豆 + 罐裝菠蘿 + 罐裝大樹菠蘿 食之前再加埋脆卜卜煙肉碎 真係好好味呀 ~
呢餐樣樣食剩一半 聽晚又要食埋 我真係唔識控制份量 唔係太多就係太小咁架 ~
家姐差唔多 9 點半走人 我就送埋家姐搭車就去做運動喇 今次真係論盡呀 番到屋企先知拎埋條 Locker Key 不過唔理 lu 我唔會再番轉頭比番佢地架 反正聽晚都會做運動 同埋打比佢地 佢地話聽晚還都無問題呢 ~


text:
2015年2月27日 星期五
15 首爾新春遊 ~ Day 3 戰爭博物館, 東大門
今朝經過大使館, 見個rate比早兩日再高多啲啲(142.2), 所以又換多少少啦
見到ISSAC吐司, 不過二少唔食行住食, 所以行過去對面街揾食, 本應想食呢間cafe, 但爆晒冇位, 唯有去左對面麥記啦~
食飽就出發, 去左 '三角地' 既 ~ 戰爭博物館
呢到免費入場, 都幾多飛機坦克睇
仲有個室內展館, 係介紹韓國歷史
行完就去返地鐡站果頭揾食啦, 見到有人係到拍野, 但我一個都唔識~
揀左呢間食
二少要既牛肉湯
我要既豆腐湯, 點解門口幅相同實物差咁遠架, 完全兩回事, 中伏!
好彩唔貴, 各 6000won
食飽就搭車去南大門行街
跟住去左新世界百貨遊左個圈, 最後行左返酒店對面間 COFFINE GURUNARU 到食tea
咁就 9500won
tea完就返酒店又浸又按啦~
擹夠就出發去揾食啦, 今晚決定行去東大門食雞~
途經呢條街勁多野食呀
先經過廣藏市場
跟住行去陳玉華啦, 但黎到勁多人呀, 話起碼要等大半個鐘, 所以....
轉左過隔離既 ~ 陳元祖補身一隻雞
除左雞, 仲加左個麵
最後加埋泡菜落去滾, 原來咁樣食, 啲菜仲甜呀!
埋單 22000won
食飽就緊係順路行去東大門啦~
二少話唔行過去DDP, 唯有影幅相就算~
今晚宵夜食炸雞, 本應係想食右邊肥仔果間, 但入去到乜都話冇, 所以轉左去千頌伊呢間Bhc到食
唔駛諗, 叫左個mix既, 一次試晒兩隻味~
我地唔啤, 所以改飲汽水
埋單 21000won
標籤: 15 ~ 首爾.自由行
訂閱: 張貼留言 (Atom)


text:
星期二, 12月 25, 2007
Fusion
第一個係廖啟智同陳敏兒話我聽死後嘅生活會係有幾咁開心...??之後就見到有燈,應該係BB夠鐘食奶,我真係醒左架,即係唔係發梗夢,今朝睇返BB食奶嘅記錄,時間大概四點半咁上吓...
第二個就仲奇怪,係有一個女人/仔(唔係好記得個樣,不過一定年紀唔大)教佛學,應該係無啦啦要上幾堂果隻,佢話佛學其實同數學差唔多,佢出左一條題目,佢問如果一個由四個三角型組成嘅四邊型嘅面積係點計???我當然唔識計and企左响度啦,望吓Terry(係啊,佢又出現响我個夢喇),佢就係咁劃,好似識計咁,但係睇唔明.而另外一個同學仔亦好R頭,但係好似都有劃劃吓咁.之後Miss當然話返比我地聽點計啦,但係個同學仔好似聽唔到,仲一路自己keep住劃劃吓,而Miss就叫我話比佢聽???到落堂嘅時候,Miss就過嚟同我單眼,之後仲同我講,叫我有問題記住搵佢喎,不過就淨係同我講咋???
鏡頭一轉,就所有同學仔一齊去左打badminton,不過唔見左Terry而多左幾個女同學仔???我只係企埋一邊睇,但係有一個同學仔個羽毛球拍斷左線,當然就輸啦,不過無啦啦有個三點式女仔出現,今朝醒左就有個feeling,個女仔其實係果個教佛學嘅Miss...真係fusion到唔fusion,搞到我有d亂,都唔知有無記錯個sequence添.
今次唔知點解,到左咁夜都仲記得個夢,可能真係太過估怪,又可能係有三點式啦.唔知幾時再發三點式嘅夢呢.嘩哈哈哈哈哈!!!
星期六, 12月 22, 2007
西藏生死書
我第一本睇嘅係1996年由鄭桭煌譯索甲仁波切1992著嘅西藏生死書(The Tibetan Book of Living and Dying),睇完都明明地,亦覺得好震撼.入面有幾點都好得意架,例如:
1.佢入面講到原來生男仔嘅話,個靈魂原來係鍾意媽媽而唔鍾意爸爸,咁我個仔仔咪...而如果係生女仔嘅話,個靈魂就鍾鍾意爸爸唔鍾意媽媽,真係幾得意.因為你地造佢出嚟嘅時候,原來佢一直都响左近睇住架...
2.佢又講到亡靈响中陰身,係要再次經歷同一樣嘅死亡過程七次,每七日一次,而中陰身嘅忘靈,敏感度係比生前强七倍,亦即係如果死嘅時候本來已經好痛嘅話,在中陰身就會再要痛多七次,每次就要痛多七倍.真係好金,所以真係唔好亂咁輕生,死真係唔可以解決問題架.
3.佢好簡單咁講原來個個人都可以超脫輪迴,不過要生平好好修練先得,meditate係其中之一,最好都係要打通中脈,所以我都真係唔可以再偷懶唔meditate喇.如果唔係嘅話就要請上師幫忙.不過以我嘅理解,都要睇你生平嘅業力,如果你作得太多惡業,死後就會被你作嘅業影响得好勁,試諗吓如果得一個人追你同比十九幾個人圍你嘅分別,邊個會易甩身d?
4.佢成日都話要搵一個朋友幫手念中陰聞教得度,不過佢就無講過呢編嘢係點,即係要自己去搵啦...
睇完之後就仲想知多d,於是就去借左本1993年由李毓昭譯河吧厚德同林由香里寫嘅大轉世--西藏度亡經(The Tibetan Book of the Dead),睇完真係無嘢寫,因為佢真係太短,唔明嘅就仲唔明,不過當係introduction都OK.
之後當然無放棄,繼續去借第二d版本啦.最後就比我借左2005年由張宏實歸納所有唔同嘅版本,再用上簡單易明文字輔以圖表說明,真係易明好多.
真係好值得花時間一睇再睇(不過我無咁嘅心機),裡面實在係教得太多有用嘅嘢喇,例如:-
1.佢好清楚咁講述左死亡嘅過程.
2.附錄入面有哂成編中陰聞教得度,淨係呢樣已經值得一睇.
3.除左死亡嘅過程,佢仲教你响唔同時候,用唔同嘅方法,去得到超脫.
4.佢將你响中陰有機會見到嘅所有佛父佛母嘅樣同特徵,都寫哂出嚟,到你真係見到時候,都唔駛打個突(因為原來有d都幾嚇人架).
5.佢將唔同版本嘅生死書,做左個summary,睇完呢個簡介,你可以知道邊個版本比較啱你睇.
6.原來頭七唔係死後四十九日咁簡單架,因為臨終中陰同實相中陰中間係有段時間昏迷,長短因人而異,實相中陰開始先計四十九日架.而臨終中陰嘅時間亦然,但係臨終中陰中間,醫學上已經話死亡架喇,所以真係唔知點計.
不過佢無講到陰身要再次死亡七次,但係無講到唔代表唔駛喎,而且佢話中陰身嘅敏感度係九倍而唔係七倍,所以都係果夠,唔好輕生啊.
星期五, 12月 21, 2007
Distant Healing後記
好似近排咁,隻耳仔同個鼻都有少少痛,今日又收到Alan個email,所以就諗住由今晚起,做多d self healing.今晚我清左隻耳仔一陣(大概十分鐘左右),個湧泉就即刻好熱(其實唔明點解會咁),之後我就比energy隻耳仔,比左十分鐘左右個湧泉就開始無咩feel,之後隻耳仔就無咁痛,不過個鼻就唔知點搞好,事關好近隻天眼,又唔清得,比energy又怕佢會痛.Anyway,唯有今晚試吓玩吓邊度,睇吓會唔會好d啦.
星期一, 12月 17, 2007
人生的最後一堂課....
人生的最後一堂課,該說什麼?
佢地好叻啊,我覺得好慘...但係佢地個個都behave得好啱好開心...慈悲原來真係好難...
1
Randy Pausch:如何實現兒時夢想 1/11
2
Randy Pausch:如何實現兒時夢想 2/11
3
Randy Pausch:如何實現兒時夢想 3/11
4
Randy Pausch:如何實現兒時夢想 4/11
5
Randy Pausch:如何實現兒時夢想 5/11
6
Randy Pausch:如何實現兒時夢想 6/11
7
Randy Pausch:如何實現兒時夢想 7/11
8
Randy Pausch:如何實現兒時夢想 8/11
9
Randy Pausch:如何實現兒時夢想 9/11
10
Randy Pausch:如何實現兒時夢想 10/11
11
Randy Pausch:如何實現兒時夢想 11/11
好感動啊,到我果時我唔知做唔做到"Focus on Other"果一點.
星期日, 12月 16, 2007
心輪同天眼都痛嘅??
今日約左兩個同學仔上我屋企練習,練到最後就玩send心經,開頭我就send比同學P,發覺好得意,佢開頭又要一陣Energy,中間就好似唔係好要咁,到最後又再要過,真係好得意,從來無試過手感會轉得咁多,可能我send得少,不過隻中指就有少少咭.到send比同學S嘅時候就無咩大feel,不過就好似條氣唔順咁,又開始好似有胃氣咁...
之後我地就玩兩個send比一個,第一個就試send比同學P,feel就無咩,不過就好熱,係我地三個都好熱,我仲差d熱到出汗添,話時話,今日都幾凍,似乎佢真係有d嘢好激氣咁喎.第二個目標就係同學S,感覺都係差唔多,都係有胃氣咁.到佢地同我玩,同學S竟然發現我個心輪痛,果然好勁.不過唔知點解,其實有由一開始玩,我個心輪就已經開始痛.唔通我真係有心結?
不過都同佢地同我玩搭羅個結果都幾match,都係天眼同心輪唔太好,天眼係咩就唔記得喇,但係心輪就係有條友比人綁手綁腳,之後仲有好多把劍响周圖...唔通我收埋收埋左好多嘢連我自己都唔知?
星期六, 12月 15, 2007
直覺
Anyway,佢無論attunement,幫人做healing都好有feel,真係令到我好鬼死咁羨慕.不過都係果句,我唔會強求,只會平常心去面對.而家就習中精神,努力d練習,我想信遲早我都會到呢個level嘅.
不過唔知係唔係咁啱得咁Q呢,我本來應承左星期四send d心經比朋友A嘅老公,但係星期三晚突然有種感覺,覺得果日係要send心經,但係當我一send嘅時候,我就醒起原來send早左一日,本來想立即收工,但係唔知點解好似好想繼續send,於是就一路send,send左三編心經再加一編大悲咒先停,但係當send到大悲咒嘅時候,發覺手感突然間變左,變得好溫暖.初初以為有好轉添,但係原來朋友A老公啱啱飲梗熱湯...
呢次真係錯有錯着,佢地星期三晚原有一d好切身嘅問題要傾,朋友A本來覺得佢老公會好激動,但係佢老公出奇咁平淨.第二日同佢傾返,佢就覺得可能係因為我send左d心經比佢老公,所以佢老公先會係咁.不過點都好啦,都好開心聽到佢老公可以做到咁平淨,一來對佢嘅身體都會好d,二來朋友A都會開心d.
唔知今次係咪其實我嘅濳意識收到風,知道今晚佢有事發生,叫我早少少send心經呢?如果唔係我都唔知點解會無啦啦早左.
星期五, 12月 14, 2007
用錯左天眼都唔知
Terry師兄教我,同自己講要用心輪去睇嘢???我當然唔明再加返問就係咁簡單就得?佢教我話意念係好緊要,唔講唔信,自從跟Terry師兄教嘅方法去做之後,每次meditate/send energy同healing之後,天眼就無再痛喇,反而個心輪好似撻著左咁.雖然都仲係無嘢睇到,不過我唔強求,只要知道用啱左方法,就已經好滿足喇.有時唔一定要睇到,幫到人就已經達到目的啦,唔駛一定要有嘢睇到架,而且越強求越睇唔到,都係平常心啦,我ready嘅時候個天就自己會話我聽架喇.
分享
不過朋友Z近排好唔OK,事源係朋友Z近排成日頭暈,醫生就話佢耳水不平衡,但係睇左兩次醫生都無咩好轉,佢就快又要去旅行,朋友A尋日終於都忍唔住,就咁响公司幫朋友Z做少少healing.朋友A就同朋友Z做膝頭,原因係朋友Z亦有少少膝頭痛,而且又唔想响公司做得咁大陣象,嚇親其他同事就唔好啦.不過當朋友A一路幫朋友Z做嘅時候,朋友Z話勞工穴係咁跳,我都睇到.而且做左幾分鐘,朋友Z就話好似聽到"pop"一聲,之後就聽得清楚左d.我就同朋友Z講,話佢可能個腎唔太好,因為腎唔好,膝頭就會差,而腎唔好,耳仔亦都可能會有問題,如果而家只係heal膝頭,但係連隻耳仔都好左,咁就更加可能係有關係啦.
不過我就唔記得吹個波仔,亦無行開,仲要行得好近添,你知啦,office嘅抽風系統唔會好得去邊,唔知會唔會中左d病氣,夜晚反到屋企就開始有d頭暈,亦覺好攰.於是就早左d訓,好彩今朝無咩事.返到公司,同事Z竟然話佢尋晚唔訓得,於是就send左d energy比同事Z,send嘅時候雖然同事Z無咩feel,但係send完之後佢話無咁暈,都叫做work.我地咁搞幾搞,搞到同事Z都好想去學,不過佢要等去完旅行返嚟先決定.等我星期一我再幫佢一把先,如果又好d可能會令同事Z更加想去學,到時咪又可以多一個同學仔傾吓囉.哈哈.講就咁講啫,主要都係想幫下朋友Z,因為佢再過多一個禮拜就要去旅行,等佢去旅行都去得開心d咁.
星期四, 12月 13, 2007
太極五行功
本書嘅內容都算唔錯,其中有一個chapter會幾吸引女仕門,佢話辟穀竟然有美容嘅作用,仲會令到皮膚增加彈性同光澤.嘩!淨係呢樣嘢已經可以吸引唔少女門徒啦.
裡面仲有講兩樣嘢我都覺得幾有用,好似話練開功嘅人嘅念力係會比一般人勁,原因係練功可以令到我地進入氣功態,亦可以令到我地排除雜念,從而駛到我地嘅意念更集中,駛到我地嘅念力更强勁.
另外,佢話多數練氣功出偏嘅人,都係自己嘅問題,有d就係因為意念太重,此乃練靜功之大忌,靜極生動,但係一動佢就驚,用意念想馬上停止.又有d因為行氣行得好,身體入面積落嘅病氣被迫出嚟所引起嘅舊疾加重,因為從中醫嘅角度,身體入面積落嘅病氣,係要發哂出嚟先會好,所以有d人食完中藥之後會發病,有d又會病情加劇,就係咁解.但係十個有九個見到d咁嘅情況都唔會繼續練功,搞到無哂信心.當然而家講我就講得好聽,到我有事嘅時候又唔知會唔會有呢種信念啦.
咁啱今日新聞透視又有講呢套功法,佢請左個心理學博士嚟講,從我嘅理解,個心理學博士講到law-of-attraction好似流嘅咁,好似連quantum-physics佢都好似有d質疑咁.嘩!佢就勁啦,連成個quantum-physics嘅學說佢都識質疑,我就唔識喇,差幾班真係差幾班...有時我覺得佢掛住一個咁勁嘅博士名,出鏡講嘢真係要特別小心,佢一句真係可以救到唔少人,當然同樣會累死好多人.
最開心嘅都係見到趙來發,佢發福左,睇落好似面色好過以前放左响blog嘅相,雖然我唔識佢,佢又唔識我,但係我睇左佢個blog一排之後,就變得好想知道佢嘅近況,亦好希望佢可以早日康復.
星期一, 12月 10, 2007
氣功
不過我今次嘅重點唔係講功法,而係比我搵到,原來有人做demo,仲放左上Youtube添啊,等我放條link比大家睇吓啦. 本來套功法係有六套功,不過我响youtube搵得三套,睇住先啦,唔錯架,我都係跟住嚟練架咋.
太極氣功十八式 第一套功 (上)
太極氣功十八式 第一套功 (下)
太極氣功十八式 第二套功 (上)
太極氣功十八式 第二套功 (下)
太極氣功十八式 第三套功 (上)
太極氣功十八式 第三套功 (下)
星期六, 12月 08, 2007
生命密碼
其實之前都有同我自己,老婆,仔仔check過都,叫做起碼有70%準咁,因為仔仔性格仲未成哂形,所以呢個case只可供我自己參考.一次食飯聚會中,同朋友傾開,當然就有朋友唔信啦,主要係唔信人點可能得個九個性格?星座甚至生肖性格咪仲準,話哂都有十二個唔同嘅分別.於是就引發我地嘅另一個話題:-
究竟同一年出生嘅人都有同一個特性(即係同生肖)?或是大概同一個月出生嘅人又會有同一個特性(即係同星座)?還是同一日出生嘅人會有同一個特性嘅機會大d呢(即係同生命密碼)?討論得出嘅結果係:同一個類別嘅範圍越大(生肖),佢個focus就越General.而當個頪別嘅範圍越細(生命密碼),佢個focus就越Specific.亦即係各有各focus,無話邊個準,邊個唔準.當然最Specifica嘅莫過於子平八字或者紫微斗數啦,因為佢地都玩到落時辰,不過就真係唔係咁易,無可能就咁一路傾一路都可以幫朋友check到,起碼以我而家嘅資質就唔得,無返幾年時間嘅苦練都唔會練到有咁嘅功力.即係話生命密碼係一樣好方便嘅工具,幾時都可以幫人check吓玩吓咁,就連收CV都可以馬上幫佢check吓睇吓個candidate啱唔啱駛,真係好似迷信左d添...
一路同唔同嘅朋友check,佢地個個都話準.我作為外人睇返,當然都覺得同我睇到嘅佢地,性格上係幾match,而佢地又再同佢自己嘅家人check,連佢地都話OK準.
當朋友問我係咩number嘅時候,我嘗試介紹卓越數(master number)比佢地,可能因為我係我識嘅朋友當中唯一一個係卓越數,所以仲未介紹過呢樣嘢.我好簡單咁講有卓越數嘅人,一生都會有大大小小嘅挑戰,命亦比較硬.之後諗返起,作為一個22/4嘅我,原來我真係有唔少死唔去嘅經驗.
好似小六畢業旅行咁,上一條樓梯,上到中間停嘅地方(即係比較平嘅地方),同一個同學仔玩,點知無啦啦比佢一推,我成個人向後跌,一跌就跌返落去之前一個停嘅地方,個人就一路都係直跌,仲咁啱有人響後面扶一扶,我先停止左個跌勢,亦即刻企得返響度.唔係嘅話,我身上點都最少會多一兩條疤痕.
又有另一次,跑去追巴士,跑到差唔多馬路口,見架車就響正對面馬路,又就快要開,於是望都無望,停都無停就繼續跑埋過馬路.講你唔會信,我一踏出馬路,馬上感覺到唔對路,唔知點唔對路法,總知就感覺唔舒服,仲要係好唔舒服果隻.於是就諗都無諗,馬上用盡全身嘅力向後退,點知即刻前面有一陣風經過,一架十四座就響正面前,全速經過,直情同架十四座零距離接觸,嚇到我當堂成個人都呆左,企左響度起碼一個字,郁都唔郁,唔知係腳軟唔郁得,定係唔想郁,因為咩都諗唔到,呢一次係我人生中最驚險嘅一次,亦真係唔想有第二次.
之前又試過無啦啦成個人跌左落猪屎池,我果時仲細,根本唔識游水,唔知點解個人,又會自己由池底(我感覺到隻腳真係掂到個梁底架)浮返上池面,聽講話個猪屎池都有十幾二十尺架,浮唔返上嚟就死梗.
大個左之後,有一次唔知醒,約左公司嘅人十點響大嶼山等,點知十點先醒,於是就馬上打電話,話比佢聽要遲半個鐘先到.跟住就飛車由藍田去大嶼山,當然係開到真係飛咁快啦.沿路都陽光普照,點知上到三號幹線,竟然突然之間傾盆大雨(落狗屎),視野跌到落去五米樓吓,鬼咁趕時間嘅我咩都唔理,照樣開得咁快,完全無收慢過部車,連咁嘅意圖都無.開得有幾快?半個鐘內由藍田去到大嶼山囉,仲要計埋換衫同落樓去停車場嘅時間喎(好似連牙都無刷).嘩,竟然咩事都無,但係沿路所有車都自動行中慢線,快線一架車都無,如果有一架車響快線我就死梗,而家諗返都覺得想當年真係唔識死.
至於挑戰就當食生菜啦,唔好誤會,並唔係話食生菜咁易喎,係食生菜咁多...我由細到大,諗得最多嘅,就係"有無搞錯啊,點解又係我嘅?".好似話個個偷嘢食都無人發覺,我偷親都中(即係比人發覺).總知多到數唔盡,後來大個咪諗,好嘅,上天又比考驗我喇,又係練習嘅時候.個人就開心返好多,唔會成日向唔好嘅方面諗,不過當然好多時都會唔合格,不過合唔合格在我嚟講都無咩所謂喇,最緊要盡左力,問心無愧就算.連我自己都唔知點架,可能係因為習慣左唔合格嘅感覺呱?
可能就係咁,我有時都幾"pei",所以我老婆成日都話我,唔係一就係九,我個人係無四,五,六果d咁話喎.即係話我一係就搏哂老命,一係就郁都唔想郁咁...因為我覺得上天會不斷考驗我,所以每次我要出擊都一定要比其他人用得多力,亦唔可以有保留,要盡全力先會有機會.但係如果當我覺得,果樣嘢對我嚟講係無咩可能,又或者覺得無理由咁so我嘅時候,我就會郁都唔郁...不過又好似唔係好關事咁喎,都好似係懶多d,哈哈...不過講開又講,又可能係咁,所以有時我都幾掋得諗,亦可能係咁,所以都試過響一間公司,升得比其他能力比我高嘅同事快.亦可能係因為咁,上次響之前果間公司裁員,到最後都無諗到要裁我,當然好多被裁嘅同事能力亦比我高.亦可能因為咁,雖然有d朋友都察覺到,我其實有時都幾黑仔,不過我不時都會覺得自己其實已經好好運,亦覺得做人一定要知足,要識感恩.希望我以後,都繼續不繼有大大小小唔同嘅感恩嘅機會.
星期四, 12月 06, 2007
遙遠發功-2
我呢排(上完level 2之後)無練氣功,又無練瑜珈而將d時間用哂嚟玩遙遠發功,都真係值嘅.不過我估我都差唔多要開始返果d練習,真係不能停太耐...你話一日得二十四個鐘,d時間點夠洗呢?
講開又講,唔知點解近排練無尚瑜珈無咩feel嘅?一d熱熱地嘅感覺都無哂,停左一日啫,就差咁遠添?可能又要練返一頭半個月先有返果d效果喇.
加油加油加油!Fighting!
而家觀想梗阿宋慧喬同我打氣啊.並唔係幻想,而係一邊觀想宋慧喬,一邊練功,哈哈...
講笑咋,咁做唔走火入魔就奇喇...
星期三, 12月 05, 2007
太極氣功十八式
除左功法外,佢都有提想練呢種氣功嘅人應該知下面呢幾樣嘢:-
另外佢提到原來唔係人人都練得,呢樣真係唔講唔知,點解上次阿sir無講到嘅?定我無聽到呢?
1.嚴重神經衰弱者 (唔明)
2.癲癇患者 (佢話會引發癲癇發作)
3.剛做完大手術的人 (正路)
4.懷孕不足三個月的孕婦 (都係正路)
5.月經期的婦女 (怕出血過多,但係如果係唔夠或者唔順呢我估即係得?)
6.有出血性疾病患者 (佢無講點解,我估都係同5一樣呱.)
7.七情過甚的人 (明明地...)
仲有其他,不過唔係好特別所以無放上嚟.
唔可以練功嘅情形:-
1.大雷大雨甚至颱風 (無聽過,但係佢講到會好危險架.最好都係唔好試喇.)
2.啱啱嬲完 (都無聽過,不過佢都講得幾有道理.)
3.太飽太餓都唔得 (雖然無聽過,但係我唔會囉.)
4.午時 (個個氣功阿sir都會教,不過佢講有case係要午時練,總算佢唔係一本通書睇到老.)
另外佢仲有講下面好搞笑嘅嘢:-
1.練完會有機會多屁.
2.練功前記得去解清大小二便. (唔好講笑,我試過一次唔記得真係好...辛苦架.)
而睇完佢嘅成功案例就更加令我相信每套功法對唔同人都有唔同嘅效果,佢d成功個案都幾勁架.佢除左介紹林厚省嘅太極十八式之外,仲有教少林站樁功同保健按摩功添,大家想知嘅不妨搵嚟睇吓啦
佢入面亦提到日子有功,大小周天都會打通,呢樣我都信,不過要幾耐就要睇你有幾勤力同有無恆心喇.
最後我想講我唔係將所有要知嘅都copy上網,呢個亦唔係我嘅Intention,所以有興趣嘅都係搵返本嚟睇吓,有唔少嘢我之前學嘅時候阿sir都無講架,所以都值得一睇架.(唔知係唔係我skip左果d堂阿sir先講呢...)等我睇埋隻VCD睇吓仲記得幾多式先...
星期二, 12月 04, 2007
西方reiki嘅分別?
History
Introduction
Attunementx4
Meditation
同學功課分享
個別case嘅成因及主意事項(包括hand position,飲食及日常生活主意事項)
係咁多!我問佢咩病氣,清場,氣場,七輪等等一概無講...以為miss講英文,所以我就用英文講一次Aura,Chakra,Byosen Scanning.但係個結果都係"咩嚟架?".佢仲話healing好快架咋,只要focus有事嘅地方去做就得架喇,做到手感有變就可以停架喇.我問佢點知邊度有事?佢就話問被你做嘅人咪得囉...
但係我平時同老婆做到一半都唔夠,佢就會係咁有嘢散出嚟,如果淨係做一度得唔得架呢?
不過佢地個個同學仔(除左我個friend)都好有feel架,有d又會想嘔,有d又頭痛,有d仲出哂汗添,有d響幫人做梗嘅時候會feel到個人原來有第二d地方唔掂,佢miss教話cancer都可以做,我真係搞唔明,不過希望佢真係咁work啦...
慈悲與同情
第一堂大師都有問我地咩叫慈悲與同情?我唔識答,大師當然有解釋,不過我都好似明非明咁.唔通係因為呢樣嘢真係太過抽象,定係我太蠢?
師兄都有三番四次提點,我開頭都以為我明,但係越諗又好似越唔明咁.佢近排都有響佢個blog度再提我一次, 點知今次我睇完之後,突然間....唔係明左而係好唔明咁...
其實原來一路我都唔係太明,道理本來好似好簡單咁,但係又好似好難咁...Thats why大師問我嘅時候我都唔識答...
唔明係唔明在,即係如果你個friend有事,你都唔可以主動出手?咁如果係你屋企人呢?都唔得?
但係如果咁,點樣行善啊?上天唔係有好生之得架咩?
我見到識嘅人出事,次次都會忍唔住出手.因為覺得呢個世界d嘢真係好似"慧眼視心靈講"咁,事出必有因.咁大個地球,無啦啦都比你識到佢,可能係上天嘅安排,唔一定係男女關係先係咁,朋友亦如是,同事亦然,會唔會可能呢個就係上天要你幫佢手嘅安排呢?再講,今次係你嘅同事,講唔埋聽日可能係你最好嘅朋友.
而且無啦啦好難會有人主動叫我幫佢架喎,一來我學嘅嘢咁另類.二來就算係明知得嘅,佢都唔一定好意思叫我幫手架?可能我試過太多次嘅無助,所以就有咁嘅感覺,覺得朋友家人有事就一定要有雷,要幫拖.可能我真係唔啱,但係又真係好難唔咁做,因為畢竟我就係我,唔知係唔係叫江山易改本性難移呢?
當然,出手之前我都會睇吓點先係最好嘅安排,如果係非我能力所能做到嘅,我就連講都唔會,費事比到一個假嘅希望佢,因為咁樣只會對佢做成更大嘅傷害.我亦真係有過一次(以上)咁樣嘅幫人經歷,其中一次真係好深刻,因為去到最後,我終於都明白到,原來件事唔係我能力可以step-in,咁嘅情形之下我唯有放手,亦傷得佢好深.我自始都經常會以此為戒,唔想好心做壞事.
其實有d嘢我又似係明左,好似話如果係出於同情,我嘅能場就會比佢拖低,咁就一定幫唔到件事,只會好心做壞事.對於呢個角度我無異議,完全同意.但係我真係唔會做到自己出手,但係都keep住只係慈悲?慈悲一定唔可以自己出手?
近排其實都係咁睇唔同版本西藏生死書啊咁,見到d上師修嘅拖受法,大概好似係要背負起目標人物所有嘅惡業,將呢d惡換哂做善業.如果係咁,拖受法究竟係算慈悲定同情呢?
越講越唔知自己想講咩添...都係等我再睇多d書,搵多d資料先再返轉頭講呢單嘢先.
星期一, 12月 03, 2007
遙遠發功
近排終於都識個c9 friend學reiki喇,叫做有個人啱傾咁啦.不過佢上完level 1話同人做或者比人做都無咩feel喎,於是我咪蛇王嘅時候同佢玩吓遙遠發功囉.但係我無事先同佢講,不過知道佢響屋企做吓家務咁,突然間收到energy應該無咩問題咁.發功嘅時候我覺得好熱,真係好熱,之前其實同佢玩過一次,但係就無熱嘅感覺,仲以為自己嘅問題,不過就同之前一樣好"吉".
之後問吓佢做梗咩,有無咩特別嘅感覺咁,佢當然話無感覺啦,之不過佢話佢煲梗粥比仔仔食,唔通我覺得熱就係咁解?再之後佢話佢會take個rest,叫我send d energy比佢feel吓,事關始終都係響公司,蛇王都不能太過耐,於是就send左兩分鐘比佢,但係今次一d feel都無,我估佢都無咩,果然同佢check嘅時候佢都話無feel.
我之後就再約佢今晚再send一次,一來我可以專心咁send,二來佢亦可專心咁feel.後記再補.
星期日, 12月 02, 2007
我老婆都話我好勁啊...哈哈...
我一嚟就同我老婆做個scanning先,但係發覺唔係有太明顯嘅分別,於是就咁幫佢用level 1嘅方法做吓就算,因為時間唔多,費事做到一半BB返到就唔係咁好.做到差唔多完,突然醒起自己發梗夢,唔記得最新學左嘅,仲有一樣叫七輪經脈healing添.於是馬上幫佢做一次,點知我一起手,佢就即該話好勁好有feel喎,搞到我幾開心啊,d信心直情返哂嚟,但係做到尾我問返佢有咩feel,佢竟然答我話唔記得左...真係比佢吹漲...不過做完哂之後,佢就話本來之前好攰,因為開完工,但係我幫佢做完之後佢就精神左好多.
啱啱睇完William Rand最新一期reiki magazine,發現佢原來有教用眼幫人做healing,叫做咩"Gyoshi-Ho",真係好鬼勁,如果用隻眼望吓就得,咁咪唔洗花咁多功夫?真係好啱我呢d懶人喎,搞到我好想買佢果套Reiki Touch Kit添,不過就係好唔想比果d運費,d運費竟然同果套disc set嘅價錢差唔多,真係有無搞錯...
Anyway,而家唯有等大師開level 3啦,上level 3話唔埋大師又教一d好勁嘅嘢過我地玩吓呢,真係諗起都興奮,哈哈.


text:
Wednesday, 16 December 2015
米卡音樂班
米卡音樂班
今日帶左米卡去上一堂音樂班, 係我D教育界朋友極力推薦既老師.一去到米卡已經扭梗眼訓, 見到老師就喊.不過一開始上堂佢就已經好投入好鍾意. 上堂首先老師會介紹佢既樂器ukulele同harmonica,之後就播音歌隨著rhythm去gently rock同lift個BB.然後所有BB同媽媽圍住個非洲鼓跟tempo地tap,又玩bumpy ball, maracas (砂槌), bells,唱Itsy Bitsy spider(學數數字1-8隻腳),親子合作打drum sticks(好似drummer count the beat咁打) 同tap老師個結他.最後坐o係三角鋼琴上面唱bye bye歌.姨媽察覺到米卡本身都有音樂感,上完堂更加increase awareness.西人老師以英文溝通, 其他媽媽英文都好好 J
好可惜呢個老師所有星期六日既堂已經full哂, waitlist都好長.希望儘快可以收佢啦.後感:米卡一直都少同其他BB接觸, 即使play date, 都未識同其他BB玩/交流.但透過今次音樂班我發現米卡係好protective of玩緊既玩具, 唔肯放手講byebye,我相信我以後要多留意呢點!
Subscribe to: Post Comments (Atom)


text:
Friday, 23 November 2012
港式街燈晚餐情意結
話說早排病得好緊要,有賴朋友們照顧啦,足足做左兩個禮拜廢人,仲嘆過係屋企,但大前提係已經幾年未試過病成咁.屋企啊媽彩我都傻,由得我自生自滅,Flatmate話啊媽一定同我好熟,佢既做法完全係示範之作,因為人地一邊照顧我,我多數一路反抗.叫我食粥我要食意粉,叫我食意粉我又要食公仔通心粉,麻撚煩煩咁,所以由得我去死就岩.三餐一宿,有埋藥食,但其實係因為啲藥先病咁耐都好唔返,最後決定做返自己,唔食藥兩日就好返都話左架啦,有時我唔聽話係有我道理既.
病重時打電話返屋企,努力忍住唔咳,講一堆廢話進入扮無事mode,老豆明顯知我玩野.而一個禮拜後打返去已經為時已晚,基本上屋企已經開得海味鋪.啊媽一路講,一路話啊老豆有幾錫我,由於當時Margiela上腦,一路聽一路覺得.....其實我physically都無得救架啦,不如用花膠條數俾我買個正版Margiela Clutch.....精神傷害大過身體傷害,醫心靈創傷緊要啲啊.難得我會計數,條數應該好重要,靜默左幾分鐘啊媽問:「Skype斷左線咩?」我自言自語話:「嘩..花膠條數可以買到個Margiela酒紅Clutch唔洗買H&M版MMM啦,燕窩數可以買到Balenciaga啦...兩條數加埋咪夠買Tom Ford,最多咪無骨膠原唔會死既.花旗蔘,最多咪少啲中氣囉還掂我霸氣搭救,嘩仲可以買MiuMiu好靚啊....」啊媽話:「你個衰女,人地一番心血買俾你補身,你細個老豆儲錢俾你兩隻衰野去外國讀書自己邊捨得買黎食,而家特登去買成日掛住手袋,有無讀書架你究竟,真係無人性.」
我發覺,女人買起野上黎,有時真係好無人性.
情況就如男人咸片上腦,女人會適時手袋上腦.
曾經用手袋上腦theory同老豆解釋,讀時裝真係會搵到錢,再用case study令佢更practical地理解成個理論,當日我又屈佢張卡去YSL買化妝品,佢即刻好深刻地理解,讀fashion好搵過做iBanker.
我對食真係無咩要求,食唔死唔會中毒即可,但當然我經常挑戰人體極限試新菜,真係最恐怖係咖哩芒果雞肉飯,朱古力汁蘋果牛肩,真係好食架.老豆成日唔知帶我地去邊食好,當然最好都係留係屋企食啦,但有時佢想出去食飯時,唔知係咪上一輩都有無限loop情意結,黎黎去去都只會去三四間風雨不改.
我屋企飯堂有:尖東太平館,流浮山霸氣老闆娘,尖沙咀Marco's結他叔叔,九龍城茶記,廟街街口,義順牛奶公司以及西貢全記大細uncle.真係全部都有返咁上下輩份,睇住我同細佬兩隻野大,去親都會摸摸我地個頭話大個仔大個女啦.其實上一代人情味唔單止係食店有返咁上下歷史,而係上一輩真係食開一間就到世界末日都唔會轉.而人情味係當你忘情亂9咁叫時,佢地會幫你cut單,叫你:「叫咁多食鬼到哂咩你,食住先啦.」每次聽到我就會覺得佢地真係同我老豆好friend,加上每次食親都一定係好野,從來唔會失手.然後慢慢會發現,年輕一輩餐餐都要新餐廳,eat-pay-go,基本上唔會去下次,就算有下次,到門口時都會發覺:「咦,執左既?」無限新鮮感,但好難會記得某一種特定味道.
尖東太平館係我屋企慶祝飯堂,生日啊升中六啊都係太平館食瑞士汁牛河,佢隻瑞士汁唔知點解真係第二度食唔到.每次係第二間茶記食牛河都會諗同太平館有咩唔同,久而久之就無再係第二啲餐廳食牛河,情況就好似睇Radiohead,睇完神級表演後,其他,都只係浮雲.流浮山就食打冷啦,斑頭腩即係油泡石班腩,蜜糖雞翼,豉汁蟶子,霸氣惹味系列好食到癲.老闆娘極之豪爽,成日鬧我老豆叫咁多嘥料,基本上係完全唔聽我老豆講野自己落單,就住我地一家四口食到幾多就落幾多,就住當日有咩新鮮就俾咩我地食,永無失手.
廟街街口打冷無得輸啦唔講啦,義順就因為老豆睇唔過眼澳洲牛奶公司明明唔好食又咁牙擦,所以永遠都會去隔離義順食雙皮奶,老豆真係好有型.其實義順呢,真係好食啲又無咁趕既.九龍城茶記燒味真係天下無敵,但睇佢個勢三間鋪變兩間,兩間而家變一間都大限將至,所以就算佢加到五十幾蚊一個燒味飯,我地都去支持,希望唔好咁快執啦,唔想食大家樂啊大佬.西貢全記岩岩開時唔出名架,係後來TVB效應先要訂位.細個Sherry妹好鍾意食上湯龍蝦,大細uncle好錫我次次去親都俾隻最大既我,而我呢........真係夠膽自己食哂架,後尾大uncle因為某些事啦所以永遠唔可以落床,細uncle自己一個撐起三間鋪.而家我去食,都仲會揀最大隻俾我,可能細個食哂啲Quota啦,已經唔多鍾意食.但每次去,仍然會食哂全碟,uncle加油啦你上鏡真係幾靚仔,有啲似黃金寶.
尖咀Marco's係平安夜飯堂,除左一年我無返香港之外,已經連續食左五年平安夜聖誕餐.好食唔係特別好食,聖誕餐十年如一日,龍蝦湯明顯係金寶湯,一舊食左都唔覺眼既鵝肝,一塊唔太好食既angus steak,仲有一個心太軟.唔好食,但內裡好似芬蘭小木屋有啲好crappy既聖誕裝飾好溫暖,而且有個uncle永遠被忽視地係一角彈結他.佢知我有聽,走黎問我鍾意聽咩,我話何韻詩啦!仲記得當時岩岩分手,佢係我身邊自彈自唱「我找到了」,即刻真係眼濕濕,放心啦uncle,第時我搵到之後,帶埋老公仔女黎聽你唱歌啦,你要繼續唱,真係有人聽架雖然唔好聽.
而最緊要,都係同屋企人去食.
今個聖誕又去Marco's啦,記住訂位啊老豆.
Posted by Sherry Yeung at 20:25
Labels: fashion, hk, life, local, restaurant
Subscribe to: Post Comments (Atom)


text:
今日去左會展
本身要睇幾樣嘢既
1.花球
2.媽咪晚裝
3.中式餅 & 龍鳯餅
4.問馬會攞d資料 ( 因為之前跟開我地個女仔己轉左兩次了)
花球唔係好多選擇 ----放棄
中式餅我地見好多人排隊 -----放棄
係網上睇到有blog 友話顯卓好多媽咪衫選
又話d服務好好
所以就去佢地個舖位睇睇
佢地當然有package喇
完全冇分任何種類既衫
即係婚紗,男禮,媽咪,奶奶衫都ok
佢地本身個package 係$2280 兩件
當然租得越多越平喇
顯卓係我地第一間入既舖頭
我地好直接好sales姐姐講
我地想睇多幾間先
佢就話如果真係有誠意的話比個更抵既價我地 ---- $1880
哈哈
都係貴呢
同埋我真係想睇多幾間呀
最後傾左大約15分鐘到喇
又有個類似經理既男人出現
話可以再平d
佢同計數機篤左個價比我地
我睇到個價我時我都打左個突
當然係扮冷靜喇
'竟然可以咁平???'
但講開價有條引
我再用計數機開反個價比佢
佢竟然一口答應喎
我都唔係好信呀
好 ....... 竟然佢咁爽快
我都好爽快咁答應左join喇
sales姐姐同我講
千祈唔好張我offer既價話比blog友知呀
(都唔知係咪真架??可能個個都係咁平!!)
就係咁
我join左顯卓了
過兩星期後就帶媽咪試衫
佢可以有兩件換呢~
之後去左馬會既舖位
一問之下
原來轉左跟我地張單係小姐係現場
我地問左d料
再攞左佢張咭片就走左了~


text:
啱啱有BLOG友問起有關PINATA嘅野,順便講下PINATA係乜東東
PINATA係墨西哥玩意(亦有傳源於中國), 以前喺宗教節日同喜慶時會打PINATA
而家歐美好多人生日,結婚等等都會玩
傳統嚟講PINATA係用CLAY嚟做嘅,但係因為安全問題,而嘅係用紙.PINATA內會有糖同小禮物.以前喺大多都係星形,但而家加入咗商業元素,多咗好多卡通人物. PINATA嘅真正玩法, 係要打PINATA嘅人矇眼,原地轉幾個圈, 周圍嘅人唱歌, 喺一首歌嘅時間內打PINATA. 打唔爛嘅話就到另一個人打...
由於安全原因,而家畀小朋友玩嘅PINATA都轉咗做拉繩嘅.打PINATA個人覺得好玩好多,不過真係要啲小朋友行開啲,唔好畀人打親!同埋我畀小朋友玩時都無矇眼, 無轉圈, 個個小朋友打一兩下,唔會過激~佢地個個都好守規,排住隊耐心咁等,佢地個個都好鐘意打! 打爛咗後啲糖會四散,小朋友就衝前去執囉~
打嘅PINATA爛咗唔可以再用,拉繩可以!拉繩嘅PINATA,可以自己"修理"返佢就可以再用!上網搵下點整就會搵到~
以下係我幾個整過嘅PINATA:)
影曦話要UNICORN PINATA, 整法喺呢到
想睇完成品嘅都CLICK入去睇下啦!
呢個主要係係用兩個氣球,紙同面粉漿造㗎!
呢個只係用紙皮相造,唔難㗎!
呢個就係我用咭紙同報紙整嘅~
睇下佢打得幾開心LOL


text:
除咗固有嘅題材之外,我都希望可以進一步發展更多範疇,以及嘗試用唔同嘅角度去寫文章;期望我響未來可以突破自己嘅框框,將更多幻想力,想像力投入 Tho's Dreams,延續奇妙!
2013年4月3日
Tho's Dreams 500篇文章 延續奇妙!
上星期放咗張 香港迪士尼樂園 五週年 嗰陣嘅圖片,其實係寓意緊 Tho's Dreams 第500篇文章!今日,呢個Blog終於累積咗500篇文章,又係一個里程碑!當然都要再次感謝各位網友嘅支持!距離上次300篇文章好似隔咗一段幾長嘅時間,可能係因為多咗更新文章,而唔係開過一篇新嘅;不過點都好,最重要係能夠同大家分享我所遇到嘅事,我嘅感受,我嘅夢想,以及 迪士尼 嘅奇妙!
為慶祝第500篇文章,Tho's Dreams 頁面又再換新裝,但大致上都同之前嘅頁面差唔多嘅.原先蔚藍嘅天空,而家已經變成漆黑嘅夜空啦!奇妙仙子 響半空灑滿奇妙星粉,環繞整個頁面!標題圖片就用咗 睡公主城堡,加埋兩旁嘅奇妙星粉,算唔算係重現 奇妙仙子城堡 呢?哈哈!
假如你嘅觀察力夠強的話,應該唔難發現,響頁面嘅右邊多咗一個同500篇文章有關嘅欄目!欄目入面,我放咗三個專題,亦係 Tho's Dreams 未來嘅最新動態!我都趁呢個機會介紹一下啦!第一個專題就係 迷離莊園,呢個全新主題園區將會響五月隆重開幕,試玩亦會於四月尾開始;所以,未來一個月嘅所有焦點將會集中響呢個全球獨有嘅園區身上,好期待啟動倒數嘅一刻啊!
咦?東京迪士之旅2013?等一等!係唔係打錯字啊?唔係 加洲迪士尼之旅2013 咩?我冇打錯字,反而,我想響呢到宣佈一個消息,就係:我轉軚了!我決定改去 東京迪士尼渡假區!一直以黎,我都同自己講,唔洗咁急,新巡遊響之後嘅五年都會演出,唔洗咁急趕住去啫!但尋日見到一張相片,我最後都忍唔住啦!啲裝飾真係超華麗!我要參與佢地嘅30週年慶典!
我可以響咁短時間就由去加洲改去東京,就證明咗 東京迪士尼渡假區 嘅吸引力究竟有幾強勁!今年,我要締造一個多姿多采嘅幸福歡樂之旅!敬請期待 東京迪士尼之旅2013 前篇!咁加洲點啊?我自己都唔知... 2015年將會係加洲嘅60週年慶典,或者嗰年先至去啦...
之前有一個專題文章分類叫做 想像‧繪畫,原本嘅用意,係想俾自己放一啲畫作上黎;但我始終都對自己嘅畫作冇咩信心,同埋都冇咩時間畫畫,所以開咗呢個分類咁耐都冇放過畫.而家我將佢改做一個新專題,想像‧帶動魔法 Imagineering Magic,將會係一個寫文章嘅新題材.
見到 Imagineering 呢個字,相信大家都估到,呢個專題將會同 華特迪士尼幻想工程 有關.上年,有一位網友響 Tho's Dreams 留言話俾我知,原來佢都對 迪士尼幻想工程 好有興趣!自此我地就成日傾計,討論好多關於 迪士尼 主題公園,動畫等等嘅野,成為咗一對好朋友!
前嗰排,我地決定合作,寫一啲以 迪士尼主題公園 概念為主嘅文章!稍後將會發展呢個新專題!
除咗固有嘅題材之外,我都希望可以進一步發展更多範疇,以及嘗試用唔同嘅角度去寫文章;期望我響未來可以突破自己嘅框框,將更多幻想力,想像力投入 Tho's Dreams,延續奇妙!
訂閱: 張貼留言 (Atom)


text:
*窗外景色
0
*第一次係街對住塊鏡影相,我仲好似唔知自己做咩,我個樣好似好多問號咁!!!
0
*第二張好d,都開始有d清楚見到自己個樣
其實依件事發生係兩個星期! 但咁啱係個手機見到d相,咪順便post係依道比大家睇下! 事原係我同Brian去交手機費, 我地平時多數係.....,佢榨車係個手機鋪頭附近,之後我落車入鋪頭交cellphone fee. 再之後係間pub門口等番. 但個日唔知咩事交完fee之後就聽到好多消防車聲! 又一大班人企係條街.我都唔知發生咩事, 但我一d都唔驚,仲建議Brian係第二道等, 咁就去咗一間咖啡店門口等! 當我等Brian個陣時,我見到咖啡店門口有塊長鏡,就攞起自己電話對住鏡黎自拍! 哈哈! 真係有d無料! 個日條街無咩人,我先咁做! 係渦!依間咖啡店去咗幾次我都係等Brian個日先知到個道有塊長鏡! 所以,好多人都講,其實有好多美好野係自己身邊,只不過我地唔用心觀察,就係咁白白滑失機會咗!
又有一日我watch完電視and玩完電腦,隻眼非常疲倦,就突然間心血潮走去窗道,諗住望下街上面d車....點知我台頭睇,睇到evening景色! 嘩!好靚呀! 估都估唔到自己屋企出面嘅景色係可以咁好! 洗乜妒忌人住山頂or湖邊! 自己身邊都住緊好地方.


text:
10 June 2011
台北,台東花蓮,台中 2010-10-09to15 - Part.02(10Oct)
搭8點半既車到花蓮,車程都幾長下,去到已經11點,再搭埋的士去目的地越牆工園,都半個鐘後,可以我地太早到.所以房仲未ready,就咁係度坐下望下,環境唔錯,面向太平洋,仲有d干草呀木頭既椅等等,感覺relax,有d似泰國渡假既感覺,而且好多貓貓狗狗又豬又
雞又羊,非常熱鬧,哈
入到房後真係幾靚,可惜就係地下所以對出望唔到海而只係一d樹木,而且老闆娘話因9月打過風,所以好多樹都霖左,有d地方都未整得好晒,佢話我地黎得正係時候,太早又會好熱過多兩星期又會開始凍,聽落台東都真係天氣多變既地方,可能面對太平洋,打風寒風少不免
坐左陣就出市中心食野,原來call的士比就咁係街嗌的士平成半,我地由火車站到民宿4百但出番去只有2百多,非常好
去到市中心其實唔太大,只有3-4條街係比較熱鬧d,所以我個gps死左都尚算ok(可能之前一日比雨整濕左所以出左冷氣地即開唔著,好彩有print地圖),之後因無咩特別野想食,就入左間食麵及水餃既地方,d餃真係幾好食但麵呢就完全冇味道,哈,而佢係隔壁買既果汁呢,就真係用生鮮生果做,唔錯
之後就係離開最熱鬧既街再行遠少少睇下,感覺有d似日本,但開既鋪唔多,街頭亦冷冷落落,後尾亦行左入去街市睇下,之後無無聊聊既就行番市中心,行左入一條舊鐵路行人徒步區,地下係鐵路既路軌,但已填平,旁邊保留左一d火車既路燈街燈等等,感覺尚可,後尾因時間多既關係,就入左間叫春田咖啡既coffee shop坐左陣,最後攪到天黑先走人
諗晚餐食乜時就想起出黎時司機大佬話有個夜市係南濱公園,應該有野食,所以最後就決定左去睇睇加埋食晚飯,可能係星期日既關係,夜市唔太多人但就保留左好多比較舊式既攤位遊戲,行下走下去左海邊,有好多人係度放煙花,都算熱鬧但可能因煙花既質數一般,好易周圍飛,都有d危險,哈
後尾去左間地攤,叫石板烤肉,叫左d肉呀班甲呀仲有烤餅等等,個烤餅幾好食,而個竹桶飯就外型特別,但味道就一般了,一路食住地攤外面一路放煙花,其實都幾有趣

Photo Link <<<<<<<<<<
No comments:
Subscribe to: Post Comments (Atom)


text:
今日對Yuki嚟講,算係自出生以來最重要嘅一課~
我哋希望Yuki知道有好多哥哥姐姐為咗佢哋嘅未來,日復日,夜復夜地去爭取,去發聲!
今日我哋享有嘅思想自由,言論自由,並唔係必然!
我哋更唔希望要到大家失去咗之後,先覺得要珍惜~
已經第十日於香港政府總部嘅集會,每日令大家見到更多香港人團結自律可貴嘅一面! 尋晚有參與者暈倒,救護車要進入十二萬人群中救人,大家自動自覺開條路出嚟,傷者迅速被送走~ 另外,不單止集會後無亂掉垃圾,大家更自發地為垃圾分類添~
今日係星期六,仲有氣球派發,集會團體為咗令更多家庭帶埋小朋友一齊出席呢次咁有意義嘅公民教育~
支持你哋!
電視台直播著整個集會俾全港嘅市民~
宜家技術先進到袛要用咁少嘅器材就可以即時將畫面即時網上直播~
民間自發嘅運動,有唔同形式嘅反對聲音,縱使字體不同,但係最重要係大家目標一致~ 呢個就係現在香港尚且可貴之處!
台上一位又一位參與者同大家分享佢哋嘅感受同睇法~ 司儀們經過十日連續不斷為大家主持集會,每一個把聲都變得沙啞~ 集會地點係政府總部外嘅空地,宜家變成大家嘅「公民廣場」~
Yuki! 請你好好記住呢一日~ 呢啲就係自由嘅可貴~ 雖然今年六歲嘅你仲未係好明白發生緊乜嘢事,但係希望你大個後會繼續為呢種得來不易嘅自由努力爭取呀~
小朋友係我哋嘅將來,我哋嘅希望~
睇住Yuki開心嘅笑面令我哋更肯定地要為下一代去努力去堅持~ 等佢哋繼續可以嚮呢個自由嘅環境中成長!


text:
26 March 2013
Disney California Adventure 我地嚟喇!
我地5個喺Disneyland Park直衝過去對面
到喇!!!
地下有好多刻左名嘅磗頭
係唔係捐左錢就可以刻一塊?
定係紀念d咩野?
我地開始玩California Adventure 喇
好興奮啊 我咩都要玩
呢個飛越加州好好玩
坐上去座位 就好似坐緊滑翔機 可以睇晒成個加州嘅縮圖
飛越加州對面有Minnie's airline show
Minnie著住機師裙仔好靚啊
唔好以為Minnie做完show會走呀
快d跟住佢
拿 都話跟住佢有著數架啦
可以排隊同佢合照架
好開心呀!!! 機師Minnie好靚靚
佢指住我件Verona Minnie Tshirt
上次去Verona嘅Disney store買呢
我和機師Minnie
到左Golden state
Daddy跑去攞今晚水幕嘅pass
呢張Pass就係令我地喺Disneyland Park急急腳跑過嚟嘅原因
水幕每晚有兩場 我地十二點幾過嚟攞嘅Pass已經係第二場lu
如果冇呢張pass 係好難睇到水幕呢
Grizzly river
會濕嘅遊戲都冇興趣 呵呵
睇精品好過啦~~~
唔係好多人 快d去
靚靚牛仔帽
仲有好多衫同配款
但價錢都幾貴
有個explorer camp
好多人玩呀 好似泰山屋咁嘅
有野睇 有得行下繩網 搵下野
向期待以久嘅Paradise Pier進發
oh~~~!!!
終於見到Mickey摩天輪Sun Wheel喇
相真係影唔到現場嘅震撼
靚 靚 靚~~~~~~
嘩 Mami睇下丫!!! 好靚 Sun wheel!!!
靚還靚 我地要去食個靚lunch喇
睇靚靚disney風景嘅Cove Bar
等左一陣就有位喇 Cove Bar
靚靚menu
坐到近摩天輪嘅位喇 yeah
可以影靚靚相
呢度嘅野食ok啦
但飲品方面就真係唔錯
美國嘅果汁或者lemonade嘅杯邊都會有d糖痴住架
好靚好得意
Um... 揀咩野飲好呢?
好似好多都好正咁bor
識我耐既都知我一定揀士多啤梨啦
yummy 一檯美食
一眼盡是靚靚Adventure Park景色
Cheers! 旅途愉快啊
食飽飽 就去見我嘅仔仔don don
oh~~~~ What s a 加州鴨~~~~~
攬攬先啦
仔仔你今日好靚仔好乾淨喎
um....仔呀仔 我要走喇 唔好捉住我至得架
好迪土尼嘅迪士尼商店啊
呢度shopping仲可以等Duffy出嚟tim
美國disney嘅精品好多都同香港一樣
但Duffy嘅精品就有好多唔同
當中最吸引就係呢隻2013年畢業Duffy
mami諗左好耐想買又唔買嘅Duffy畢業公仔
仲要係我畢業年2013年呢
想比錢架喇 但mami諗起之前買左隻畢業donald duck 都係擺低lu
唔買 就影張相啦
2013嘅畢業生都快樂
D 精品 樣樣都好靚 但...樣樣都幾貴...


text:
12月22號 book 左studio 同小齊影相
其實耐唔耐都會book下studio 同小齊影下相,
你知d 小朋友大得好快,
自己影又唔夠專業, 所以敗家媽媽會買d groupbuy coupon cheap cheap 地影下玩下咁囉~~
通常半年影一次到啦, 一次夏天衫, 一次冬天衫咁就差唔多~
8ook左6點影, 之前要係屋企試下造型先,
小齊自己拎左阿公副 rayban 眼鏡o黎襯囉, 真係幾有fashion sense 喎衰妹
小齊個頭夠大, 戴墨超都幾上鏡, 等我都考慮下買返個bb 版rayban 比佢先
出發了~
戴左新頭箍, miss grant 今年o既新款
敗家媽媽自己都戴過, 好elegant
又係一貫miss grant o既重釘功風格, 好靚哦~
睇埋catwalk show d 姐姐示範, 嘩, 襯灰色衫一流~~
今次我地約埋晴晴姐姐一齊影, 兩個小朋友去到studio 先high 一返
影左一個鐘左右, 晴晴姐姐心情不太好, 唔係好肯影相同埋笑,
變相益左小齊影多左
攝影師哥哥都話小齊好專業, 埋位就笑果隻,
佢話呢d 叫佢笑就笑o既bb 真係十個都搵唔到一個, 好難得喎
星期日係ballet day, 晨早去學芭蕾舞, 2012年10開始學, 到12月都3個月了
難得係小齊都似乎幾enjoy, 除左開始時有2-3 堂有d喊豬之外,
而家已經適應得好好, 學校仲話保送7月去考試
errr....雖然唔知小齊跳成點, 考試云云都係得啖笑啦
佢到時肯"郁"我都好感動了~


text:
白加煎覺得上季日劇唔算有咩好出色嘅戲
响眾多戲之中揀左"家政婦三田"
最終回,日本關東地區去到40點收視
好似仲話係日劇史上最高收視嘅第三位
白加煎又覺得唔算好睇到會有40點收視
不過可能只係哩套唔係純愛劇情,又有家人關係嘅元素,而三田陰霾個性嘅背後原因....
哩d因由就引發各階層性別嘅人仕都有興趣追睇落去
劇情由男戶主年輕時奉子成婚,思想都未準備好有一個家
繼而無法真心擔當父親嘅角色,後來因為搞婚外情,提出要同太太離婚
太太受唔住打擊而自殺
哩段劇情都係反影時下日本30幾歲男仕的情況軟弱而且逃避責任
(哩個唔只係日本嘅問題,其實地球上好多地方都有哩個現象)
因為女戶主自殺死左,遺下四個仔女嘅日常生活
就唯有聘請家政婦代勞,而哩個家政婦就係'三田"
人物關係圖
三田永遠都係哩個打扮,羽絨外套,cap帽,仲有一個男裝公事包
原來又係另有典故
不苟言笑嘅三田响工作能力上接近萬能
甚至戶主嘅家人要求佢做咩(包括殺人放火)佢都會唯命是從
無論家事,學識,體能都相當好嘅三田
去到哩間屋企做家政婦,男戶主因為婚外情而令媽媽自殺
最初幾個仔女係無法原諒爸爸打算離棄佢地,同情婦雙宿雙棲
而男戶主結果都响婚外情同仔女當中選擇左家庭
家人關係得以改善,三田係功不可抹
但其實從來都不苟言笑嘅三田,一樣有自己無法忘懷嘅過去
其實哩個咁冷酷嘅角色,可能搵天海佑希做都可以
不過天海佑希就多左一份女強人嘅感覺
做一個家政婦又好似乎唔及菜菜子咁有說服力
三田嘅口頭禪係"承知しました",正正就係表現出佢係唯命是從
只要話係"業務命令",佢就會接受
劇情中段講到戶主一家人嘅家人關係修好,每個人都感激三田嘅幫助
終於哩家人決定反過黎幫三田解開心中嘅結
過去嘅痛苦經歷令三田立誓今後不再展笑顏
當然最終回嘅收視可以去到40點
咁當然係終於都見到對往事有點釋懷嘅三田
响戶主一家人嘅要求之下,三田終於都肯笑
總係覺得哩套戲可以去到40點收視,當中都有"天時,地利,人和"嘅因素
全套戲都有d劇情係牽強,雖然都有煽情橋段但又唔算係讓觀眾太情緒失控
不過同季嘅日劇中,"家政婦三田"都算係比較吸引


text:
Saturday, September 19, 2009
無心插柳 - 第一次食米糊
健康院姑娘建議BB o係6個月左右先米糊, 但身邊好多朋友都比bb好快食米糊, 有d 早到一到4個月就食奶以外既物體. 奶奶都想我快d 比Midby食米糊, 佢話驚Midby唔夠飽, 但我係好乖既媽咪, 我聽健康院講, 想等到接受6個月先比bb試下, 因為健康院建議得既一定有佢地既理由, 加上我好想o係我仲夠人奶既時間比多d Midby, 等佢儘量o係頭6個月吸收多d人奶既營養同埋抗體. 不過...見到個個朋友都話比左bb 食米糊, 我都有d 心思思想比Midby試下架! 所以我同Midby爸講會等下個weekend, 即係Midby足左5個半月喇, 就一齊同Midby爸餵Midby食. 今日, 亦即係Midby5個月1個星期大, 我去左bb開倉, 買左d 夾仔比佢, 去埋wellcome 番屋企之前買左個白粥食, 我貪得意比左Midby食小小, 佢好似好鐘意, 仲識得吞, 仲用雙手去捉我隻手, 唔比佢食, 佢就喊, 所以我即刻好快手去開左之前買左既healthy times cereal, warm左1安人奶, 去開d cereal 比Midby. 由於我唔鐘意warm d 人奶warm 太耐, 所以用佢來開米糊唔係好開到, 令到d cereal 有小小"傑", 姐姐話冇問題, Midby應該食到, 我就比Midby 試下啦... 點知, 一放佢去highchair 度時, 佢見到有野食, 就即刻表現出佢好急既表情, wa...比遲一秒佢, 佢都唔得, 姐姐話佢似我, 食野急.好開心, 我係第一個餵Midby食野既人, 我餵之前叫左Midby爸law camera, 我想將Midby既好多好多既第一次紀錄低, 所以Midby爸就同我做錄影, 姐姐就捉住Midby手仔, 而我就餵佢食. 第一次餵Midby食野, 覺得好得意, bb食左野之後會吐出來小小又食番, 之前佢食d 奶以外既野會有個好怪既表情, 但係今次佢個樣竟然同食奶既樣一樣, 只係個咀仔郁下郁下, 嗒下嗒下, 好似好enjoy 咁! 呢次食米糊真係合哂天時地理人和, 食既時間係5:30pm, o係食奶之前半個幾鐘頭, 食左一安既米糊之後同佢講"finished! finished!" 之後佢就喊喇, 喊左一陣停左就比佢飲小小水, 佢既食米糊第一次就完成喇!!! 之後等多半個幾鐘頭後, 佢就食140ml 既奶, 竟然食得哂, 即係佢呢一餐係一安奶+米糊+140ml 奶!! 雖然Midby既第一次好似好順利, 我都唔打算聽日繼續比佢食, 我都係想等到5個半月大先繼續! 我呢個星期好努力去追奶, 比得幾多人奶就幾多, 希望等到冷箱o個幾包冰奶都飲哂喇, 我先同Midby加米糊! Midby仔: 媽媽睇住你既成長, 一日一日既進步, 真係由心底裡高興出來!! 就住做個乖乖小孩子呀!
Posted by Midby Mum at 8:18 PM
Labels: Midby 之點點滴滴
Subscribe to: Post Comments (Atom)


text:
歡迎各位同學抵達峇里國際機場
係之前嘅基本資料篇入面有講過關於入境等等好基本嘅資料 (原文連結: 去旅行前做好準備 - 基本資料篇 )
當你到達機場,又過埋海關後,點算呢?
好,我相信你暫時只會擔心幾樣嘢,首先嘅係
有乜嘢會令你心花怒放?
錢!
係你過完海關,望住行李輸送帶嘅右手邊,你將會發現ATM機乙個.當然係機場入面仲有有幾間找換店,不過to be honest果幾間你唔好預佢個rate會好.
打卡呃Like
你可能已經開咗roaming / 係香港買咗電訊商嘅東南亞data Sim / 係香港租咗wifi 蛋 / 幫襯末來的我買咗當地電話上網卡 (無錯,我在此承認我的確打算係將來順便做埋呢類型小買賣!我係賣廣告呀~呵呵)
假設以前任何一項都無你份,而你打算唔駛上網 / 淨係番酒店先用wifi / 遲吓自己係街度自己買sim card等等等等....唔緊要,因為峇里機場係有免費wifi嘅,仲要基本上一落機已經connect到,訊號仲要相當之唔差添!
老老實實,我一直都對機場wifi有偏見,甚至發現越發達嘅地方,機場wifi就越差添!峇里機場入而嘅wifi訊號實在係令人喜出望外.
係排海關嘅同時,就可以補番之前成五個鐘無得上網嘅痛苦.
熱情嘅陌生人
拎完行李後,你仲要排隊過X-Ray,基本上都無乜特別事會發生.但係你可能由拎到行李到你成功上你選擇嘅交通工具前,有人會好似好熱情地幫你拎行李.
各位同學,將心比己,你都唔會為興趣係機場不斷幫人拎行李嘅.所以你只要禮貌地拒絕就得架喇,佢地亦會知難而退.
記住,人地都係搵兩餐,微笑話唔駛就得,唔需要惡,一黎無咁嘅必要,二黎你亦唔會想用惡黎開始呢個咁relax嘅旅程
車車車車車
你由峇里去酒店有以下幾種方法
1. 你有朋友黎接你, well, fine
2. 酒店派車黎接你 - 好多酒店都會提供呢個服務,其實我幾建議你咁做,特別如果你抵達時間比較夜的話
3. 你book 咗車黎接你 - 理念上同Point 1係相同嘅,我係未來嘅日子亦有考慮過可能會提供咁服務 / 幫你搵司機,不過當然你亦可以自行搵司機黎接你.
4. 的士
機場外面有的士Counter, 可以幫你正式地叫到的士.佢有列明價錢去邊度大約幾多錢,但係要留意佢夜晚係會close 嘅,所以如果凌晨先到,都係book定車黎接你好
機場的士收費表如下:
Kuta: 10 – 15 分鐘
Legian: 20 – 30 分鐘
Seminyak: 20 – 40 分鐘
Canggu: 35 – 50 分鐘
Sanur: 30 分鐘
Jimbaran: 15 – 30 分鐘
Candidasa: 1.5 – 2.5小時
Denpasar: 35 – 40 分鐘
Nusa Dua: 20 – 30 分鐘
Tanjung Benoa: 30 – 40 分鐘
Ubud: 1.5 – 2小時
Padang Bai: 1.5小時
你亦可以選擇行出機場,自行截街上嘅的士 (不過你一定係好熟峇里,亦無可能仲睇緊我呢個blog)
記住,峇里的士要搭Blue Bird! 車身好易認,藍色有隻雀咁,佢地係大公司經營,會跟meter收費
你係拎完行李一出機場,你會發現你會被大量熱情的陌生人包圍.佢地全部都係司機,如果你未諗到接送,佢地會主動offer接送你到酒店,甚至你全個旅程嘅接送;如果你話你等緊人黎接,佢亦會好熱情地同你講,如果你朋友臨時同你反目而放你飛機 (我真係試過個司機咁同我講),你可以選擇吓佢.
峇里的確係一個非常熱情同埋友善嘅地方,不過機場果班司機叔叔嘅熱情係更之為甚,熱情到你幾乎懷疑佢打算請你番佢屋企食飯,同埋馬上契個仔比你咁滯...........不過人地都係搵兩餐啫
佢地的確係正常嘅司機,只係價錢會比出面貴少少;如果你有牙力又有興趣,可以試吓同佢地講價;事實上價錢亦唔係貴到一個太過離譜嘅情況.
如需轉載請列明出處
如果想留意多d有關峇里既資訊, 請多多支持去我地嘅facebook page比個like! :)
https://www.facebook.com/withlovebali


text:
今日係我人生第一次入沙田馬場
我,哥同聰3個11am搭276P去上水
再轉火車到馬場站~*
入場個時工作人員會每人派發一個紀念襟章
呢度比我想像中規模大好多,而且好乾淨,好靚~~
最緊要係呢度有好多食店,但D價錢就貴過出面好多喇…
我地一入場就係美食場度食野
哥佢地食普通熱狗,我食碎洋椒熱狗(多左3塊蕃茄,碎洋椒同茄汁)
我最細粒但我食最大份!!??
之後我地係終點位置由第1場企到尾2個場
每場D馬跑到臨近終點位置時D觀眾就嗌得好厲害~!
今日有2場國際一級賽
第一場係冠軍一哩賽
好爸爸的馬主係賽前黎左我地隔離再隔離睇比賽
架攝影機成日影馬主同附近既觀眾
所以我地成日出現係大銀幕~
賽事由好爸爸勝出之後,架攝影機由馬主個邊掃過黎,呢次實上電視…
當D練馬師同馬主等等係我地前面行過時D觀眾超熱情呀
我後面個男人成個挨晒落我度想遞報紙同筆比人簽名
但佢最後唔成功,我就比佢逼到掩住個頭縮埋左=.=
講真,我好唔鍾意同D麻甩有身體接觸囉…
當時真係好想批!!!!!
但廢是個麻甩發癲生事啦…
第二場第十屆愛彼錶女皇盃
由於唔係由港馬勝出,所以觀眾的反應好冷漠~
不過由楊紫瓊負責頌獎,見佢行過個陣個樣同上鏡一樣
但佢真人係瘦好多,D肌肉好結實,一D都唔大隻,真係好fit~*
無聊時幫狗狗影相:
由於太肚餓既關係,我係上水買左個吞拿魚包食
係YL又食左2粒燒賣先返屋企


text:
五分鐘免搓包 - 低筋麵粉團做的Focaccia
Jul 13, 2010 9:49 PMPublicPageviews 1026
麵團已經雪咗七日, 攞出嚟睇吓聞吓, 真係仲ok喎! 但係的麵團真係好濕, 要落好多手粉先攞得起. 勉強做咗個圓形, 但好快佢又撻番扁扁的. 嘅然係咁, 我就扁扁地做個Focaccia.
今次用個圓形9"焗盤. 放响室溫大槪發酵咗個半鐘, 但係唔覺大咗好多.
我開咗礶葡萄牙出品嘅水欖(Olives)
呢隻水欖好好味, 用嚟配紅酒好正. 不過有核. 口感相當好, 不過要去澳門買. 香港有無得賣就唔知嘞.
我用咗9粒, 不過要開邊起核.
去Mrs Kua 到攞咗的rosemary...
跟著整包嘅過程就全部唔記得影相......
今次除咗掃橄欖油之外, 再灑咗的蒜蓉粉上去. 一灑咗蒜蓉粉之後又有的後悔, 因為唔可以焗得耐, 因為的蒜蓉粉會燶同變苦. 結果將個焗盤放低的(焗爐底有放水), 焗咗三十分鐘, 個包亦唔覺升高咗好多. 出爐時, 覺得個包好硬.
將個Focaccia切開, 睇落都有好多氣孔, 咬落去有的韌, 但係並唔係好似上次咁外脆內軟. 但嗰種韌度可以接受, 唔會好似史前怪物咁韌, 食到牙都軟.
綜合呢三種麵團做出嚟嘅免搓麵包, 用普通麵粉做係ok嘅(咁梗係, 人地Artisan Bread in 5 minutes 都係用普通麵粉), 但我覺得用高筋粉麵團做嘅包好似比較好的. 而低筋麵粉做出嚟嘅麵包, 手感同口感都好似差咗的, 所以應該唔會再試做. 而高筋粉同中筋粉做嘅麵包同 pizza都ok, 應該會再做.


text:
16/10/2009 先雨後晴 / 港灣,牛車水,Suntec City
我哋間房望出去嘅view呀!個泳池幾靚,不過喺對面間酒店咖!
其實哩間酒店係幾近啲旅遊點,直望已經見到Singapore Flyer啦!
起身時發覺嗰個輕觸式電子板又唔work嘞!原全冇反應呀!我今次都費時打電話等人嚟,貼張紙叫拾房嗰人幫我哋搵人嚟整呀!
今朝我哋八點出發去聖陶沙呀!首先喺Dhoby Ghaut搭MRT去Harbourt Front.
以我嘅習慣都算做晏出發啦! 酒店隔離係Singapore Art Museum,街上放滿咗好多藝術品,不過我唔識欣賞.
途經一間Food Court,見好多人喺裡面食早餐,我哋都未食嘢,所以都入去幫襯吓先!
我哋兩個人叫咗一碗魚蛋粉,SG3.50,都唔平啊!不過好好食呀!啲魚蛋好彈牙呀!
食飽就繼續向車站Dhoby Ghaut進發嘞!點知落起雨嚟呀!
哩間唔知咩聖堂呢? 幾靚啊!
MRT內
話咁快就到咗Harbourt Front嘞!
去聖陶沙嘅車站係喺Vivo City嘅三樓,哩到有間好大嘅Foodrepublic,裡面有好多新加坡美食.但因為我哋去到時只係九點,所以好多都重未開舖.
想試吓嘟嘟糕但都係未開舖呀!
想搭車出發去聖陶沙,但出面落緊雷雨啊!如果落咁大雨過去都冇用喎!
咁唯有喺Toast Box食吓嘢,等場雨停咗先過去啦!
肉鬆多士套餐 - SGD4.20,多士好好食,杯咖啡真係好正呀!
我哋最鐘意哩隻糖心蛋呀!好好味呀!
Toast Box旁有間舖頭賣啲懷舊嘅玩具呀!
食完嘢喺商場行咗陣都重係不停咁落雨,喺到足足逗留咗個幾鐘都冇好轉,因為我哋只係想過去行吓沙灘同坐吓吊車,如果落雨落成咁過去都冇意思,唔想浪費時間!所以最後都係決定放棄去聖陶沙啦!
唯有影吓個車站當去咗啦!留返個籍口比自己下次嚟過!咁就搭返MRT去牛車水,其實即係唐人街啊!
一出車站已經見到林志源嘅招牌啦!
哩到啲屋好有特色啊!
街道兩旁都係賣記念品嘅店舖,太多都係帶有中國特色嘅產品,雖然對我哋中國人嚟講少咗份吸引力,但我同大笨蛋都喺到停留咗一段時間,左睇睇右望望,都幾得意啊!
行行吓又落雨啊!
少不免都買咗少少新加坡記念品啊!
哩到有間好似博物館嘅地方,擺放咗一啲唐人街嘅歷史相片同物品.
跟住就過去林志源買肉乾,因為朋友講過其實佢唔係旅遊書講到咁好食, 所以我哋想試食吓!但哩間嘢啲人都幾串,唔比試食.所以我哋去咗隔離嗰間香味肉干睇吓嘞!
哩間香味又有得試食,又有特價,試過幾種口味都幾好食,所以我哋就幫襯哩間啊!而林志源就買咗少少啦!始終係最出名嘅一個店舖.
跟住又繼續行.
啲屋真係幾靚啊!
哩條街再晏啲會有好多嘢食啊!而家十一點幾重未開舖!
去到馮滿記就幫朋友買哩到好出名嘅荳蔻膏,但竟然唔記得幫自己買喎!我發覺我每次去旅行個腦袋都好似好唔聽使咁!成日都唔可以正常運作既!
轉眼就到咗佛牙寺,裡面收藏咗全亞洲最大由真金打造嘅佛牙舍利塔,用嚟供奉釋迦牟尼嘅舍子.但我哋只係喺出面影吓相,並冇入去參觀啊!
沿住佛牙寺再向前行就會到新加坡最古老嘅印度古廟 - 馬里安曼興都廟,但我哋見到佢時啱啱修葺緊,所以無緣見佢一面啊!


text:
今朝哥哥要出去拎獎!所以呢個朝頭早得我同芊芊
我就帶咗佢去南昌公園行吓玩吓!
如果春天三月份嚟仲會有好靚嘅黃花海睇
喺深水埗附近都冇一個比較大又有草地嘅公園
最近都算係呢一個南昌公園
我哋喺近大角咀嗰邊入口進入公園
先望望吓塊地圖指示板先!唔算好大
但係都有兒童遊樂場可以俾小朋友放吓電
小姐你咁樣係想影我定係想俾我影呢?
呢度有一條石路,小朋友就最鍾意就係有平路唔行行石路
幾多桃紅色嘅花花跌喺草地上變得好靚!
不過今日凍咗少少!
公園唔算多人,所以好好行,又夠
呢個妹繼續喺度執石頭好好玩!
行到過嚟遊樂場,唔駛講梗係俾佢喺度放電,我就叉電啦!
芊芊梗係要玩佢最鍾意嘅韆秋啦
遊樂場隔離仲有個斜坡草地!行上行落佢已經好開心
原來呢度先係正式嘅入口
同個石碑喺呢度影番幅相先!
Photo by CANON 5D Mark III, Len | EF 24-70mm f/2.8L USM
呀劍評語: 勝在唔多人,連雀仔聲都好清楚聽到!可以話真正舒舒服服咁喺度散步,欣賞鳥語花香!哈!不過唔算大,而且草地唔太靚(我見佢都修補緊),仲有如果可以多番少少設施,甚至有個小賣部就更好.
南昌公園 簡介
SCAD 香港分校於2010年9月成立 , 座落深水埗前北九龍裁判法院 , 學校為其進行大規模的保育 , 細心保存其歷史及文化價值 ,於2011年獲頒聯合國教科文組織亞太區文化遺產保護獎榮譽獎.


text:
咁岩冬晴同柏苗都係今日考完, 唔遠都唔去, 我地一齊入愉景灣玩
今次仲有爸爸一齊玩, 兩姐弟即刻攬到實
夠高喇! 上年呢個時候, 小慈唔夠高玩 Air Trek, 小明唔夠高玩黑洞, 今年終於得喇!!!!
第一時間挑戰仲玩左無數咁多次, 不知幾自豪
陪小慈一齊 Air Trek, 呢度最有經驗係我, 小慈終於夠高玩, 爸爸畏高都陪阿囡玩, 今日冇人想玩幾多次都得!
大家留心睇示範
媽媽的英姿 ^^ 第一次玩時對腳搖到自己都覺得尷尬, 今次完全 OK!
冬晴玩第二次添喇, 有佢照顧小慈更加放心
小慈好勇敢呀!! 離地咁高都真係驚架
初初要人幫手, 後來越來越純熟, 仲好矯健行得好快! 小慈好叻叻呀!
玩一轉 Air Trek 要半個鐘, 小明自己一個玩, 等我地等到呆左
即刻同佢玩轉彩虹滑梯開心晒
爽呀!
任玩氣墊球
呢度仲有好多野玩
呢個 freedom climber 識轉, 好難爬架
4 個小朋友係度玩捉依因, 夠大夠多地方呢埋
一齊攀石
攪到 level 同弟弟差不多 >v<
呢位小朋友 enjoy 跌落黎但俾條救命繩保護住既感覺
一桿入洞
最開心梗係玩掟波啦
男子組 VS 女子組
戴晒頭盔保護自己
超級市場門外有狗仔等候區, 狗仔俾主人縛係度安靜等候, 超乖呀
開心到唔想走, 一齊食埋飯啦!
兒童餐有飛機超級開心
心態好似放暑假咁, 但聽日仲要返學架!


text:
化學家
化學家即係研究化學嘅人.一個化學家同其他人做嘢唔同嘅地方就係佢哋通常都會好小心咁檢查身邊每一樣野嘅變化.佢哋嘅工作,多數都係研究點樣可以大量生產各種昂貴嘅藥用或者工業用化學品,務求造福大眾或者謀利維生.
每個化學家會有唔同嘅專科,但係佢哋有一啲共同嘅做嘢方法.首先,佢哋睇一種嘢通常都會研究佢係酸定鹼,並且細微到用原子嘅角度去諗嗰舊嘢.其次,佢哋好小心咁測量啲野撈埋嘅時候唔同物質嘅比例,化學作用進行緊嘅時候反應嘅速度同埋唔同嘢之間化學特性嘅分別.重有,佢哋會用自己有限嘅知識去嘗試了解啲自己唔熟嘅嘢,從而令自己學識更多.
大部份化學家都係讀到大學畢業就出去搵工做,但係都有啲公司要啲人讀到博士先會請.好多有關化學嘅工作或者大學化學嘅課程對數學,物理同埋化學同樣重視,因為化學又叫中心科學,學得化學唔多唔少都要喺科學嘅其他領域入面略通一二.
讀到碩士,化學科學生就要專攻一個分支.大部分人都會揀生物化學,有機化學或者無機化學.當然,化學入面其他分支都會有人讀.
讀完書之後,化學畢業生,而家做咗化學家,就會出來搵工.佢哋多數會加入化學工業或者做藥劑師.喺好多國家大學其實有一科藥劑學專科,不過都會有人讀完化學跳槽做藥劑師.又有啲化學家會選擇打政府工,做政府化驗所技術員.


text:
裡面都好古舊
米蘭車站同一般意大利車站一樣都有點雜, 但相對羅馬, 我又覺得OK, 只要事事小心無人會埋到你身偷野
第一次係米蘭坐地鐵, 我同老公講要去煙草店買一日PASS, 佢唔係好信我, 仲話唔信地鐵站裡面無得賣, 不過未去到地鐵站已經見到間煙草店好多遊客係度買DAY PASS, 我地當然唔執輸, 4.5EURO任坐
個站好攪笑, 無電梯落去但有條輸送帶比你運件行李落去
坐黃色線5個站就到DUOMO
一出站就見到米蘭大教堂
注意: 有D黑人會攞住D手繩綁係你手上然後問你攞錢, 不過你唔理佢就得嫁喇
又比人影後
入教堂唔洗錢但影相要收2EURO
鬼咁凍都無上教堂頂呀....
教堂對面就係有名既名店街
TIM係意大利既電話公司, 我張DATA CARD都係TIM
未食早餐, 索性去食LUNCH啦.... 估唔到名店街內既餐廳并唔係想像中咁貴, 服務仲非常好
其實一般意大利餐廳D侍應都唔係幾NICE
就係去左呢間餐廳食, 我地坐左CORNER位
係歐洲飲酒真係平過飲水
麪包係收錢但通常都焗你要, 等同你係中餐廳既前菜
呢個係第二個令我感動既PASTA..... 隻蝦好大啊, 超彈牙既意粉
RISORTO雖然無MUD料, 但係我最喜歡既味道
成餐50EURO度啦, 係意大利食野要比TIPS嫁
食飽周圍行
最後都係買左個PRADA手袋, 呢個袋係DUOMO店獨有既紙袋
都係大路款加大路色會噤興D, 第一次買PRADA手袋呢
下午行到勊去左TRUSSARDI CAFE 飲COFFEE
環境唔錯, 可惜侍應都係一般既唔友善
不算貴, CUPPACCINO 4EURO左右啦
AC米蘭店, 有朝聖但無野啱
下晝4點幾就番到酒店, 我好想行超市啊... 老公好叻咁CHECK到坐2個地鐵站就有一家超市
呢度都唔知咩地方, 但係好LOCAL囉, 全部都係本地人
買左好多香料呀.....
士多啤梨唔洗2EURO
買左兩個罐三文魚, 但未食過呀
夜晚係CENTRAL站附近食牛扒.....
真係超難吃
去意大利都係食PASTA安全D


text:
科索沃
想搵地區,睇下(科索沃地區).
科索沃(阿爾巴尼亞話:Kosova 或 Kosovë,塞爾維亞文:KocoBo 或 Kosovo)係歐洲巴爾幹半島一個地方,原本係南聯盟塞爾維亞共和國嘅自治省,南部係阿爾巴尼亞同馬其頓,19%以上係阿爾巴尼亞族人,其他多數係塞族同黑山族人.
科索沃地位向來係一個好受關注嘅問題,其中阿族人一直要求科索沃獨立,好多時重用好激進同暴力嘅方法爭取.終於喺2008年2月17號科索沃議會舉行特別會議,通過咗一項獨立宣言,單方面宣佈科索沃已經脫離塞爾維亞共和國,係一個獨立主權國家,定國名做科索沃共和國,但係得阿爾巴尼亞一個國家承認.其中以俄羅斯同塞爾維亞政府都特別反對科索沃獨立,聯合國安理會1244號決議亦無授權畀科索沃獨立[1][2].
簡史[編輯]
中世紀科索沃曾經係塞爾維亞王國嘅政治中心,之後俾奧斯曼土耳其帝國佔領咗成五百年,阿族人就喺呢個時候搬咗入去,喺1912年科索沃併入塞爾維亞版圖成為第一南斯拉夫公國嘅一部分.
二次大戰之後,科索沃同塞爾維亞併咗入南斯拉夫社會主義聯邦共和國,而且有自己自治權,一路到1989年塞爾維亞取消科索沃自治權地位,啲阿族人就好唔滿意,其實佢哋一直都要求科索沃獨立,而且手段重好激進,所以塞爾維亞取消科索沃自治權地位,就激化咗科索沃嘅民族矛盾.到1992年南斯拉夫社會主義聯邦共和國解體,啲阿族人乘機宣佈成立科索沃共和國,不過國際社會唔承認,而科索沃局勢重搞到立立亂[3].
科索沃戰爭[編輯]
- 內文: 科索沃戰爭
1999年3月24號由美國話事嘅北約繞過聯合國唔經安理會授權,以「消除人道災難」為理由,打住「人權高於主權」旗號,向科索沃轟炸咗足足78日,亦即係「科索沃戰爭」.呢場仗開創咗以「人權」,「民族」問題為藉口,令國內問題國際化嘅先例.巴爾幹半島係俄羅斯南進戰略嘅主要基地,俄南兩國係歷史盟友.輿論普遍認為,通過科索沃戰爭,美國加強咗對歐洲安全嘅主導權,擠壓俄羅斯嘅戰略空間.美國嘅根本戰略目標係建立一種以美國為政治仲裁者嘅穩定嘅(歐亞)大陸均勢,唔畀可以統治歐亞大陸從而又可以挑戰美國嘅挑戰者出現[4].呢單嘢之後,科索沃喺6月中開始由聯合國托管.
參考[編輯]
- ↑ "科索沃宣布獨立 塞爾維亞稱其非法". BBC 中文網.
- ↑ "科索沃宣布獨立". 新華網.
- ↑ "科索沃地位問題背景". 新華網.
- ↑ 科索沃戰爭對世界格局產生影響